Portugal | Mihaaru\nކަނޑުވި ދެ އަންހެނުން ސަލާމަތްކުރީ ޕޯޗުގަލްގެ ރައީސް\nލިޒްބަން (އޮގަސްޓް 18) - ޕޯޗުގަލްގެ އަލްގާވް ބީޗު ސަރަހައްދުގެ މޫދުގައި ދެ އަންހެނަކު ދުއްވި ކެނޮއި ބަންޑުން ޖަހާލައި ކަނޑުވުމުން އެ މީހުން ސަލާމަތް ކުރުމުގައި އެ ގައުމުގެ ރައީސް އެހީތެރިވެވަޑައިގެންފި އެވެ.\nJuly 04, 2020 2\nޕޯޗުގަލް މީހުން ކަރަންޓީނު ކުރާތީ ޔޫކޭ އަށް ފާޑުކިޔުން\nބައްޔަށް ރައްކާތެރިވާން ޕޯޗުގަލްގެ ރައީސް ކަރަންޓީނަށް\nލިޒްބަން (މާޗް 9) - ކޮރޯނާވައިރަހަށް އަޅައި ރައްކާތެރިކަމުގެ ފިޔަވަޅެއްގެ ގޮތުން، ޕޯޗުގަލްގެ ރައީސް މާސެލޯ ރެބެލޯ ޑި ސޫސާ 14 ދުވަހުގެ މުއްދަތަށް އަމިއްލަފުޅަށް ކަރަންޓީނަށް ވަޑައިގެންފި އެވެ.\nއުމުރު އެންމެ ދިގު މީހުން އުޅޭ ގައުމަކަށް ސްޕެއިން ވާނެ\nދެހާސް ސާޅީހާ ހަމައަށް ދާއިރު ދުނިޔޭގައި އެންމެ ގިނަ ދުވަހު ދިރިއުޅޭނީ ނުވަތަ ލައިފް އެކްސްޕެކްޓަންސީ އެންމެ މަތިވާނީ ސްޕެއިންގައި ކަމަށް ދިރާސާކުން ދައްކައިފި އެވެ.\nވެއްޓުނު ގަހަކުން ޖެހި 13 މީހުން މަރުވެއްޖެ\nލިޒްބަން (އޮގަސްޓް 16) - ޕޯޗުގަލްގެ ޓައުނެއް ކަމަށްވާ މަދެއިރާގައި ބޮޑު ގަހެއް ވެއްޓުމުގެ ސަބަބުން 13 މީހުން މަރުވެ 49 މީހުން ޒަޚަމްވެއްޖެ އެވެ.\nAugust 03, 2017 3\nމަތިންދާ ބޯޓަކުން ޖެހި ބީޗަކުން ދެ މީހުން މަރުވެއްޖެ\nލިޒްބަން (އޮގަސްޓް 3) - އިމަޖެންސީގައި ޖެއްސި ކުޑަ މަތިންދާ ބޯޓަކުން ޖެހި ޕޯޗުގަލްގެ ގޮނޑުދޮށެއްގައި އުޅުނު ބައެއްގެ ތެރޭން ދެ މީހުން މަރުވެއްޖެ އެވެ.\nޕޯޗުގަލްގެ ޖަންގަލީގައި ބަޔަކު ރޯކޮށްލީ ކަމަށް ބުނެފި\nމިދިއަ ހޮނިހިރު ދުވަހު ޕޯޗުގަލްގެ ޖަންގަލި އަނދަން ފެށީ ބަޔަކު ގަސްދުގައި ރޯކޮށްލުމުން ކަމަށް ބެލެވޭ ކަމަށް، އަލިފާން ނިންވުމުގެ މަސައްކަތުގެ އެންމެ އިސް ވެރިޔާ އިއްޔެ ވިދާޅުވެއްޖެ އެވެ.\n"އެ އަލިފާންގަނޑު އައީ ގަސްތަކުގެ މަތިން"\nޕޯޗުގަލްގެ ޖަންގަލި އެންމެ ބޮޑު ސަރަހައްދުގައި ރޯވެ އަދިވެސް އަނދަމުން ދާއިރު ސަލާމަތްވި ބައެއް މީހުން ހާދިސާ ސިފަކުރީ ބިރުވެރިކަމުން ފުރިގެންވާ ކަމެއްގެ ގޮތުގަ އެވެ.\nޕޯޗުގަލް ހިތާމައިގައި، އަލިފާނުގައި 61 މަރު\nޕޯޗުގަލްގެ ޖަންގަލީގައި ރޯވެގެން މިހާތަނަށް ހިނގި އެންމެ ނުރައްކާތެރި އެއް ހާދިސާގައި އިއްޔެ 61 މީހުން މަރުވެ، މުޅި ގައުމުގައި ހިތާމަފާޅުކުރަން ފަށައިފި އެވެ.\nބަލި އެނގުނީ 43 އަހަރު ފަހުން، މިހާރު ހިނގޭ\nޕޯޗްގީޒް މީހަކު 43 އަހަރު ވަންދެން ފުރޮޅިލީ ގޮނޑީގައި އިން ފަހުން، އޭނާގެ ބަލި ޑޮކްޓަރުން ޑައިގްނޯސް ކޮށްފައިވަނީ ގޯސްކޮށް ކަން އެނގިއްޖެ އެވެ. މިހާރު އޭނާގެ ހަގީގީ ބަލި ދެނެގަނެވި ބޭސްކުރަން ފެށުމުން އާދައިގެ ގޮތަކަށް ހިނގާބިނގާވެ އުޅެވެ އެވެ.\nއެންމެ މޮޅު ޒުވާން ކުޅުންތެރިޔަކީ ރެނާޓޯ ސަންޗޭސް\nޕެރިސް (ޖުލައި 11) - ޔޫރޯ ފުޓްބޯޅަ މުބާރާތުގެ އެންމެ މޮޅު ޒުވާން ކުޅުންތެރިޔާގެ އެވޯޑް ޕޯޗުގަލްގެ އުމުރުން 18 އަހަރުގެ މިޑްފީލްޑަރު ރެނާޓޯ ސަންޗޭސް ހޯދައިފި އެވެ.\nސިކުނޑި މަރުވެފައި އޮތް މީހަކަށް ދަރިއަކު ލިބިއްޖެ\nލިޒްބަން (ޖޫން 8) - ސިކުނޑި މަރުވެފައި އޮންނަތާ ގާތްގަނޑަކަށް ހަތަރު މަސް ދުވަސްވެފައިވާ ޕޯޗުގަލްގެ އަންހެނަކަށް ދަރިއަކު ލިބިއްޖެ އެވެ.


Tourism dhaairaa in meehun thamreenkurumah Villa College aai Athama Foundation ebbasvumehgai soikohffi - vNews.mv\nޓޫރިޒަމް ދާއިރާއިން މީހުން ތަމްރީންކުރުމަށް ވިލާ ކޮލެޖާއި، އަތަމާ ފައުންޑޭޝަން އެއްބަސްވުމެއްގައި ސޮއިކޮށްފި\nމަރްޔަމް ލީން 14 January 2021, 17:54\nޓޫރިޒަމް ދާއިރާއިން މީހުން ތަމްރީން ކުރުމާބެހޭ އެއްބަސްވުމެއްގައި ވިލާ ކޮލެޖާއި އަތަމާ ފައުންޑޭޝަން އާއި ދެމެދު ސޮއިކޮށްފިއެވެ.\nމިކަމަށްޓަކައި ވިލާ ކޮލެޖުގައި މިއަދު ބޭއްވި ރަސްމިއްޔާތެއްގައި މި އެއްބަސްވުމުގައި، އަތަމާ ފައުންޑޭޝަންގެ ފަރާތުން ސޮއިކުރެއްވީ އެ ފައުންޑޭޝަންގެ ފައުންޑަރ އަދި ވައިސް ޗެއަރޕަރސަން އަލީ އަހްރުޝް އިބްރާހިމްއެވެ. ވިލާ ކޮލެޖްގެ ފަރާތުން ސޮއިކުރެއްވީ ވިލާ ކޮލެޖުގެ ރެކްޓަރ ޑރ. އަހުމަދު އަންވަރެވެ.\nމި ތަމްރީން ޕްރޮގްރާމަކީ ފަތުރުވެރިކަމުގެ ދާއިރާއަށް ދިމާވެފައިވާ މައްސަލަތަކަށް ހައްލެއް ހޯދައިދިނުމުގެ މަޤުސަދުގައި އަތަމާ ފައުންޑޭޝަނުން ދިވެހި ޒުވާނުންނަށް އަމާޒުކޮށްގެން، އެފައުންޑޭޝަންގެ އިޖުތިމާއީ ޒިންމާގެ ދަށުން ހިންގާ ތަމްރީން ޕްރޮގްރާމްތަކެކެވެ.\nމިއަދުގެ ރަސްމިއްޔާތުގައި ވިިލާ ކޮލެޖްގެ ރެކްޓަރ ޑރ. އަހުމަދު އަންވަރު ވިދާޅުވީ، ޓުއަރިޒަމް ދާއިރާގެ ފަންނީ އަދި ތަޖުރިބާކާރު ބޭފުޅުން ވިލާ ކޮލެޖުގައި ކިޔަވައިދެމުން އަންނަ ކަމަށެވެ. އެހެންކަމުން އަތަމާ ފައުންޑޭޝަނާއެކު ފެށުނު މިމަސައްކަތުން ވަރަށް ގިނަ ބަޔަކު ރަނގަޅު ފެންވަރުގައި ތަމްރީން ކުރެވޭނެ ކަމަށެވެ.\nވިލާ ކޮލެޖުން އެންމެ އިސްކަންދޭ ކަމަކީ ކޯސްތަކުގެ ކޮލިޓީކަން ފާހަގަކުރައްވާ ޑރ. އަހުމަދު އަންވަރު ވިދާޅުވީ، ވިލާ ކޮލެޖުން ތަމްރީންވާ ދަރިވަރުންގެ ސްކިލްތައް ރަނގަޅުކުރެވޭތޯ އެކޮލެޖުން ވަރަށް ގިނަ މަސައްކަތްތަކެއް ކޮށްފައިވާނެ ކަމަށެވެ.\nއެެހެންކަމުން އަތަމާ ފައުންޑޭޝަނާއެކު ވެފައިވާ އެއްބަސްވުމުގެ ދަށުން ކުދިން ތަމްރީންކުރާއިރު، އެކުދިންނަށްވެސް ރަނގަޅު ސްކިލްތަކެއް ދަސްކޮށްދޭނެކަމުގެ ޔަގީންކަން ޑރ. އަންވަރު ދެއްވިއެވެ.\nއަތަމާ ފައުންޑޭޝަންގެ ފަރާތުން ވާހަކަ ދައްކަވަމުން އެ ފައުންޑޭޝަންގެ ފައުންޑަރ އަދި ވައިސް ޗެއަރޕަރސަން އަލީ އަހްރުޝް ވިދާޅުވީ ޓުއަރިޒަމް އަދި ހޮސްޕިޓަލިޓީ ދާއިރާއިން މީހުން ތަމްރީނުކުރުމަކީ މިއަދު ދިވެހިރާއްޖޭގެ ތަރައްޤީ އެ ސިނާއަތަކަށް ވަރަށްބޮޑަށް ބަރޯސާވާ ފަތުރުވެރިކަން ކުރިއެރުވުމަށް ވަރަށް މުހިއްމުކަމެއް ގޮތުގައި ދެކޭ ކަމަށެވެ.\nސްކޫލް ނިންމާ ކުދިން ފަތުރުވެރިކަމުގެ ދާއިރާގައި މަސައްކަތް ކުރުމަށް ޖެހިލުންވުން ނުވަތަ މަސައްކަތް ކުރުމަށް ބޭނުންނުވާ ސަބަބުތައް ދެނެގަތުމަށް ފަތުރުވެރިކަމުގެ ދާއިރާއިން ކުރެވެމުންދާ މަސައްކަތްތަކުގެ ތެރެއިން ފާހަގަ ކުރެވުނު އެއްކަމަކީ، ދާއިރާއާގުޅޭ ތަމްރީނުނެތި މިފަދަ ކުދީން މަސައްކަތުގެ މާހައުލަށް ނުކުންނަން ޖެހުންކަމުގަ އަލީ އަހްރުޝް އިބްރާހިމް ވިދާޅުވިއެވެ.\nއަތަމާ ފައުންޑޭޝަނުން މި ޕްރޮގްރާމްތައް ހިންގުމަށް ވިލާ ކޮލެޖު އިޚްތިޔާރުކުރީ، ވިލާ ކޮލެޖަކީ ރާއްޖޭގެ މަތީ ތައުލީމުދޭ މަރުކަޒުތަކުގެ ތެރެއިން އެންމެ ރަނގަޅު އަދި މިފަދަ ކަންކަން ހިންގުމުގައި އެންމެ ގާބިލު ކޮލެޖުކަމަށް ޤަބޫލުކުރެވޭތީ ކަމަށް އެފައުންޑޭޝަނުން ބުނެއެެވެ.\nއަތަމާ ފައުންޑޭޝަނުން ވިލާ ކޮލެޖާއެކު މިއަދު ސޮއިކުރި އެއްބަސްވުމުގެ ދަށުން ހިންގުމަށް ހަމަޖެހިފައިވާ "ސެޓްފިކެޓް3އިން ހޮސްޕިޓަލިޓީ" ކޯހުގައި ދިވެހި ޒުވާނުންގެ ތެރެއިން މިދާއިރާއަށް ޝައުޤުވެރިވާ ފަރާތްތަކަށް ބައިވެރިވެވޭނެއެވެ.\n4 މަސްދުވަހުގެ މުއްދަތަށް ހިންގޭ މި ކޯހުގެ ކިޔަވައިދިނުމާއި އަމަލީ ތަޖުރިބާ ކުރިއަށް ގެންދެވޭނީ ރިސޯޓުގައެވެ.\nކިޔަވައިދިނުމާއި އަމަލީ ތަޖުރިބާ ހޯދުމުގެ މަސައްކަތްތައް ވިލާ ކޮލެޖުން ވިލަރެސް ކުރާގޮތަށް ހަމަޖެހިފައިވާ މިޕްރޮގްރާމް އެންމެހާ ޚަރަދުތައް ކުރާގޮތަށް ހަމަޖެހިފާއިވަނީ އަތަމާ ފައުންޑޭޝަނުންނެވެ. މިގޮތުން ފަށާ ފުރަތަމަ ބެޗަށް ނެގުމަށް ހަމަޖެހިފަނީ 20 ދަރިވަރުންނެވެ.\nތައުލީމު ރާއްޖެ ވިލާ ކޮލެޖު


ސްކޫލު ވެކްސިން ޕްރޮގްރާމްގެ ފުރަތަމަ ދަރިވަރުންނަކީ ހުރަވީ ސްކޫލު ދަރިވަރިވަރުން | Sandhaanu\nސްކޫލު ވެކްސިން ޕްރޮގްރާމްގެ ފުރަތަމަ ދަރިވަރުންނަކީ ހުރަވީ ސްކޫލު ދަރިވަރިވަރުން\nސްކޫލުކުދިންނަށް ވެކްސިންދޭން މިއަދު ފަށާފައިވާއިރު ވެކްސިން އެންމެ ފުރަތަމަ ފުރަތަމަ ޖަހަންފަށައިފައިވ ވަނީ ހުޅުމާލޭގައި ހުންނަ ހުރަވީ ސްކޫލު ދަރިވަރުންނަށެވެ.\nހުރަވީ ސްކޫލު ދަރިވަރުންނަށް މިއަދު ވެކްސިން ޖެހުމުގެ ޕްރްގްރާމް ކުރިއަށް ގެންދަނީ ހުޅުމާލޭގެ ރެހެންދި ސްކޫލުގައި ގާއިމް ކޮށްފައިވާ ވެކްސިން ސންޓަރުގަ އެވެ. އަދި މީގެ އިތުރުން ސްކޫލު ކުދިންނަށް ވެކްސިން ޖެހުން އިސްލާމީ މަރުކަޒުގައި ވެސް މިއަދު ކުރިއަށް ގެންދާނެއެވެ.\nސްކޫލުން ވެކްސިން ޖަހަމުންދާއިރު ވެކްސިން ޖަހަން ދާންޖެހޭ މަރުކަޒުތަކާއި ގަޑިތައް ސްކޫލުތަކުން ބެލެނިވެރިންނާއި ދަރިވަރުންނަށް ދަނީ އަންގަމުންނެވެ.\nއެޗްޕީއޭ އިން ބުނީ ސްކޫލް ކުދިންނަށް ޖަހަނީ އެމެރިކާ ސަރުކާރުން ދިވެހިރާއްޖެއަށް ހަދިޔާކުރި ފައިޒާ ވެކްސިންކަމަށެވެ.\nސްކޫލު ކުދިންނަށް ވެކްސިން ޖެހުމުގެ ޕްރޮގްރާމްގެ ދަށުން އުމުރުން 12 އަހަރުންގެ މަތީގެ ދަރިވަރުންނަށް ވެކްސިން ޖެހުމަށް ވަނީ ނިންމާފައެވެ.\nމި ޕްރޮގްރާމްގެ ދަށުން ކޮންމެ ދުވަހަކުވެސް ކޮންމެވެސް އެއް ސްކޫލެއްގެ ހުރިހާ ދަރިވަރުންނަށް ވެކްސިން ޖެހުން ކުރިއަށްދާނެކަމަށް އެޑިއުކޭޝަނުން ބުނެއެވެ.\nއެޑިއުކޭޝަނުން ބުނީ ދަރިވަރުންނަށް ވެކްސިން ދިނުމުގެ ޕްރޮގްރާމް އިންތިޒާމް ކޮށްފައިވާނީ ދަރިވަރުންނަށާއި ބެލެނިވެރިންނަށް ވީހާވެސް ފަސޭހަ ކަމާއެކު ވެކްސިން ޖެހޭނެ އިންތިޒާމްތަކެއްގެ ތެރެއިން ކަމަށެވެ. އެގޮތުން ގިނައިރު ކިއުގައި ބޭއްތިއްބުމުގެ ބަދަލުގައި ކޮންމެ ދަރިވަރަކަށްވެސް ވަކިވަގުތެއް ކަޑައަޅާފައިވާނެކަމަށް ވެސް އެޑިއުކޭޝަނުން ބުނެއެވެ.\nއެޑިޔުކޭޝަން މިނިސްޓްރީން ބުނީ މި ވެކްސިން ޕްރޮގްރާމް ކުރިއަށް ގެންދަނީ ދަރިވަރުންގެ ސަލާމަތާއި ރައްކާތެރކަމަށް ވަރަށް ބޮޑަށް އިސްކަންދީގެން ކަމަށެވެ. އެގޮތުން މާލެއާއި އަތޮޅުތަކުގައިވެސް ވެކްސިން ސެންޓަރުތަކުގައި ޑޮކްޓަރުން ތިބޭނެ ކަމަށް އެޑިއުކޭޝަނުން ބުނެއެވެ.\nއުމުރުން 12 އަހަރުންމަތީގެ ސްކޫލުތަކުގައި އުޅޭ ދަރިވަރުންގެ އިތުރުން މިދިޔަ ދިރާސީ އަހަރު 10 ނިންމި ކުދިންނަށް ފައިޒަރ ވެކްސިން ދިނުމަށް ހަމަޖައްސާފައި ވަނީ ވެސް ސްކޫލްތައް މެދުވެރިކޮށެވެ.\nސްކޫލު ދަރިވަރުންގެ އިތުރުން ފައިޒާ ވެކްސިން ދެނީ ވަކި ޝަރުތުތަކެއް ހަމަވާ މީހުންނަށެވެ. ޝަރުތު ހަމަވާ މީހުންނަށް ވެކްސިން ޖަހަން ހަމަޖައްސާފައިވަނީ ކުރިއެކޭވެސް އެއްގޮތަށް ވެކްސިން ފެސިލިޓީތަކުގައެވެ.\nމާލެއާއި އަތޮޅުތަކުގައިވެސް މި ވެކްސިން ޖަހަން ފެށުމަށް ނިންމާފައިވާއިރު، ސްކޫލް ކުދިން ފިޔަވާ ވެކްސިން ޖެހުމަށް ޝަރުތު ހަމަވާ އެހެން ފަރާތްތަކުން ވެކްސިން ޖަހަން ޖެހެނީ އޮންލައިންކޮށް އެޕޮއިންޓްމަންޓް ހަދައިގެންގެންނެވެ. މި ވެކްސިން ޖެހުމަށް ޝަރުތުހަމަވާ ފަރާތްތަކުން book.hpa.gov.mv މެދުވެރިކޮށް އެޕޮއިންޓްމަންޓް ހެދޭނެކަމަށް އެޗްޕީއޭން ބުނެއެވެ.\nފައިޒާ ވެކްސިން ޖުހުމަށް ޝަރުތުތައް ހަމަވާ ފަރާތްތަކީ\n12 އަހަރާއި 17 އަހަރާ ދެމެދުގެ ކުދިން\nދިފާޢީ ނިޒާމު ބަލިކަށި މީހުން\nކޮވިޝީލްޑް ނުވަތަ ސައިނޯފާރމް ވެކްސިންގެ ފުރަތަމަ ޑޯޒް ޖަހައިގެން ބޮޑު ސައިޑްއިފެކްޓެއް ކުރިމަތިވެފައިވާ ފަރާތްތައް\nހަމައެކަނި ފައިޒަރ ވެކްސިން ޤަބޫލުކުރާ ޤައުމުތަކަށް ކިޔަވަންދާ ފަރާތްތައް


އެމްއެމްޕީއާރުސީގެ ހިޔާނާތުގައި ބައިވެރިވި ކަމަށް ބުނެ ތިން މިނިސްޓަރަކު ބޭރު ކުރަން އުޅޭކަމުގެ ތުހުމަތު! | | Sangu News\nއެމްއެމްޕީއާރުސީގެ ހިޔާނާތުގައި ބައިވެރިވި ކަމަށް ބުނެ ތިން މިނިސްޓަރަކު ބޭރު ކުރަން އުޅޭކަމުގެ ތުހުމަތު!\n22 އޮކްޓޯބަރ 2019 - 11:21\nއެމްއެމްޕީއާރުސީގެ ހިޔާނާތުގައި ބައިވެރިވި ކަމަށް ބުނެ ތިން މިނިސްޓަރަކު ބޭރު ކުރަން އުޅޭކަމުގެ ތުހުމަތު -- ފޮޓޯ: މަޖިލިސް\nރައީސް އިބްރާހިމް މުހައްމަދު ސޯލިހުގެ ސަރުކާރުގައި ހިމެނިވަޑައިގަންނަވާ ތިން މިނިސްޓަރަކަށް މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) ގެ ހިޔާނާތުގައި ބައިވެރިވެފައިވާކަމުގެ ތުހުމަތު އަޅުވާ މަގާމުން ދުރު ކުރުމުގެ މަސައްކަތް ފަށާފައިވާކަމަށް މަހިބަދޫ ދާއިރާގެ މެންބަރު އަހުމަދު ތޯރިގު (ޓޮމް) ތުހުމަތު ކުރައްވައިފިއެވެ.\nރައްޔިތުން މަޖިލީހުގެ މާލިއްޔަތު ކޮމެޓީއަށް ޕްރޮސެކިއުޓާ ޖެނެރަލް އައިޝަތު ބިޝާމް ހާޒިރުކުރުމުން ބިޝާމް ވަނީ އެމްއެމްޕީއާރުސީ ކޮރަޕްޝަނުގެ ތަހްގީގަށް މިހާތަނަށް ލިބިފައިވާ މަޢުލޫމާތުތަކަށް ބަލާއިރު އެކަމުގައި ޝަރުޢީ ދާއިރާގައި މިހާރުވެސް ތިއްބެވި ބޭފުޅުންނާއި މިހާރުގެ ބައެއް ވަޒީރުންނާއި މިހާރުވެސް ރައްޔިތުންގެ މަޖިލީހުގައި ތިއްބެވި މެމްބަރުންގެ ބައިވެރިވުން އޮތްކަމަށް ވިދާޅުފެފައެވެ.\nބިޝާމްގެ ވާހަކައިގައި ވަނީ، ބިޝާމް ހާޒިރު ކުރި މާލިއްޔަތު ކޮމިޓީގައި ވެސް އެމްއެމްޕީއާރުސީގެ ހިޔާނާތުގެ ފައިސާ ލިބިފައިވާކަމަށް ތުހުމަތު ކުރެވޭ ބޭފުޅުން އެބަތިއްބެވި ކަމަށެވެ.އެހެން ކަމުން ބިޝާމް ވަނީ އެމްއެމްޕީއާރުސީގެ ކޮރަޕްޝަނުގައި ބައިވެރިވި ކަމަށް ތުހްމަތު ކުރެވޭ މެމްބަރުން އެ ކޮމެޓީން ތަނާޒުލުވެ ވަޑައިގަތުމުގެ ކުރިން ތަހްގީގާ ގުޅޭ މަޢުލޫމާތު ޙިއްސާ ކުރެއްވުމަށް ދަތިފުޅުވާކަމަށް ހާމަ ކުރައްވާފައެވެ. އެހެން ނަމަވެސް ކޮމެޓީ ސިއްރުކޮށްގެން ކުރިއަށްގެންދިއުމަށް ތިމަރަފުށީ ދާއިރާގެ މެމްބަރު ޢަބްދުﷲ ރިޔާޒް ހުށައެޅުވުމުން އެކަމަށް ދާންދޫ ދާއިރާގެ މެމްބަރު ޔަޤޫބު އަބްދުﷲ ތާޢީދުކުރައްވައި، ކޮމެޓީގެ އެހެން މެމްބަރުންގެ ވޯޓާއެކު ކޮމެޓީ ސިއްރުކޮށް ނޫސްވެރިން ބޭރުކުރިއެވެ.\nދުވަސްތަަކަކަށްފަހު އަނެއްކާވެސް އެމްއެމްޕީއާރުސީގެ ހިޔާނާތުގެ ވާހަކަތައް ދެކެވެން ފެށި، ބައެއް ފަރާތްތަކުން ވަނީ ދައުލަތުގެ އިސް މަގާމުގައި އާއި މަޖިލީސް މެމްބަރުންގެ ގޮތުގައި ތިއްބެވި ފަރާތްތަކަށް ތުހުމަތުގެ އިނގިލި ދިށް ކުރެވެން ފަށާފައެވެ. ހޯމަ ދުވަހުގެ މަޖިލީސް ޖަލްސާގައި އެކަމަށް އިޝާރާތްތް ކުރައްވާ ތޯރިގް ވިދާޅުވީ ބައެއް މިނިސްޓަރުން އެމްއެމްޕީއަރުސީގެ ހިޔާނާތުގައި ހިމެނޭއިރު ބައެއް ބޭފުޅުންގެ ބޮލުގައި އެ ތުހުމަތު އެޅުވުމަށްފަހު މަގާމުން ބޭރު ކުރުމުގެ މަސައްކަތް ކުރަމުން އަންނަ ކަމަށެވެ.\nމެންބަރު ތޯރިގު މިހެން ވިދާޅުވުމާއި އެކުމަޖިލީސް ހޫނުވެ، އެމްޑީޕީގެ މެންބަރުން ވަނީ ނިޒާމީ ނުކުތާތަކެއް ނަންގަވާ ތޯރިގުގެ ވާހަކަތަކަށް ހުރަސްއަޅާފައެވެ. ނިޒާމީ މައްސަލަތަކަށްފަހު ވެސް ވާހަކަ ކުރިޔަށް ގެންދަވާ ތޯރިގު ވިދާޅުވީ ވަޒީރުންގެ މަޖިލީހުގައި ހިމެނިވަޑައިގަންނަވާ ތިން ބޭފުޅަކު މަގާމުން ދުރުކުރުމުގެ މަސައްކަތް ފަށާފައިވާ ކަމަށެވެ. އަދި އެއީ ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލާ، ފިޝަރީޒް މިނިސްޓަރު ޒަހާ ވަހީދު އަދި ޔޫތު މިނިސްޓަރު އަހުމަދު މަހުލޫފް ވަޒީރުކަމުން ދުރުކުރުން ކަމަށް ވެސް ތޯރިގް ވިދާޅުވިއެވެ.\nތޯރިގު މިހެން ވިދާޅުވުމުން އެމްޑީޕީގެ ހެންވޭރު ދެކުނު ދާއިރާގެ މެމްބަރު ހުސެއިން ޝަމީމް ވަނީ ތޯރިގަކީވެސް އެމްއެމްޕީއާރުސީގެ ކޮރަޕްޝަންގެ ތުހުމަތު ކުރެވޭ މެންބަރެއް ކަމަށް ވިދާޅުވެ ތޯރިގު ދައްކަވަމުން ގެންދަވަނީ މަސްލަހަތު ހިމެނޭ ވާހަކަތަކެއް ކަމަށް ވިދާޅުވެފައެވެ.\nޝަމީމް އެހެން ވިދާޅުވުމާއި އެކު މަޖިލީހުގެ ރައީސް، ރައީސް މުހައްމަދު ނަޝީދު ވަނީ އެ ވާހަކަތަކަށް ތާއީދުކުރައްވާ މަޖިލީހުގެ ރައީސް ވަނީ މަސްލަހަތު ހިމެނޭ ވާހަކަތައް ނުދެއްކެވުމަށް ތޯރިގަށް ދަންނަވާފައެވެ.\nއެމްއެމްޕީއާރުސީގެ ކޮރަޕްޝަނުގެ މައްސަލައިގެ ތެރޭގައި ހިމެނޭ މެމްބަރުން ތިއްބެވުމުން މަޢުލޫމާތު ޙިއްސާ ކުރެއްވުމަށް ޕީޖީ އުޒުރުވެވަޑައިގެންނެވިއިރު މެމްބަރުންގެ ގޮތުގައި އެ ވަގުތު ތިއްބެވީ ކޮމެޓީގެ މުގައްރިރު މުޙައްމަދު ނާޝިޒް އާއި ތިމަރަފުށީ ދާއިރާގެ މެމްބަރު އަބްދުﷲ ރިޔާޒާއި ދާންދޫ ދާއިރާގެ މެމްބަރު ޔައުޤޫބާއި ހުޅުދޫ ދާއިރާގެ މެމްބަރު އިލްޔާސް ލަބީބާއި ވިލުފުށީ ދާއިރާގެ މެމްބަރު ހަސަން އަފީފްގެ އިތުރުން މަރަދޫ ދާއިރާގެ މެމްބަރު އިބްރާހިމް ޝަރީފާއި ކުޑަހުވަދޫ ދާއިރާގެ މެމްބަރު އަހްމަދު އާމިރެވެ. އެމްޕީއާރުސީގެ ފައިސާގެ ތެރެއިން އެކެއް ޕޮއިންޓު ހައެއް ބިލިއަން ރުފިޔާއަށް ޚިޔާނާތްތެރިވެފައިވާ ކަމަށް ހާމަވެފައިވެއެވެ.


BCM aai The Sommer Set Hotels gulhigen Women Leadership Program eh Inthizaam Koffi - AO News\nބީސީއެމް އާއި ދަ ސޮމަރސެޓް ހޮޓެލް ގުޅިގެން ވިމެން ލީޑަރޝިޕް ޕްރޮގްރާމެއް އިންތިޒާމުކޮށްފި\nބްރިޖިންގ ދަ ކޮމިއުނިޓީސް މޯލްޑިވްސް (ބީ.ސީ.އެމް) ޖަމުޢިއްޔާއާއި ދަ ސޮމަރސެޓް ހޮޓެލް ގުޅިގެން “ވިމެން ލީޑަރޝިޕް\nޕްރޮގްރާމް”ގެ ނަމުގައި ހަރަކާތެއް އިންތިޒާމުކޮށްފިއެވެ.\nމައިންޑްސެޓް ބައި ދަ ސޮމަރސެޓް ކޮންފަރެންސް ހޯލްގައި ބޭއްވުނު މި ޕްރޮގްރާމްގައި ޖުމުލަ 17 އަންހެނަކު ބައިވެރިވެފައިވެއެވެ. ޕްރޮގްރާމް ފުރިހަމަކުރި ފަރާތްތަކަށް ސެޓުފިކެޓު ދެއްވީ ދަ ސޮމަރސެޓް ހޮޓެލްގެ ޖެނެރަލް މެނޭޖަރ ގަނޭޝް ކުމާރައެވެ.\nމި ޕްރޮގްރާމްގައި ޖުމުލަ4ސެޝަނެއް ކުރިއަށް ގެންދެވިފައިވާއިރު، އެންމެ ފުރަތަމަ ސެޝަން ކުރިއަށް ގެންދިޔައީ ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗް.އާރު.ސީ.އެމް)ގެ ފަރާތުންނެވެ. ޖެންޑަރ އީކުއަލިޓީ ޤާނޫނު، މި މައުޟޫޢަށް ސެޝަން ނަންގަވައިދެއްވީ އެޗް.އާރު.ސީ.އެމްގެ ލީގަލް އޮފިސަރ އަލްއުސްތާޛް މުޙައްމަދު ސާމިހާއި ސީނިއަރ އެޑިއުކޭޝަން އޮފިސަރ ޚަދީޖާ ލިމްޔާއެވެ.\nމި ސެޝަންގައި ޖެންޑަރ އީކުއަލިޓީ ޤާނޫނުން އަންހެނުންނަށް ކަށަވަރުކޮށްދޭ ޙައްޤުތަކާއި، ޤާނޫނުން އެކި ފަރާތްތަކަށް މަތިކުރައްވާފައިވާ ޒިންމާތައް ބަޔާންކޮށްދީފައިވެއެވެ.\nދެވަނަ ސެޝަންކަމުގައިވާ އަންހެނުންނާ ދެކޮޅަށް ކުރެވޭ ހުރިހާ ބާވަތެއްގެ ތަފާތުކުރުންތަކެއް ނައްތާލުމުގެ މުޢާޙަދު (ކޮންވެންޝަން\nއޮން ދަ އެލިމިނޭޝަން އޮފް އޯލް ފޯމްސް އޮފް ޑިސްކްރިމިނޭޝަން އަގެއިންސްޓް ވިމެން)ގެ ރިޕޯޓިންގ މެކޭނިޒަމްސް،\nނަންގަވައިދެއްވީ އެޗް.އާރު.ސީ.އެމްގެ ކުރީގެ ރައީސް އައިމިނަތު އީނާސެވެ.\nމި ސެޝަންގައި ޖަމުޢިއްޔާތަކުން އ.ދ.އަށް ހުށަހަޅާ “ޝެޑޯ ރިޕޯޓު”އާއި އެ ރިޕޯޓު ތައްޔާރުކުރާނެ ގޮތްތަކާ ގުޅޭގޮތުން ބައިވެރިންނަށް މަޢުލޫމާތު ފޯރުކޮށްދެވިފައިވެއެވެ.\n“މީޑިއާ އިންޓަރވިއުއިންގ ސްކިލްސް”ގެ ނަމުގައި އިންތިޒާމުކުރެވުނު ތިންވަނަ ސެޝަން ނަންގަވައިދެއްވީ ރައްޔިތުންގެ މަޖިލީހުގެ\nއިދާރާގެ ޑައިރެކްޓަރ މީޑިއާ އެންޑް ކޮމިއުނިކޭޝަން ޙަސަން ޒިޔާއުއެވެ. މި ސެޝަންގައި އިންޓަރވިއު ކުރާނެ ހުނަރާއި\nއިންޓަރވިއުތަކުގައި ޖަވާބުދޭނެ ގޮތްތަކާ ގުޅޭގޮތުން ބައިވެރިން ހޭލުންތެރިކުރުވާފައިވެއެވެ.\nމި ޕްރޮގްރާމްގެ އެންމެ ފަހު ސެޝަންގައި މަޢުލޫމާތު ދެވުނީ ގެވެށި އަނިޔާ ހުއްޓުވުމުގެ ޤާނޫނާ ގުޅޭގޮތުންނެވެ. މި ސެޝަން ނަންގަވައިދެއްވީ އަލްއުސްތާޛް ޢަބްދުﷲ ޙަސީނެވެ. މި ސެޝަންގައި ގެވެށި އަނިޔާއަކީ ކޮބާކަމާއި، ގެވެށި ގުޅުމުގެ ތެރޭގައި ހިމެނޭ ފަރާތްތަކަކީ ކޮބާކަމާއި، އަނިޔާ ލިބޭ ފަރާތްތަކަށް ޤާނޫނުން ލިބިދެވޭ ރައްކާތެރިކަމާއި ޙިމާޔަތާ ގުޅޭގޮތުން ބައިވެރިންނަށް މަޢުލޫމާތު ދެވިފައިވެއެވެ.\nއަންހެނުންގެ ޙައްޤުތައް ކަށަވަރުކުރުމަށާއި އަންހެނުން ބާރުވެރިކުރުވުމުގެ މަޤްޞަދުގައި އުފެދުނު ބީ.ސީ.އެމް ޖަމުޢިއްޔާގެ ފަރާތުން އަންނަނީ އަންހެނުންނަށް އަމާޒުކޮށްގެން ގިނަ ޕްރޮގްރާމްތައް އިންތިޒާމުކުރަމުންނެވެ.\nއޭގެ ތެރޭގައި އަންހެނުންނަށް ސެލްފް ޑިފެންސް ޓްރޭނިންގއާއި އަންހެނުން ޓެކްނޮލޮޖީއަށް އަހުލުވެރިކުރުވުމަށް ހިންގޭ ޕްރޮގްރާމްތައް ފާހަގަކޮށްލެވެއެވެ.


Primary in bali viyas inthikhaabu gai vaadha kureveyne goi hedhumah Supreme Court ah hushahalhaifi Primary in bali viyas inthikhaabu gai vaadha kureveyne goi hedhumah Supreme Court ah hushahalhaifi\nޕްރައިމަރީން ބަލިވިޔަސް އިންތިޚާބުގައި ވާދަކުރެވޭނެ ގޮތް ހެދުމަށް ސުޕްރީމް ކޯޓަށް ހުށަހަޅައިފި\nޢަބްދުﷲ ޖާބިރު: އޭނާ ވަނީ ޕްރައިމަރީން ބަލިވާ ކެންޑިޑޭޓުންނަށް އަމިއްލަ ގޮތުން އިންތިޚާބުގައި ވާދަނުކުރެވޭނެ ކަމަށް ސިޔާސީ ޕާޓީތަކުގެ ޤާނޫނުގައި ބަޔާންކޮށްފައިވާ މާއްދާ އުވާލުމަށް ސުޕްރީމް ކޯޓަށް ހުށަހަޅާފައި --\nސިޔާސީ ޕާޓީތަކުގެ ޕްރައިމަރީން ބަލިވާ ކެންޑިޑޭޓުންނަށް އަމިއްލަ ގޮތުން އިންތިޚާބުގައި ވާދަނުކުރެވޭނެ ކަމަށް ސިޔާސީ ޕާޓީތަކުގެ ޤާނޫނުގައި ބަޔާންކޮށްފައިވާ މާއްދާ އުވާލުމަށް ސުޕްރީމް ކޯޓަށް ހުށަހަޅައިފިއެވެ.\nމި މާއްދާ ބާތިލް ކުރުމަށް ސުޕްރީމް ކޯޓަށް ހުށަހަޅާފައިވަނީ މަޖިލިސް އިންތިޚާބުގައި ވާދަކުރާނެ ކެންޑިޑޭޓުން ކަނޑައެޅުމަށްޓަކައި އެމްޑީޕީން ބޭއްވި ޕްރައިމަރީގައި ވާދަކޮށް ބަލިވި ރައީސް އިބްރާޙީމް މުޙައްމަދު ޞާލިޙުގެ ސްޕެޝަލް އެންވޯއި އަބްދުﷲ ޖާބިރާ ޢަބްދުލް މާނިޢު ހުޞައިނެވެ.\nސިޔާސީ ޕާޓީތަކުގެ ޕްރައިމަރީތަކުގައި ވާދަކޮށް ބަލިވާ ކެންޑިޑޭޓުން އަމިއްލަ ގޮތުން ނުވަތަ އެހެން ޕާޓީއެއްގެ ޓިކެޓުގައި އިންތިޚާބުގައި ވާދަނުކުރެވޭ ގޮތަށް ރައްޔިތުން މަޖިލީހަށް އިޞްލާހެއް ހުށަހަޅާ ފާސްކުރީ ކުރީގެ ރައީސް ޢަބްދުﷲ ޔާމީންގެ ސަރުކާރުންނެވެ. ސިޔާސީ ޕާޓީތަކުގެ ޤާނޫނުގައި މިހާރު ބުނެފައިވަނީ ސިޔާސީ ޕާޓީއެއްގެ ޓިކެޓު ހޯދުމަށް، ޕްރައިމަރީއެއްގައި ވާދަކޮށްފައިވާ މެމްބަރަކު، އެ އިންތިހާބުގެ އެހެން އެއްވެސް ހައިސިއްޔަތަކުން ކެންޑިޑޭޓެއްގެ ގޮތުގައި ކުރިމަތިލުމަށް އިލެކްޝަންސް ކޮމިޝަނަށް ހުށަހަޅައިފިނަމަ، އެ ކޮމިޝަނުން އެ މެމްބަރެއްގެ ކެންޑިޑެސީ ބާތިލް ކުރަން ވާނެ ކަމަށެވެ.\nޖާބިރާއި މާނިޢުގެ ފަރާތުން ސުޕްރީމް ކޯޓަށް ހުށަހެޅުއްވި މައްސަލައިގައި ވަނީ ޕްރައިމަރީން ބަލިވާ ކެންޑިޑޭޓުންނަށް އިންތިޚާބުގައި ވާދަނުކުރެވޭ ގޮތަށް އޮންނަ، ސިޔާސީ ޕާޓީތަކުގެ ޤާނޫނުގެ 10 ވަނަ މާއްދާ ބާތިލްކޮށް ދިނުމަށް ނުވަތަ ޕްރައިމަރީން ބަލިވާ ކެންޑިޑޭޓުން ޕާޓީގެ މެމްބަރުކަން ދޫކޮށްލުމަށް ފަހު، އަމިއްލަ ގޮތުން މަޖިލިސް އިންތިޚާބުގައި ވާދަ ކުރެވޭނެ ކަމަށް ކަނޑައަޅައި ދިނުމަށް އެދޭ ކަމަށެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 17 “ތިންވަނަ ބަހުޘް” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 17 “ތިންވަނަ ބަހުޘް”\n12/01/2014 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nއަދި އިބްނު ތައިމިއްޔާ -رحمه الله- ވިދާޅުވެފައިވެއެވެ. [އެބަސްފުޅުގެ މާނައީ] “ސުންނަތެއް ޘާބިތުވެއްޖެނަމަ، ފަހެ އެއަށް ތަބާވުން ވާޖިބުވެގެންވާ ކަމުގައި އެންމެހާ މުސްލިމުން ވަނީ އިއްތިފާޤުވެފައެވެ.”\nއަދި އެކަހެރި ޚަބަރާމެދު (އެބަހީ: އާޙާދު ޙަދީޘާމެދު) އިންކާރުކުރާ ފަރާތްތަކަށް ރައްދު ދެއްވަމުން އިބްނުލްޤައްޔިމް -رحمه الله- ވިދާޅުވެފައި ވެއެވެ. [އެބަސްފުޅުގެ މާނައީ] “މީގެ ތެރޭގައި ޞަޙާބީބޭކަލުން އެއްބަޔަކު އަނެއްބަޔަކަށް ޚަބަރު ދެއްވުން ހިމެނިގެންވެއެވެ. ފަހެ ރަސޫލުﷲ صلى الله عليه وسلمގެ އަރިހުން އެކަމަކާ ބެހޭގޮތުން، އެއްބޭކަލަކު އަނެއްބޭކަލަށް ގެނެސްދެއްވާ ވާހަކަތަކުގައި އެބޭކަލުން ހިއްޕަވާ އުޅުއްވިކަން ކަށަވަރެވެ. އަދި އެއިން އެއްވެސް ބޭކަލަކު، ރަސޫލުﷲ صلى الله عليه وسلمގެ އަރިހުން ވާހަކައެއް ގެންނަވާ ފަރާތަކަށް ވިދާޅުނުވެއެވެ: “ތިބާގެ ތިޚަބަރަކީ އެކަހެރިވެގެންވާ ޚަބަރެކެވެ. މުތަވާތިރު ވެއްޖެއުމަށްދާންދެން ޢިލްމު ލިއްބައިނުދޭ…. [ޚަބަރެކެވެ.]”\nއަދި އޭގެތެރެއިން ބޭކަލަކާ ހަމައަށް އެނޫން ބޭކަލަކު، ރަސޫލުﷲ صلى الله عليه وسلمގެ އަރިހުން، [ﷲ ތަޢާލާގެ] ޞިފަފުޅަކާ ބެހޭގޮތުން ޙަދީޘެއް ރިވާކުރައްވައިފިނަމަ އެޔެއް ޤަބޫލުކުރައްވައި އޭގައި ހިއްޕަވައި އުޅުއްވައެވެ. އަދި އެޞިފަފުޅަކީ ޤަޠުޢީކޮށް އަދި ޔަޤީންކަމާއެކު ޘާބިތުވެފައިވާ ޞިފަފުޅެއްކަމުގައި ހިތުގެ އަޑީން ޤަބޫލު ކުރައްވަތެވެ. [ޤިޔާމަތްދުވަހު] މާތް ﷲ ފެނުމާއި، އެކަލާނގެ ބަސްވަޙީ ކުރެއްވުމާއި، ކައިރީގައިވާ މީހެކޭ އެއްފަދައިން ދުރުގައިވާ މީހާއަށްވެސް އަޑުއިވޭގޮތަށް، ޤިޔާމަތް ދުވަހުގައި ﷲ ތަޢާލާ ނިދާ އިއްވެވުމާއި، ދުނިޔޭގެ އުޑަށް ކޮންމެ ރެޔަކުމެ ﷲ ތަޢާލާ ފައިބައިވެވޮޑިގެންނެވުމާއި، އެކަލާނގެ ހިނިވަރުނަކުރައްވާވޮޑިގަތުމާއި، އުފާވެވޮޑިގަތުމާއި، އެކަލާނގެ އިނގިލިފުޅަކުން ކުރެ އިނގިލިފުޅަކުން އުޑުތައް ހިއްޕަވާވޮޑިގަތުމާއި، އެކަލާނގެއަށް ފައިންޕުޅުވާކަން ޘާބިތުވާކަމުގައި ޤަބުލޫކުރުން ފަދަ ކަންކަމެވެ. ރަސޫލުﷲ صلى الله عليه وسلمގެ އަރިހުން މިޙަދީޘްތައް ރިވާކުރައްވާ އަޑުއެއްސެވި ނުވަތަ ޞާޙިބެއްގެ ފަރާތުން އަޑުއެއްސެވި ކޮންމެ މީހަކު، އޭނާ އެއަޑުއެހި ފަރާތުގެ ޢަދުލުވެރިކަމާއި ތެދުވެރިކަމަށް، އެކަންކަން ވާކަމުގައި ޤަބޫލުކޮށް އޭގައި ޘާބިތުވެއެވެ. އަދި އެއާމެދު އެބައިމީހުން ޝައްކެއް ނުކުރެއެވެ.\nމިގޮތުގެ މަތިން، ބައެއް ފަހަރު ޙުކުމްތަކާގުޅޭ ޙަދީޘްތައް ޘާބިތުވެފައިވޭތޯ އެބޭފުޅުން ސުވާލުކުރައްވާ ހައްދަވައެވެ. …. ނަމަވެސް [ﷲ ތަޢާލާގެ] ޞިފަފުޅުތަކާބެހޭ ޙަދީޘްތައް ފާޅުކުރުމަށް އެއިން އެއްވެސް ބޭކަލަކު އެދިވަޑައިގެންކަން އެއްގޮތަކަށްވެސް އެނގޭކަށްނެތެވެ. އަދި ކިއެއްތޯއެވެ. ރަސޫލުﷲ صلى الله عليه وسلمގެ އަރިހުން އެޚަބަރާއިގެން ބޭކަލަކު ވަޑައިގަތުމުން އެބޭކަލުން އެންމެބޮޑަށް އަވަސްވެގަންނަކަމުގައިވަނީ އެ [ޙަދީޘް] ޤަބޫލުކުރުމާއި، އެއަށް ޢަމަލު ކުރުމާއި، [އެއިން] ޙުކުމް ލިއްބައިދޭ ކަމުގައި ޔަޤީން ކުރުމާއި އަދި އެއިން [އެކަލާނގެ] ޞިފަފުޅުތަށް ޘާބިތުކުރުމުގެ މައްޗަށެވެ. ސުންނަތާ ބެހޭގޮތުން ކުޑަކޮށްވެސް ދަންނަ އަދި ބަލައިހަދައި މީހަކަށް އެކަން އެނގޭނެއެވެ. އަދި އެކަމަކީ ފާޅުވެގެންވާކަމެއްކަމުގައި ނުވާނަމަ އެފަދައިން ކަން ހިނގާފައިވާ ސަތޭކަ އެތައް ޙާދިޘާއެއް ބަޔާންކުރީމުހެވެ.\nމިހެންކަމުން، ރަސޫލުﷲ صلى الله عليه وسلمގެ އަރިހުންވާ ޚަބަރަކުން ޢިލްމުލިއްބައިނުދޭކަމަށް ޤަބޫލުކުރާމީހާ، އޭނާ އެވަނީ ޞަޙާބީންގެ އިޖްމާޢުއާއި ތާބިޢީ ބޭކަލުންގެ އިޖްމާއު އަދި އިސްލާމީ އުންމަތުގެ އިޖުމާޢުވެސް ބޮލާލާޖަހައިފިއެވެ. އަދި ހަމައެއާއެކު މުޢުތަޒިލާއިންނާއި ޖަހްމީންނާއި ރާފިޟާއިން އަދި ޚަވާރިޖުންފަދަ [ޙަދީޘްގެ] ޙުރުމަތްކެނޑި މީހުންނާ އޭނާ އިއްތިފާޤުވެގެންފިކަން ކަށަވަރެވެ. އަދި އެފަދަ ފިރުޤާތަކުގެ މީހުންނާ ބައެއް ފިޤުހުވެރިންނާއި އުޞުލުލް ފިޤްހުގެ ބައެއް ޢިލްވެރިންވެސް ތަބާވެފައިވެއެވެ.\nދެން ފަހެ އުންމަތުގެ ސަލަފުންގެ ތެރެއިން ވަޑައިގަތް އިމާމުވެރި ބޭކަލުން އެބައިމީހުންނާ އެއްބަހެއް ނުވެއެވެ. ކިއެއްތޯއެވެ! އިމާމުވެރި ބޭކަލުން[ޙުއްޖަތް] ފާޅުކޮށްފައިވަނީ އެބައިމީހުންގެ ބަސްތަކާ ޚިލާފަށެވެ. އެކަހެރި ޚަބަރުން ލިއްބައިދެނީ ޢިލްމު ކަމުގައި ވިދާޅުވެފައިވާ ޢިލްމުވެރީންގެ ތެރޭގައި، [އަލްއިމާމު] މާލިކު، [އަލްއިމާމު] ޝާފިޢީ، [އަލްއިމާމު] އަބޫ ޙަނީފާގެ އަޞްޙާބުން، [އަލްއިމާމު] ދާވޫދު ބިން ޢަލީ އަދި އެކަލޭގެފާނުގެ އަޞްޙާބުން ކަމުގައިވާ އިބްނު ޙަޒަމްފަދަ ބޭބޭފުޅުން ހިމެނެއެވެ.\nމިލިޔުމުގެ އެހެންބައިތައް ބައްލަވާ


Roadha Mahu Namaadhu Kurumuga Dhemi Nuhureveny Aharuge Ehen Dhuvas Thakuga Namaadhu Kurumuge Tharbiyyathu Hashigandah Dhevifa Nuvaathee: Sheikh Salaam | Dhiislam\nމާޒިން ހުސައިން އޭޕްރިލް 28, 2018\nރަމަޟާންމަހު ނަމާދުކުރުމުގައި ދެމިނުހުރެވެނީ ރެޔާއިދުވާލު ފަސް ވަގުތު ނަމާދުކުރުމުގެ ތަރުބިއްޔަތު އަހަރުގެ އެހެންދުވަސްތަކުގައި ހަށިގަނޑަށް ދެވިފައިނުވާތީ ކަމަށް އައްޝައިޚް އަބްދުއްސަލާމް ދާއޫދު ވިދާޅުވެއްޖެއެވެ.\nތ. ގުރައިދޫގައި ބޭއްވި "ޚާއްސަ މެހެމާން" ދަރުސްގައި ވާހަކަދައްކަވަމުން ޝައިޚް ސަލާމް ވިދާޅުވީ އަޅުގަނޑުމެންނަކީ މާއްދީ ޠަބީއީ ހަށިގަނޑަކާއެކު ރޫހާނިއްޔަތެއް ހުރިބައެއް ކަމަށާއި މިމާއްދީ ހަށިގަނޑަށް ތަރުބިއްޔަތު ބޭނުންވާ ކަމަށެވެ. އަދި ޤަވައިދުން އަޅުކަންކުރުމުގެ މިތަރުބިއްޔަތު ހަށިގަނޑަށްނުދީ، ހަމަ ކިތަންމެ މާތް ދުވަސްތަކެއް އަޔަސް ކިތަންމެ ފޯރީގައި އަޅުކަންކުރުމަށް އަޅުގަނޑުމެން ނިކުތް ކަމުގައިވިޔަސް އަޅުގަނޑުމެންނަކަށް އެކަމުގެ މަތީގައި ދެމިއެއް ނުތިބެވޭނެ ކަމަށް ޝައިޚް ވިދާޅުވިއެވެ.\n"ދުނިޔަވީ ގޮތުން ބަލާނަމަ، ޕްރެކްޓިސްއަށް ޤަވައިދުން ޙާޟިރުނުވާނަމަ ކުޅެންވެސް ނާރުވާ، ޤަވައިދުން ޕްރެކްޓިސް ނުކުރެވޭނަމަ ފައިނަލަށް ނުދެވޭ ތަނުގައި ސެމީ ފައިނަލަށްވެސް ނުދެވި މުބާރާތުން ވަކިވާންޖެހޭ. އެހާލަތު އަޅުގަނޑުމެންނަށް ކޮންމެ ރަމަޟާންމަހެއްގައި ﷲ އަށް އަޅުކަންކުރުމުގައި ދިމާވާނަމަ ހިތާމައިގެ ކޮޅެއްވެސް ނެތް"\nޝައިޚް ސަލާމް ވިދާޅުވީ ރަމަޟާންމަހަށް ކިތަންމެ ބައިވަރު ކާއެއްޗެއް ގެއަށް ވައްދައި ކިތަންމެ ގިނަ ފަރުނީޗަރެއް އައުކުރިޔަސް ރަމަޟާންމަހުގައި އަޅުގަނޑުމެން ކުރަންއުޅޭ ހާސިލްކުރަން އުޅޭ މަޤްޞަދު ހާސިލްނުވެ ފެއިލްވާތަން ފެންނަމުންދާ ކަމަށާއި ރަމަޟާންމަހަށް ވަރުގަދަ ކުރަންޖެހެނީ ރޫހާނީ ބާރުކަމަށެވެ. އަދި އެއީ ﷲ ސުބްހާނަހޫ ވަތައާލާއަށް ރަމަޟާންމަހުގައި ކުއްތަންވުމުގެ ވަރުގަދަ ބާރު ކަމަށް ޝައިޚް ސަލާމް ވިދާޅުވިއެވެ.\nޝައިޚް ވިދާޅުވީ ޒަމާނުއްސުރެ މުސްލިމުން ގޮތުގައި ތިބީތީވެ، ދިވެހިންނަކީ ރަމަޟާންމަހަށް އެކިގޮތްގޮތުން އެމަހަށް ތައްޔާރުވަމުންދާ ބައެއްކަމަށެވެ. ރަމަޟާންމަހުގައި އަޅުގަނޑުމެންގެ ގޭތެރެ ސާފުކޮށްލާ، ރީތިކޮށްލާ ހިތްއުފާ ލިއްބައިދޭ ގޮތަށް ތަން ތައްޔާރުކުރުމާއި ރަމަޟާންމަހުގައި އިތުރަށް އުފައްދައިދޭ ޝައުޤެއްގެ ގޮތުގައި ރަހަތަފާތު ކޮށްލުމުގެ ގޮތުން މީރު ކާއެއްޗެހި ތައްޔާރުކޮށްލުމަކީ ނެތްކަމެއް ކަމަށް އަޅުގަނޑުމެން ނުދަންނަވަން ކަމަށާއި އެހެންނަމަވެސް ދާދި ދެންމެއަކު އަޅުގަނޑުމެން ކުލަލާ ނިންމާލުމަށްފަހުގައި ރަމަޟާންމަހަށް ވަކިން ގޭގައި ކުލަލައި އަޅުގަނޑުމެންގެ ބޭނުމަށް ކޮންމެހެން ފަރުނީޗަރު ބަދަލުކުރަން ނުޖެހޭއިރުވެސް ރަމަޟާންމަހަށް ގޭގެ ފަރުނީޗަރާއި ބަދިގޭ ސާމާނު ބަދަލުކޮށްލުމަކީ ބައެއް ބޭފުޅުން ކުރައްވަމުން ގެންދަވާ ކަންކަން ކަމަށާއި މިއީ އޭގެ ޒާތުގައި ގޯސްކަންކަން ކަމަށާއި އެއީ އިސްރާފާ ދިމާއަށް ދާދިއުމެއް ކަމަށް ޝައިޚްގެ ދަރުސްގައި ފާހަގަ ކުރެއްވިއެވެ.\nރަމަޟާން މަސް މަތިވެރިވެ އެމަހުގައިިިިިިިިިިިިިިިިިިިިިިިިިިިިިިިިިިިިިިިިިިިިި މާތްކަމާއި މަތިވެރިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިކަން އޮތުމުގެ ބޭނުމަކީ އަޅުގަނޑުމެން ބާކީ އޮތް 11 މައްސަރުތެރޭގައި ކަންކަމުގެ މަތިން ހަނދާން ނައްތާލާ ފަރުވާކުޑަކޮށްލާ ﷲ ސުބްހާނަހޫ ވަތައާލާއަށް ކުއްތަންވުމާއި ދުރުހެލިވުމެއްނޫން ކަމަށް ވިދާޅުވެ ޝައިޚްވަނީ ރަމަޟާންމަހެއް އައިސް ވަދެގެން އެމައްސަރުގެ ތެރޭގައި އަޅުގަނޑުމެން ދުވަސްތައް ހޭދަކުރުމަށްފަހުގައި އެރަމަޟާންމަސް ނިމި ދިިިިިިިިިިިިިިިިިިިިިިިިިިިިިިިިިިިިިިިިިިިިިިިިިއުމަށްފަހުގައި އަޅުގަނޑުމެން ގެ ހަޔާތަށް އަންނަނީ އެފަދަ މާތް މައްސަރެއްގައި ވަގުތު ހޭދަކުރުމުން ކޮން ބަދަލެއްތޯ އާއިމެދު ސުވާލު ކުރައްވާފައެވެ.


''Huhdha ah edhunee umeedhu kanadalumun, huhdha dhinee niyaavi fahun''\nއެޗްޕީއޭއިން ހުއްދަ ނުދިން މައްސަލަ\nއެޗްޕީއޭ އަށް ބޮޑެތި ތުހުމަތުތަކެއް ކުރޭ\nހުއްދަ ނުދިން ސަބަބު ލިޔުމުން ދެވެން ނެތް ކަމަށް ބުނި\nމަޖިލީހުގެ ސަމާލުކަމަށް މައްސަލަ ގެންދިޔުމަށް ވަނީ ނިންމާފައި\nކ. މާލެ |6ޖޫން 2020 | ހޮނިހިރު 18:09 | 42,369\nމާލޭގެ މަގެއްގެ މަތީގައި އެމްބިއުލާންސެއް ހަރަކާތްތެރިވަނީ - ރާއްޖެއެމްވީ\nއައްޑޫ ސިޓީ ހިތަދޫގައި, މަރުބަލީ ގައި އޮތް މަންމައެއް ގާތަށް ޒިޔާރަތް ކުރަން ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ ހުއްދަ އެދުމުން ހުއްދަ ދިނުން ލަސްވި މައްސަލައެއް ރައްޔިތުންގެ މަޖިލީހުގެ ސަމާލުކަމަށް ގެނައުމަށް ނިންމައިފި އެވެ.\nއައްޑޫ ސިޓީ ހުޅުދޫ އަށް ނިސްބަތްވާ މުހައްމަދު ރާމިޒްގެ މަންމަ އަކީ މީގެ ކުރިން ސްޓްރޯކެއް ޖެހިގެން ފަރުވާ ހޯދަމުން ދިޔަ މީހެކެވެ. އުމުރުން 88 އަހަރުގެ ރާމިޒްގެ މަންމަގެ ހާލު، ނިމިގެންދިޔަ ރޯދަ މަހުގެ ފަހު ދިހައިގެ ތެރޭގައި ގޯސްވެގެން ހިތަދޫ ރީޖަނަލް ހޮސްޕިޓަލުގައި ވެންޓިލޭޓަރުގެ އެހީގައި ފަރުވާ ދިނެވެ. ވެންޓިލޭޓަރުން ނެގުމަށް ފަހު ވޯޑުގައި ފަރުވާދެމުން ދަނިކޮށް އަނެއްކާވެސް އޭނާގެ މަންމަގެ ހާލު ކުއްލި އަކަށް ގޯސްވެ ޑޮކްޓަރުން އުއްމީދު ކަނޑާލި އެވެ.\nމަންމަ ދެކިލަން އައްޑޫ އަށް ދިޔުމަށް އެދި ރާމިޒްގެ އާއިލާއިން ފޮނުވި މެއިލް\nމާލޭގައި ދިރިއުޅެމުންދާ ރާމިޒް އޭނާގެ ކޮއްކޮ އާއި އެކު، މަންމަ ގާތަށް ޒިޔާރަތް ކުރަން އެދި ޖޫން މަހުގެ ތިން ވަނަ ދުވަހު އެޗްޕީއޭ އަށް މެއިލް އެއް ފޮނުވި އެވެ. ރާމިޒްގެ އުދާސްތައް ޓްވިޓަރ އަށް ބަންޑުންކޮށްލީ އެޗްޕީއޭއިން އިން އެ މެއިލް އަށް ދިން ޖަވާބާއި އެކު އެވެ.\nހަމަ އެ ދުވަހުގެ ހަވީރު އެޗްްޕީއޭގެ ލީގަލް ޓީމުން ފޮނުވާފައިވާ މެއިލް ގައި ބުނެފައިވަނީ މާލެއިން ކޮމިއުނިޓީ ސްޕްރެޑެއް ފެނި ކޮވިޑް-19 އިތުރަށް ފެތުރެމުންދާތީވެ އެއް ރަށުން އަނެއް ރަށަށް ދަތުރުކުރުން މަނާކޮށްފައިވާ މި ދަނޑިވަޅުގައި ދަތުރުކުރުމުގެ ހުއްދަ ދެވެން ނެތް ކަމަށެވެ.\nއެޗްޕީއޭގެ ލީގަލް ޓީމުން ސިޓީއަށް ދިން ޖަވާބު\nއަޅުގަނޑުމެން އެދުނީ އޮންނަ އުސޫލުގެ ތެރެއިން މަންމަ ގާތަށް ޒިޔާރަތް ކުރަން އެދުމުން ރިޖެކްޓް ކޮށްލީ. އަޅުގަނޑުމެން ވަރަށް ނިކަމެތި ކޮށްލާފައި. އެއްވެސް ކަހަލަ އިންސާނިއްޔަތު ކަމެއް ނެތް ގޮތަށް އަޅުގަނޑުމެންނާ ދޭތެރޭ ކަންތައްކުރީ.\n~ މުހައްމަދު ރާމިޒް\nއެޗްޕީއޭއިން ދިން ޖަވާބުގައި އެންމެ ތަފްސީލުކޮށް މައުލޫމާތު ހިމަނާފައި ނުވާތީވެ ރާމިޒް ވަނީ ޑިރެކްޓަރ ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރަށް އެޑްރެސްކޮށް އިތުރު ސިޓީއެއް ފޮނުވާފަ އެވެ.\nޑިރެކްޓަރ ޖެނެރަލް އޮފް ޕަބްލިކް ހެލްތަށް ފޮނުވާފައިވާ މެއިލް\nސިޓީގެ ޖަވާބުގެ ބަދަލުގައި ރާމިޒް ބުނި ގޮތުގައި ގުޅުއްވީ އެޗްޕީއޭގެ ބޭފުޅެކެވެ. ލިޔުމަކުން ސަބަބު ބަޔާންކޮށްދިނުމަށް އެދުމުން އެ ބޭފުޅާ އެކަމަށް އުޒުރުވެރިވި ކަމަށް ރާއްޖެއެމްވީއާ ވާހަކަ ދައްކަމުން ރާމިޒް ބުންޏެވެ.\nހާމިދު ކިޔާ ބޭފުޅެއްް ގުޅުއްވީ. އެ ބޭފުޅާ ވިދާޅުވީ، ސިޓީ އަށް ޖަވާބު ލިޔުމަކުން ދެއްވަން ދަތިކަމަށް. ޖަވާބު ދެވޭނީ އަނގަ ބަހުން ކަމަށް.\nމަަރުބަލީގައި އޮތް މަންމަ ދެކިލަން ނުދެވި ހުއްޓާ ބުރާސްފަތި ދުވަހުގެރޭގެ ވަގުތެއްގައި އޭނާގެ މަންމަ ވަނީ ނިޔާވެފަ އެވެ. ހުއްދަ ދެވުން ލަސްވި ކަމަށްޓަކައި މާފަށް އެދެމުން މަންމަގެ މޫނު ބަލަން އައްޑޫ އަށް ދިޔުމުގެ ހުއްދަ އެޗްޕީއޭއިން ވަނީ މެއިލަކުން ދީފަ އެވެ.\nރާމިޒް ސިފަކުރާ ގޮތުން އެޗްޕީއޭއިން އަމަލުކޮށްފައިވަނީ ވަރަށް ރަހުމްކުޑަ ގޮތަކަށެވެ. އޭނާ ބުނީ، މަންމައާ އެކު އެއް ވޯޑެއްގައި އޮތް އެހެން މީހަކަށް ދިޔުމުގެ ފުރުސަތު ލިބުނުއިރުވެސް މާލޭގައި ތިބި ރާމިޒްގެ އާއިލާގެ މީހުންނަށް އެ ހުއްދަ އެއް ނުދިނެވެ.\nމަންމަ ނިޔާވުމުން ހުއްދަ ދިނީ އެކަމުން ރެކެންވެގެން. މިއީ އެއްވެސް ވަރަކަށް އިންސާނިއްޔަތު ކަމެއް ނެތް ބައެއް. އެމީހުންގެ ވެސް އާއިލާ މީހަކަށް މި ފަދަ ކަމެއް ދިމާވުމުން އެނގޭނީ ތަހައްމަލު ކުރަން ޖެހޭ ހާލަތު\nމި މައްސަލައާ ގުޅިގެން ރާއްޖެއެމްވީން ގުޅާލުމުން ޑިރެކްޓަރ ޖެނެރަލް އޮފް ޕަބްލިކް ހެލްތް ވިދާޅުވީ، އެކަން ހިނގައި ދިޔަގޮތް ބެލުމަށް ފަހު ޖަވާބެއް ދެއްވާނެ ކަމަށެވެ. ރާމިޒްގެ އާއިލާ އަށް ހުއްދަ ލިބުން ލަސްވި ސަބަބު ހޯދަން، ރައްޔިތުންގެ މަޖިލީހުގެ ރައީސް އަށް ހޮނިހިރު ދުވަހު ހުށައަޅާނެ ކަމަށް އެ އާއިލާއިން ވަނީ ބުނެފަ އެވެ.


Balaaverikamugai 1 aharuves fennaany3aharuge gothugai!: Raees Yameen | ThePress\nބަލާވެރިކަމުގައި 1 އަހަރުވެސް ފެންނާނީ3އަހަރުގެ ގޮތުގައި!: ރައީސް ޔާމީން\nމިރޭ ޕީޕީއެމް ކޮންގްރެސް އިން ކާނިވާގައި ބޭއްވި 'ދަވާލައިފި' ބައްދަލުވުުގައި ރައީސް ޔާމީން (މ) ބައިވެރިވެވަޑައިގަންނަވަނީ\nބަލާވެރިކަމެއްގައި ތިބޭ އިރު 1 އަހަރުވެސް އިހުސާސް ކުރެވޭނީ3އަހަރުގެ ގޮތުގައި ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެއެވެ.\nސަރުކާރު ޒިންމާދާރު ކުރުމަށް އިދިކޮޅު ކޯލިޝަނުން "ދަވާލައިފި" ގެ ނަމުގައި މިރޭ ކާނިވާ ސަރަހައްދުގައި ބޭއްވި އެއްވުމުގައި ބައިވެރިވެ ވަޑައިގެން ރައީސް ޔާމީން ވިދާޅުވީ، ބަލާވެރިކަމެއްގައި ތިބޭ އިރު 1 އަހަރުވެސް އިހުސާސް ކުރެވޭނީ3އަހަރުގެ ގޮތުގައި ކަމަށެވެ. ރައީސް ޔާމީނު އިޝާރާތް ކުރެއްވީ ހިނގަމުން މިދާ ރައީސް އިބްރާހިމް މުހައްމަދު ސޯލިހުގެ ސަރުކާރަށެވެ. ހަމަ އެއާއެކު ޔާމީން ވިދާޅުވީ، "އުފާވެރިކަމުގެ ނިއުމަތްތަކުގައި ތިބެފައި، އެ ނިއުމަތްތައް ބީވެގެން ދާއިރު ވެސް ކޮށްގެން މިތިބެނީ ކޮންކަހަލަ ކަމެއް ކަމެއް ވެސް ނުވިސްނޭ" ކަމަށެވެ. އެކަމުގައި ޔާމީން އިޝާރާތް ކުރެއްވީ، ރައީސް ޔާމީނުގެ ވެރިކަމުގެ ދައުރަށެވެ.\nރައީސް ޔާމީން ވިދާޅުވީ، ﷲގެ ވަހީބަސްފުޅުން ލިބިވަޑައިގަންނަވާ އިރުޝާދަކީ ނިއުމަތްތަކަށް ޝުކުރު ކުރުން ކަމަށެވެ. ޝުކުރު ނުކޮށް އެ ނިއުމަތްތަކަށް ފުރަގަސްވދީ، އޭގެ އަގުވަޒަން ނުކުރެވޭނަމަ، އެ ނިއުމަތްތައް ބީވެގެން ހިނގައިދާނެ ކަމަށާއި، އެ ނިއުމަތްތައް އަނބުރާ އިއާދަ ކުރުމަކީ ފަސޭހަ ކަމަކަށް ނުވާނެ ކަމަށެވެ.\nރައީސް ޔާމީނުގެ ވެރިކަމަކީ "ނިއުމަތެއް" ގެ ގޮތުގައި ސިފަކުރައްވަމުން އެމަނިކުފާނު ވަނީ، ރައީސް އިބްރާހިމް މުހައްމަދު ސޯލިހްގެ ސަރުކާރަށް ފާޑު ވިދާޅުވެ، ރައީސް ސޯލިހްގެ ވެރިކަމަކީ "ބަލާވެރިކަމެއް" ކަމަށް ވިދާޅުވެފައެވެ.\nމި ސަރުކާރުގެ މަޝްރޫއުތައް ލަސް ކަމަށް ވިދާޅުވެ، ސަރުކާރަށް [މަލާމާތް] ކުރައްވަމުން ރައީސް ޔާމީން ވިދާޅުވީ، މި ވެރިކަމަށް މިހާރު އެއް އަހަރު ވުމާއި ގާތްވެފައިވާ އިރު، "ރައީސް އޮފީސް ކަލަންޑަރުން 100 ދުވަސް ވީހެން ވެސް" ހީފުޅު ނުވާ ކަމަށެވެ. އެމަނިކުފާނު މިހެން ވިދާޅުވީ، މި ސަރުކާރު ވެރިކަމަށް އައުމުގެ ކުރިން ވީ 100 ދުވަހުގެ ވައުދުތައް ނުފުއްދޭކަމަށް ވިދާޅުވަމުންނެވެ. ރަޢީސް ޔާމީން ވިދާޅުވީ، ރައްޔިތުން އުފުލަނީ ބުރަ ކަމަށާއި، ބަރުދާސް ކުރަނީ ހިތްދަތިކަން ކަމަށެވެ.\nޕީޕީއެމް އާއި ޕީއެންސީގެ އާންމު ބައެއް މެންބަރުންނާއެކު މިރޭ ކާނިވާ ސަރަހައްދުގައި ބޭއްވި އެއްވުމުގައި ޔާމީން ވަނީ ހިނގަމުންދާ ސަރުކާރަށް ވަރަށް ބޮޑަށް ފާޑު ވިދާޅުވެ މަލާމާތއ ކުރައްވާފައެވެ.\nހަބަރު އަބްދުއްރަހީމް އަބްދުﷲ ޔާމީން ޕީޕީއެމް


BREAKING: Gaumee Team Mirey Bali Nuvehjje Nama Konmme Kulhuntheriyakah Eh Lakka Rufiya Dhenee - Vaguthu\nގައުމީ ޓީމް މިރޭ ބަލި ނުވެއްޖެ ނަމަ ކޮންމެ ކުޅުންތެރިއަކަށް އެއް ލައްކަ ރުފިޔާ ދެނީ\n11 މަސް ކުރިން ( ސެޕްޓެމްބަރު 10, 2019 )\nޔޫތް މިނިސްޓަރ ގައުމީ ޓީމާއި ބައްދަލުކުރައްވަނީ - ފޮޓޯ:އެފްއޭއެމް\nގައުމީ ޓީމް މިރޭ ޗައިނާ އާއި ދެކޮޅަށް ކުޅޭ މެޗުގައި ބަލި ނުވެއްޖެ ނަމަ ކޮންމެ ކުޅުންތެރިއަކަށް އެއް ލައްކަ ރުފިޔާ ދިނުމަށް ސަރުކާރުން ނިންމައިފިއެވެ.\nސަރުކާރުން މިގޮތަށް ނިންމަވާފައިވާކަން އިއުލާނުކުރެއްވީ ޔޫތް މިނިސްޓަރ އަހުމަދު މަހުލޫފްއެވެ.\nމިރޭ ޗައިނާ އާ ދެކޮޅަށް ކުޅޭ މެޗުގެ ކުރިން ހޮޓެލް ޖެންގައި ޓީމާއި ބައްދަލުކުރައްވައި މިނިސްޓަރު މަހުލޫފް ވިދާޅުވީ، މިރޭގެ މެޗުން މޮޅުވެއްޖެނަމަ، ނުވަތަ އެއްވަރުވެއްޖެ ނަމަ ކޮންމެ ކުޅުންތެރިއަކަށް އެއް ލައްކަ ރުފިޔާގެ ބޯނަސްއެއް ސަރުކާރުން ދޭނެ ކަމަށެވެ.\nމީގެ އިތުރުން ގައުމީ ޓީމާއި ބައްދަލު ކުރައްވާ ކުޅުންތެރިންނަށް ހިތްވަރުދެއްވަމުން އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ މިރޭގެ މެޗުން މޮޅުވެއްޖެނަމަ އެފްއޭއެމުންވެސް ކުޅުންތެރިންނަށް ބޯނަސް ދޭން ނިންމާފައިވާ ކަމަށެވެ.\nރާއްޖެއާއި ޗައިނާ ބައްދަލު ކުރާ މެޗު މިރޭ ގަލޮޅު ދަނޑުގައި ފަށާނީ 8:00 ޖަހާއިރުއެވެ. މިހާތަނަށް މިދެޓީމް ހަތަރުފަހަރެއްގެ މަތިން ބައްދަލުކޮށްފައިވާއިރު ރާއްޖެ އަކަށް މޮޅެއް ލިބިފައެއް ނެތެވެ. ރަޝިއާ ވޯލްޑް ކަޕްގެ ކޮލިފައިންގް މެޗުގައި ރާއްޖެ ޗައިނާ އަތުން ބަލިވީ 3-0 އަދި 4-0ގެ ނަތީޖާތަކުންނެވެ.\nމިރޭގެ މެޗަށް ދިވެހި ސަޕޯޓަރުން އިންތިޒާރުކުރަމުން އަންނައިރު މިފަހަރު އެފްއޭއެމް އިން ދޫކޮށްފައިވަނީ 3400 ޓިކެޓެވެ. އޭގެތެރެއިން ޗައިނާ ސަޕޯޓަރުންނަށް 1000 ޓިކެޓް ދޫކޮށްފައިވާއިރު ރާއްޖެ ސަޕޯޓަރުންނަށް ލިބުނީ 2400 އެއްހާ ޓިކެޓެވެ. އެފްއޭއެމް އިން ޓިކެޓް ދޫކުރަން ފެށިތާ ފަސް ގަޑިއިރު ނުވަނީސް ހުރިހާ ޓިކެޓެއް ވަނީ ހުސްވެފަ އެވެ.\nސެޕްޓެމްބަރު 10, 2019 17:08\nޢަހަރެމެން އަތުން ޓެކްސް ނަގާގެން ތި ކަހަލަ ބޭކާރު ކަންކަމަށް ހޭދަކުރުމަކީ ގޯހެއް\nސެޕްޓެމްބަރު 10, 2019 17:13\nއެގޭ ބަލިވާނެ ކަން\nސެޕްޓެމްބަރު 10, 2019 17:14\nމަހޭ ކަލޭ ގައުމީޓީމަށް ރިސްވަތު ދޭންތަ ތިއުޅެނީ.\nސެޕްޓެމްބަރު 10, 2019 18:35\nދެލައްކަ ދިނަސް ވާނެތަ ނުވާނެކަން ޔަގީވާތީ ދޭނަމޭ ބުނީ\nމަހުލޫފުގެ އަމިއްލަ ފައިސާއިން ދީ، އަހަރުމެންގެ ޓެކްސް ފައިސާ އިން ދީގެން ނުވާނެ\nއެގޭދޯ ބަލިވާނެކަން ދެ ތިކި ޕީ\nސެޕްޓެމްބަރު 10, 2019 17:27\nއިރާދަ ކުރެއްވިއްޔާ ބަލިވާނެ\nސެޕްޓެމްބަރު 10, 2019 17:30\nތިހެން ވިއްޔާ އިރާދަ ކުރެއްވީއާ ބަލިވާނެ\nސެޕްޓެމްބަރު 10, 2019 17:31\nއައީ ކޮނތަަކުން ދޭފައިސާ އެއްތޯ!!!!!!!!!!!!!!!!!!!!!!!!!! ބާކޯތިބި ރައްޔަތުން މިޖެހެނީ ހާލުގަ. ގައުމުގަ ކުރާ ހަމައެއްކަމެއްވެސ ނެތް.. މީބޮޑުވަރެއްދޯ :ސޯލިހޯޯޯޯޯޯޯޯޯ\nސެޕްޓެމްބަރު 10, 2019 17:40\n100 ޕަސެންޓް ބަލިވާނެ\nސެޕްޓެމްބަރު 10, 2019 17:41\nކަލޯ އިއްޔެ ދުވަހު ނިމުނު ގައުމީ ގުރުއާން މުބާރާތުން އެކި ޖެޓަގަރީތަކުން މުޅި މުބާރާތުން 1 ވަނަލިބުނު ދަރިވަރުންނަން ދިނީ އެންމެ 7000ރ. މީކޯއްޗެއް. މިކުދިން މީ ދައުލަތުގެ އެއްވެސް އެހީތެރިކަމެއް ނެތި އަމިއްލައަށް އެތައްދުވަހަކު ތައްޔާރުވެގެން ގޮސް ބުރަމަސައްކަތުން ހޯދި ކާމިޔާބީ. ނާޗަރަގީ ކުޅޭ މީހުންނަށް ކޮންމެ މީހަކަށް 100000ރ ކޮބާ އިންސާފަކީ؟ މީތަ ސަރުކާރުން އިސްލާމް ދީން ކުރިއަރުވަން ކީރިތި ގުރުއާނަށް ދަރިން ލޯބިޖައްސަން ހިތްވަރު ދިނުނަކީ؟؟ ލާދީނީ ނާޗަރަގީ ސަރުކާރު!!\nސެޕްޓެމްބަރު 10, 2019 17:42\nޚަރަދު ބޮޑުކަމުން ޚަރަދު ކުޑަކުރުމަށްކަމަށްބުނެ ހުޅުމާލޭ ރެހެންދި ސްކޫލްގެ އިނާމް ދިނުމުގެ ޖަލްސާ ލައިވް ނުކުރުމަށް އެޑިޔުކޭޝަން މިނިސްޓްރީންވަނީ ނިންމާފަ. އެކަމަކު ފުޓްބޯޅަ މެޗެއްގެ ކޮންމެ ކުޅުންތެރިއަކަށް އެއްލައްކަ ރުފިޔާ. ތަޢުލީމަކީ މިގައުމުގެ ވެރިންނަށް މިހާރު މުހިން އެއްޗެއްނޫން. މަޖިލިހުގެ މެޖޯރިޓީ ނުކިޔަވާ މީހުން، ސިޔާސީ މަގާމް ތަކުގަ އުޑެއް ބުޑެއް ނުދަންނަ މީހުން.\nސެޕްޓެމްބަރު 10, 2019 17:48\nމަގޭ ނަންވެސް ޓީމް ލިސްޓުގަ ޖަހާލަ ދީބަލަ\nސެޕްޓެމްބަރު 10, 2019 18:02\n32 ބިލިޔަން ގެ ބަޖެހުސްވެއްޖެ..... އިތުުރުކުރި އެތިކޮޅު އަނެއްކާ ހުސްކޮށްލަނީ ދޯ.. މި އަހަރުގެ ބަޖެޓުގަ ތިކަމަށް އެއްޗެއް ޖެހިންތަ؟\nސެޕްޓެމްބަރު 10, 2019 18:04\nމީ ކަންކަމުގަ ހައްދުފަހަނައެޅުމަކީ.\nސެޕްޓެމްބަރު 10, 2019 18:43\nއެެއީ ކަޑާލި ފޮންޏެއް. ނުވެސްދޭނެ. އަޑެއްއަރުވާލީ. ފަލަސުރުހީއަށް އަރުވާލަން. މޮޅުވެއްޖެނަމަ ބުނާނެ މަށެއް ނުބުނަމޭ\nސެޕްޓެމްބަރު 10, 2019 20:14\nހަމައެކަނި މިމެޗުން މޮޅުވުމުން ރާއްޖެއަށް ވާނެ ފައިދާ އެއް ނެތެވެ. އެކަމު ގެއްލުން ވާނެއެވެ. އެތައް ލައްކަ ރުފިޔާ އެއް ގެއްލިގެން ދާނެއެވެ.\nސެޕްޓެމްބަރު 10, 2019 20:16\nﷲ އިރާދަ ކުރެއްވިއްޔާ މިއަދު ދިވެހި ގައުމީ ޓީމު ބަލިވާނެ. އަހަރެމެން ޓެކްސް ފައިސާ ދައްކަނީ ތިގޮތަށް ތަޅާ ބޭކާރު ކުރާކަށްނޫން.\nސެޕްޓެމްބަރު 10, 2019 20:31\nމަހޭގެ ސެލަރީންތަ ނޫނީ ރައްޔިތުންގެ ފައިސާއިންތަ ..ރައްޔިތުންގެ ފައިސާއިން ދީގެން ނުވާނެ..\nސެޕްޓެމްބަރު 10, 2019 21:48\nކޮބާ ރުފިޔާގަނޑު. ބޯކަން. އިއްޔެ ޤުރުއާން ހިތުދަސްކުރި ހާފިޒުންނަށް އެއްމެ ހަތްހާސް ރުފިޔާ. މި ކުޅުންތެރިން ދުނިޔޭގެ ޗެންޕިޔަންކަން ހޯދިޔަސް ކިހިނެއްތޯ އެ ހާފިޒުންނާ އެއްހަމަ ކުރާނީ. މީ ހަގީގީ އަނދިރިކަމަކީ.\nސެޕްޓެމްބަރު 11, 2019 07:57\nކަލޭމެން ފުޓު ބޯޅަކުޅުން ހުއްޓާލާ..\nސެޕްޓެމްބަރު 11, 2019 08:25\nއެއްލައްކަ ރުފިޔާދޭނަމޯ.ހީވާކަހަލަ މީތިމަންނާމެން ފާއިސާހެން. މިމަހުލޫފުމއންކަހަލަ ބާޒާރުމަތީ މީހުންނަށް..


New Radiant ah Portugal coach akaai fitness coach eh | Mihaaru\nނިއުގެ ކޯޗު ޓަވަރޭސް.\n11 ޖެނުއަރީ 2017 - 12:56 19 comments\nކުރިން ޑިފެންސިވް މިޑްފީލްޑަރަކަށް ކުޅުނު ޓަވަރެސް އަންނަނީ 1997 ވަނަ އަހަރުން ފެށިގެން ކޯޗިންގައި ހަރަކާތްތެރިވަމުންނެވެ. އެގޮތުން ޕޯޗުގަލްގެ ގަދަބާރު ބެންފީކާގެ ޖޫނިއާ ޓީމަށް ކޯޗުކޮށްދީ އަދި ޕޯޓޯގެ ސްކައުޓެއްގެ ގޮތުގައި މަސައްކަތްކުރި އެވެ. މީގެ އިތުރުން ދުނިޔޭގެ އެންމެ މަޝްހޫރު އެއް އެކަޑަމީ ކަމަށްވާ ސްޕޯޓިން ލިސްބަން އެކަޑަމީގެ އެސިސްޓަންޓް ކޯޗަކަށް މަސައްކަތްކުރި އެވެ. އޭގެ ފަހުން ވެސް އޭނާ ވަނީ ޕޯޗުގަލް ލީގުގެ ގިލް ވިސެންޓެގެ ސްކައުޓެއްގެ ގޮތުގައި ހަރަކާތްތެރިވެފަ އެވެ.\nޓަވަރެސް ވަނީ 2005-2008 އަށް ޕޯޗުގަލްގެ ތިން ވަނަ ޑިވިޝަނުގެ އަލްކޮބަކާގެ ޔޫތު ޓީމުތަކުގެ ހެޑްކޯޗުކަންކޮށް ސީނިއާ ޓީމުގެ އެސިސްޓަންޓް ކޯޗުކަން ވެސް ކޮށްފަ އެވެ. އަދި ޕޯޗުގަލްގެ ދެ ވަނަ ޑިވިޝަނުގެ ކަރެގަޑޯގެ އެސިސްޓަންޓް ކޯޗުކަންކޮށް ޕޯޗުގަލް ލީގުގެ ބެލެނެންސެސްގެ ހެޑްކޯޗުކަން ވެސް ކުރި އެވެ.\nނިއުގެ ކޯޗު ޓަވަރޭސް (ވ) ބައެއް ކުޅުންތެރިންނާ އެކު.\nއޭނާގެ އޭޝިއާގެ ކޯޗިން ތަޖުރިބާ ފަށާފައިވަނީ 2013 ވަނަ އަހަރެވެ. އެގޮތުން ބަހްރޭން ޕްރިމިއާ ލީގުގެ އަލް-ހިދު ޓީމުގެ އެސިސްޓަންޓް ކޯޗަކަށް މަސައްކަތްކޮށް އޭއެފްސީ ޗެމްޕިއަންސް ލީގާއި އޭއެފްސީ ކަޕުގައި ކޯޗުކޮށްދިނެވެ.\nއޭގެ ފަހުން އޮމާން ލީގުގެ އަލް-ނަހްދާ ކްލަބަށް އޭއެފްސީ ކަޕުގައި ކޯޗުކޮށްދިނެވެ. މިދިޔަ އަހަރު ޓެންޒޭނިއާ ޕްރިމިއާ ލީގުގައި މަސައްކަތްކުރި ޓަވަރޭސް އަތުގައި ޔުއެފާ ޕްރޯ ލައިސަންސް އަދި ގޯލްކީޕިން ޕްރޯ ލައިސަންސް ފާސް އޮވެ އެވެ.\nނިއުގެ އެގްޒެކެޓިވް ބޯޑުގެ މެމްބަރު އައްބާސް ޝަރީފް ވިދާޅުވީ ކްލަބަށް ގެންނަ ފިޓްނަސް ކޯޗަކީ ފިޓްނަސް ޓްރެއިނަރެއްގެ އިތުރުން ކޮންޑިޝަން އާއި ރިކަވަރީ ސްޕެޝަލިސްޓެއް ކަމަށެވެ. މީގެ އިތުރުން އޭނާގެ އަތުގައި ޔުއެފާ ޕްރޯ ބީ ލައިންސަސް ކޯޗިން ފާސް އޮންނަ ކަމަށް ވެސް އައްބާސް ވިދާޅުވި އެވެ.\n"މި ފެންވަރުގެ ފުލް ޓައިމް ފިޓްނަސް ޓްރެއިނަރެއް ރާއްޖޭގެ ކްލަބަކުން ގެންނަ ފުރަތަމަ ފަހަރު މިއީ. އަޅުގަނޑުމެން ބޭނުންވޭ ކުޅުންތެރިން އަނިޔާ އިން ވީހާ ވެސް ބޮޑަށް ދުރުކޮށް ކުޅުންތެރިން ކޮންޑިޝަންކޮށް ދިގު މުއްދަތަކަށް ފިޓްކޮށް ތިބެ ކުޅެވޭ ގޮތް ހަދަން. އެކަމަށްޓަކައި އެ ހުރިހާ ކަމެއްގެ ތަޖުރިބާކާރު މިގެންނަނީ. އޭނާ އަކީ ކޯޗިން ލައިސަންސް ވެސް އޮތް ފިޒިކަލް ފިޓްނަސް ޓްރެއިނަރެއް،" އައްބާސް ވިދާޅުވި އެވެ.\nނިއުގެ ފިޓްނަސް ކޯޗު.\nމިއީ ނިއު އަށް ފަސް އަހަރު ތެރޭ ގެންނަ 10 ވަނަ ކޯޗެވެ. އެގޮތުން 2013 ވަނަ އަހަރު ބަލްގޭރިއާގެ ވެލިޒާ ޕޮޕޯފް ކޯޗުކޮށްދިން އިރު 2014 ވަނަ އަހަރުގެ ކުރީކޮޅު އިރުޝާދު ދިނީ ސްޕެއިނުގެ ޕެރޭޒް ގާސިއާ އެވެ. އޭގެ ފަހުން އެ އަހަރު އިންގްލެންޑުގެ ސިމޮން މެކްމެނެމީ އާއި މިކާ ލޮމްސްޓްރޮން ވެސް ނިއު އަށް ކޯޗުކޮށްދިނެވެ. ޖެހިގެން އައި އަހަރު ބޮސްނިއާގެ އާމިރު އަލަގިޗާއި ރާއްޖޭގެ ސޮބާހު މުހައްމަދު އަދި ސާބިއާގެ ނިކޮލާ ކަވަޒޮވިޗް ނިއުގެ ބެންޗުން ފެނުނެވެ. އަދި މިދިޔަ އަހަރު އިރުޝާދު ދިނީ ޔޮރްދާން ސްޓޮއިކޯފާއި އަޝްރަތް ލުތުފީ (ސަމްޕަތު) އެވެ.


ފޭދޫ ކައުންސިލުން ހިންގާ ތިން ޕްރޮގްރާމަކަށް މާލީއެހީ ދިނުމުގެ އެއްބަސްވުމުގައި ސޮއިކޮށްފި - މިލަދުންމަޑުލު އުތުރުބުރީ އަތޮޅު ކައުންސިލްގެ އިދާރާ\n← ޚަބަރު ← ފޭދޫ ކައުންސިލުން ހިންގާ ތިން ޕްރޮގްރާމަކަށް މާލީއެހީ ދިނުމުގެ އެއްބަސްވުމުގައި ސޮއިކޮށްފި\nފޭދޫ ކައުންސިލުން ހިންގާ ތިން ޕްރޮގްރާމަކަށް މާލީއެހީ ދިނުމުގެ އެއްބަސްވުމުގައި ސޮއިކޮށްފި\nށ.އަތޮޅުގެ ރަށްރަށުގެ ރަށްވެހި ތަރައްޤީއަށާއި، އިޖުތިމާއީ ތަރައްޤީގެ ޕްރޮގްރާމްތަކަށް މާލީއެހީ ދިނުމުގެ ޕްރޮގްރާމުގެ ދަށުން ފޭދޫ ކައުންސިލް އިދާރާއިން ހުށަހަޅާފައިވާ ތިން ޕްރޮޕޯސަލަކަށް މާލީއެހީ ދިނުމުގެ އެއްބަސްވުމުގައި މިއަދު ސޮއިކޮށްފިއެވެ.\nމެންދުރުފަހު 1:00 ގައި އަތޮޅުކައުންސިލްގެ ޖަލްސާކުރާ މާލަމުގައި ބޭއްވުނު މިރަސްމިއްޔާތުގައި އަތޮޅުކައުންސިލްގެ ފަރާތުން އެގްރިމެންޓްތަކުގައި ސޮއިކުރެއްވީ ކައުންސިލްގެ ރައީސް އަލްފާޟިލް މުޙައްމަދު ޝިޔާމެވެ. ފޭދޫ ކައުންސިލް އިދާރާގެ ފަރާތުން ސޮއިކުރެއްވީ ފޭދޫ ކައުންސިލްގެ ރައީސް އަޙްމަދު ރައިސަމްއެވެ.\nރަށްވެހި ތަރައްޤީއާއި، އިޖްތިމާޢީ ތަރައްޤީއަށް ރަށުކައުންސިލްތަކުން ރާވައި ހިންގާ ކަންކަމުގައި އެހީތެރިކަން ފޯރުކޮށްދިނުމުގެ މަޤްޞަދުގައި ކުރިޔަށްގެންދެވޭ މި ޕްރޮގްރާމުގެ ދަށުން ކުރިޔަށް އޮތް3މަސްދުވަހުގެ މުއްދަތުގައި ކުރުމަށް އަތޮޅުކައުންސިލާއި، ފޭދޫ ކައުންސިލާ ދެމެދު އެއްބަސްވުމުގައި ސޮއިކުރެވިފައިވަނީ ފޭދޫގައި ޢާއްމު ޞިއްޙަތަށް ހޭލުންތެރިކުރުމުގެ ޕްރޮގްރާމެއް ހިންގުމަށާއި، ބެލެނިވެރިން ހޭލުންތެރިކުރުމުގެ ޕްރޮގްރާމެއް ހިންގުމަށާއި، ފޭދޫ ޕްރީސްކޫލް ޤާއިމުކޮށް ޚިދުމަތްދިނުމުގެ މަސައްކަތްކުރުމަށެވެ.\nމި ޕްރޮގްރާމުގެ ދަށުން ހުރިހާ ރަށަކަށް މާލީއެހީ ފޯރުކޮށްދިނުމަށް ހަމަޖެހިފައިވާއިރު، ނަރުދޫ ކައުންސިލުން ހުށަހަޅާފައިވާ ޕްރޮޕޯސަލްތަކަށް މާލީއެހީ ދިނުމުގެ އެއްބަސްވުންތަކުގައި މި ދިޔަ މަހުގެ 8ވަނަ ދުވަހު ސޮއިކުރެވިފައިވާކަމަށް ށ.އަތޮޅުކައުންސިލުން މަޢުލޫމާތުދެއްވައެވެ.


Italian Cup: Dybala'ge dhe landun Juventus'ah molheh\nއިޓާލިއަން ކަޕް: ޑިބާލާގެ ދެ ލަނޑުން ޔުވެންޓަސްއަށް މޮޅެއް\nމި މެޗު ޔުވެންޓަސްއިން ކާމިޔާބުކުރީ 4-0 ގެ ނަތީޖާއަކުން\nކ. މާލެ 16 ޖެނުއަރީ 2020 | ބުރާސްފަތި 20:14 1,595\nޔުވެންޓަސް އަދި އުޑިނޭޒީ ބައްދަލުކުރި މެޗުގެ ތެރެއިން - އީޕީއޭ\nއިޓާލިއަން ކަޕްގައި ޔުވެންޓަސް އަދި އުޑިނޭޒީ ބައްދަލުކުރި މެޗު ފަސޭހަކަމާއިއެކު ޔުވެންޓަސްއިން ކާމިޔާބުކޮށްފިއެވެ.\nޔުވެންޓަސްގެ ދަނޑުގައި ކުޅުނު މި މެޗު ޔުވެންޓަސްއިން ކާމިޔާބުކުރީ 4-0 ގެ ނަތީޖާއަކުންނެވެ.\nމެޗު ފަށައިގެން ޔުވެންޓަސްގެ ފަރާތުން މޮޅު އެޓޭކިންގ ގޭމެއް ފެނިގެންދިޔައިރު މެޗުގެ 16 ވަނަ މިނެޓުގައި ޔުވެންޓަސްއިން ވަނީ ލަނޑު ޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބުކޮށްދިނީ އިތުބާރުހުރި ފޯވާޑް ގޮންޒާލޯ ހިގުއެން އެވެ. އަދި އޭގެ ދިހަ މިނެޓު ފަހުން އާޖެންޓީނާގެ ފޯވާޑް ޕައުލޯ ޑިބާލާ ވަނީ ހިތްގައިމު ލަނޑެއް ޖަހައިފައެވެ.\nމި ލަނޑަށްފަހު ވެސް ޔުވެންޓަސްއިން ވަނީ ލަނޑު ޖެހުމަށް ފުރުސަތުތަކެއް ތަނަވަސްކޮށްފައެވެ. ނަމަވެސް އުޑިނޭޒީގެ ކީޕަރު ވަނީ ހުށިޔާރުކަމާއިއެކު ޔުވެންޓަސްއިން ފޮނުވައިލި ހަމަލާތައް ދިފާއުކޮށްފައެވެ. މެޗުގެ ފުރަތަމަ ހާފު ނިމިގެންދިޔައީ 2-0 ގެ ނަތީޖާ އަކުން ޔުވެންޓަސް ކުރީގައި އޮވެގެންނެވެ.\nމެޗުގެ ދެވަނަ ހާފު ފަށައިގެން ވެސް ޔުވެންޓަސްއިން ގެންދިޔައީ ފުލުފުލުގައި އުޑިނޭޒީގެ ގޯލަށް ހަމަލާތައް ފޮނުވައިލައިފައެވެ. އެގޮތުން މެޗުގެ 57 ވަނަ މިނެޓުގައި ޔުވެންޓަސްއިން ވަނީ ލަނޑު ޖަހާ ލީޑު ފުޅާ ކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ލިބުނު ޕެނަލްޓީއަކުން ޑިބޭލާއެވެ. މެޗުގައި ޔުވެންޓަސްއިން ކާމިޔާބުކުރި ފަހު ލަނޑު މެޗުގެ 61 ވަނަ މިނެޓުގައި އެޓީމަށް ކާމިޔާބުކޮށްދިނީ ކޮސްޓާއެވެ.\nމި މެޗު ޔުވެންޓަސްއިން ކުޅުނީ އެޓީމުގެ ތަރި ކްރިސްޓިއާނޯ ރޮނާލްޑޯ ނުލައެވެ.


ކޯވިޑް-19 : މިއަދު ރާއްޖެއިން ޕޮޒިޓިވްވީ 38 މީހުން ކޯވިޑް-19 : މިއަދު ރާއްޖެއިން ޕޮޒިޓިވްވީ 38 މީހުން\nކޯވިޑް-19 : މިއަދު ރާއްޖެއިން ޕޮޒިޓިވްވީ 38 މީހުން\nރާއްޖެއިން އިތުރު 38 މީހުން ކޯވިޑް-19އަށް ޕޮޒިޓިވްވެ 29 މީހުން ބަލިން ރަނގަޅުވެއްޖެއެވެ.\nއެޗްޕީއޭއިން މިރޭ އާންމުކުރި ތަފާސްހިސާބުތައް ދައްކާގޮތުން އިއްޔެ 18:00އިން ފެށިގެން މިއަދު 18:00އާ ހަމައަށް ގްރޭޓަރ މާލެ ސަރަަހައްދުން ޕޮޒިޓިވްވީ 34މީހުންނެވެ. އަދި ރަށްރަށާއި ރިސޯޓްތައް ހިމެނޭހެން4މީހުން ވަނީ ޕޮޒިޓިވްވެފައެވެ. މިއާއެކު ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ޖުމްލަ ޢަދަދުވަނީ 12049އަށް އަރާފައެވެ.\nރާއްޖެއިން މިއަދު މިބަލިން ރަނގަޅުވީ 29 މީހުންނެވެ. މިއާއެކު ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން 11،968 މީހުން ވަނީ ބަލިން ރަނގަޅުވެފައެވެ.\nރާއްޖޭގައި ކޯވިޑް-19ގެ ކޭސްތައް ފެނުނުތާ 268 ދުވަސްވެފައި ވާއިރު، މިހާތަނަށް މި ބަލި ޖެހިގެން 47 މީހުން ރާއްޖޭގައި ވަނީ ނިޔާވެފައެވެ. އެއީ 39 ދިވެހިންނާއި، 8 ބިދޭސީންނެވެ.\nރާއްޖޭގައި ކޯވިޑް-19ގެ އެކްޓިވް ކޭސްތަކުގެ ޢަދަދު އެއްހާހުން ދަށުގައި ހުންނަތާ ދުވަސްތަކެއްވުމަށްފަހު އިތުރުވާން ފަށާފައިވާއިރު، އެންމެ ފަހުން ޕޮޒިޓިވްވި މީހުންނާއެކު އެކްޓިވްކޭސްތަކުގެ ޢަދަދުމިވަނީ 1027އަށް އަރާފައެވެ. އަދި 342މީހަކު މިހާރުވެސް އަންނަނީ އައިސޮލޭޝަން ފެސިލިޓީތަކުގައި ފަރުވާ ހޯދަމުންނެވެ. އަދި ހޮސްޕިޓަލުތަކުގައި އެޑްމިޓްކޮށްގެން 89 މީހަކަށް އަންނަނީ ފަރުވާ ދެމުންނެވެ.\nހުުމާލެ މެޑިކަލް ފެސިލިޓީގައި ފަރުވާދޭ މީހުންގެ އިތުރުން އަތޮޅުތަކުގެ ކޯވިޑް ފެސިލިޓީތަކުގެ ތެރެއިން ލ. ގަމުގައި2މީހުންނަށް ވޯޑުގައި އަންނަނީ ފަރުވާ ދެމުންނެވެ. ފާއިތުވި 24 ގަޑިއިރުގެ ތެރޭގައި ކޯވިޑް-19އަށް ޓެސްޓްކުރުމަށްޓަކައި ރާއްޖޭގައި 1718 ސާމްޕަލެއް ވަނީ ނަގާފައެވެ. މިއާއެކު ރާއްޖެއިން މިބަލި ދެނެގަތުމަށް 246،233 ސާމްޕަލްވަނީ ނަގާފައެވެ.


ގުއާމް: އާބާދީ މަދަސް އާދައިގެ ގައުމެއް ނޫން!\nކޮލިފައިންގެ ފުރަތަމަ ބުރުގައި ބޫޓާނާ ދެކޮޅަށް ނުކުތް ގުއާމް ޓީމު. ކޮލިފައިންގައި ރާއްޖެއާ ދެކޮޅަށް މާދަމާ އެޓީމު ނުކުންނާނެ\nޕެސިފިކް ކަނޑުގެ ހުޅަނގުން އެމެރިކާގެ ބާރުގެ ދަށުގައި އޮންނަ ގުއާމްއަކީ ކުޑަ އާބާދީއެއްގެ މައްޗަށް އެކުލެވޭ ރާއްޖެފަދަ ޖަޒީރާވަންތަ ގައުމެކެވެ. ވޯލްޑް ކަޕް ކޮލިފައިންގައި މާދަމާ އަމިއްލަ ދަނޑުގައި ގުއާމް ފުޓްބޯޅަ ޓީމު ރާއްޖެއާ ދެކޮޅަށް ނުކުންނަ އިރު ރާއްޖޭގެ ފުޓްބޯޅައިގެ ލިސްޓަށް ގުއާމްއަކީ މުޅިން އާ ނަމެކެވެ.\nއެމެރިކާގެ ބާރުގެ ދަށުގައި އޮތް ގައުމެއް ނަމަވެސް އެ ގައުމު ނިސްބަތްވަނީ އޯޝޭނިއާ ސަރަހައްދަށެވެ. އެކަމަކު ފުޓްބޯޅައިގައި އެޓީމު ވާދަކުރަނީ އޭޝިއާ ބައްރުގަ އެވެ. އާބާދީގައި 167000 މީހުން ދިރިއުޅޭ ގުއާމުން ރާއްޖެއާ ދެކޮޅަށް ކުޅޭ ކޮލިފައިންގެ ފުރަތަމަ މެޗު މާދަމާ އޮންނާނީ އެ ގައުމުގެ ފުޓްބޯޅަ އެސޯސިއޭޝަންގެ ނޭޝަނަލް ޓްރެއިނިން ސެންޓަރުގަ އެވެ. މި މެޗު ކުޅޭ ދަނޑަކީ ގާތްގަނޑަކަށް 20،000 މީހުން ދިރިއުޅޭ ގުއާމްގެ ހާމޮން ސިޓީގައި އޮންނަ ދަނޑެކެވެ.\nބޫޓާން ކޮޅަށް ގޯލު ޖެހުމަށް ފަހު ގުއާމްގެ ކުޅުންތެރިން އުފާފާޅު ކުރަނީ. އެޓީމު ގްރޫޕް ސްޓޭޖަށް ކޮލިފައިވީ ބޫޓާންގެ މައްޗަށް އެގްރިގޭޓުން ކުރި ހޯދައިގެން\nފުޓްބޯޅައިގެ ޅަފަތުގައި އޮތް ގައުމެއް ނަމަވެސް ގުއާމްއަކީ ބާސްކެޓްބޯޅައިގައި އޯޝޭނިއާ ސަރަހައްދުގެ ގަދަ ބާރެކެވެ. ބާސްކެޓްގެ އިތުރުން އެގައުމުގައި އެންމެ ފޯރިއާ އެކު ކުޅޭ އެއް ކުޅިވަރަކީ ރަގްބީ އެވެ. އެކަމަކު ފުޓްބޯޅައިގެ ވަރުގަދަ ޕްލޭނެއްގެ ދަށުން އެ ގައުމުން މިހާރު އަމާޒު ހިފާފައިވަނީ ކޮލިފައިންގައި ރާއްޖޭގެ މައްޗަށް މާދަމާ ކުރި ހޯދައި ގްރޫޕުގެ ޓީމުތަކާ ރަނގަޅު ވާދައެއް ކުރުމަށެވެ.\nފުޓްބޯޅަ ފެޑެރޭޝަނެއް އުފެދި އެ އެސޯސިއޭޝަނުގެ ދަށުން ގުއާމްގައި ފުޓްބޯޅަ މުބާރާތްތައް ފެށުނީ 1975 ވަނަ އަހަރު އެވެ. އޭގެ ފަހުން ފީފާގެ ދަފްތަރަށް އެރުމަށް އެގައުމުން ކުރި މަސައްކަތް 1996 ވަނަ އަހަރު ކާމިޔާބުކުރި އެވެ. ފީފާގެ ލިސްޓުގެ އެންމެ ދަށުން ފެށި ގުއާމް މިހާރު އަންނަނީ ފުޓްބޯޅައިގައި ކުރިއެރުން ހޯދަމުންނެވެ. ބައިނަލްއަގްވާމީ ފުޓްބޯޅައިގައި ފީފާގައި ރަޖިސްޓްރީ ކޮށްފައިވާ ޓީމެއް އަތުން އެޓީމަށް އެންމެ ފުރަތަމަ މޮޅެއް ހޯދުނީ 2009 ވަނަ އަހަރު އެވެ. އެ ގައުމު ނިސްބަތްވާ ސަބް ކޮންޓިނެންޓްގެ އީސްޓް އޭޝިއަން ކަޕްގައި އެފަހަރު އެޓީމުން ވަނީ މޮންގޯލިއާ ބަލިކޮށްފަ އެވެ.\nގުއާމްގައި އޮންނަ ފުޓްބޯޅަ ލީގަކީ އެ ގައުމުގެ ކުރިއެރުމަށް އެންމެ ބޮޑު ދައުރެއް އަދާކުރާ ފުޓްބޯޅަ މުބާރާތެވެ. ގުއާމް މެންސް ސޮކާ ލީގުގެ ނަމުގައި ކޮންމެ އަހަރަކު ކުރިއަށްގެންދާ މި ލީގުގައި އެންމެ ކާމިޔާބު ދެޓީމަކީ ގައުމީ ޓީމުގެވެސް ގިނަ ކުޅުންތެރިންތަކެއް ނިސްބަތްވާ ރޯވާސް އެފްސީ އާއި ގުއާމް ޝިޕްޔާޑް ޓީމެވެ. މިދިޔަ ނުވަ އަހަރު ގުއާމް ލީގުގެ ޗެމްޕިއަންކަން މި ދެޓީމުން ހޯދިއިރު މި ޓީމުގައި ތިބި ކުޅުންތެރިންގެ އެހީތެރިކަން ގައުމީ ޓީމަށް ވެސް ވަނީ ލިބިގެންގޮސްފަ އެވެ.\nގުއާމްގެ ދަނޑުގައި ބޫޓާ ދެކޮޅަށް ކުޅުނު މެޗުގެ ތެރެއިން. ދެ ވަނަ ލެގްގެ މެޗުން ގުއާމް ވަނީ 5-0 އިން މޮޅުވެފައި\n“މަޓާއޯ” ގެ ނަމުން މަޝްހޫރުވެފައިވާ ގުއާމްގެ ފުޓްބޯޅަ ޓީމު ވަނީ ވޭތުވެދިޔަ އަހަރުތަކުގައި ސަރަހައްދުގައި ކުރިއަރަމުން އަންނަ ބައެއް ގައުމުތަކުގެ މައްޗަށް އަމިއްލަ ދަނޑުގައި ކުރި ހޯދައި ފުޓްބޯޅައިގައި އެ ގައުމަކީ ނަތީޖާ ނެރެވޭނެ ގައުމެއްކަން ސާބިތުކޮށްދީފަ އެވެ. މިދިޔަ އަހަރު ރަޝިއާގައި އޮތް ވޯލްޑް ކަޕަށް ކޮލިފައިވުމަށް އޭޝިއާ ބައްރުގެ ގްރޫޕް ޑީ ގައި ހިމެނު ގުއާމް ވަނީ ތުރުކެމެނިސްތާނާއި އިންޑިއާ ބަލިކޮށްފަ އެވެ. ތުރުކެމެނިސްތާން އަތުން ހޯދި މޮޅު ވެގެންދިޔައީ އަމިއްލަ ދަނޑުގައި ކޮލިފިކޭޝަން މެޗެއް ފުރަތަމަ ފަހަރަށް ކުޅެ އެޓީމަށް ލިބުނު ތާރީހީ މޮޅަކަށެވެ. އޭގެފަހުން އަމިއްލަ ދަނޑުގައި އެޓީމުން އިންޑިއާ ބަލިކުރީ 1-0 އިންނެވެ. ރަޝިއާ ވޯލްޑް ކަޕްގެ ކޮލިފައިން ބުރު އެޓީމުން ނިންމާލިއިރު ދެ މޮޅު ހޯދުމަކީ ފުޓްބޯޅައިގައި ކުރިއަށްދާން އެޓީމަށް ލިބުނު ހިތްވަރެކެވެ. އެފަހަރުގެ ކޮލިފައިން ބުރުގައި ކުޅުނު އަށް މެޗުގެ ތެރެއިން ފަސް މެޗުން ބަލިވިއިރު ދެ މޮޅު ހޯދައި އެއް މެޗު ވަނީ އެއްވަރުކޮށްފަ އެވެ. އެފަހަރުގެ ކޮލިފައިންގެ އަށް މެޗުގައި ގުއާމުން ތިން ގޯލު ޖެހިއިރު އެޓީމު ކޮޅަށް ވަނީ 16 ގޯލެވެ.\nފީފާގެ މެމްބަރަކަށް ވުމަށްފަހު އެޓީމުން އެންމެ ފުރަތަމަ ވާދަކުރީ 2002 ވަނަ އަހަރު ކޮރެއާ ޖަޕާންގައި އޮތް ވޯލްޑް ކަޕްގެ ފުރަތަމަ ކޮލިފައިން ބުރުގަ އެވެ. އެފަހަރު އިރާނާއި ތަޖިކިސްތާނާ ވާދަކޮށް ބަލިވިއިރު ދެ މެޗުގައި އެޓީމުކޮޅަށް ވަނީ 35 ގޯލު ވަދެފަ އެވެ. އޭގެފަހުން 2018 ވަނަ އަހަރުގެ ވޯލްޑް ކަޕް ކޮލިފައިންއާ ހަމައަށް އެގައުމުން ވާދަކޮށްފައެއްނުވެ އެވެ.\nބޫޓާން މެޗުން ހޯދި މޮޅަށް ފަހު ގުއާމްގެ ކުޅުންތެރިން. އެގައުމުގައި އޮންނަ ރަސްމީ ދަނޑަކީ ޓާފް ދަނޑެއް\nވޯލްޑް ކަޕް ކޮލިފައިންގެ ކުރިން އެގައުމުން ފުޓްބޯޅައިގައި އެންމެ ފުރަތަމަ ވާދަކުރަން ފެށީ ސައުތު ސްޕެސިފިކް ގޭމްސްގަ އެވެ. ފުޓްބޯޅަ ފެޑެރޭޝަން އުފެދުނު 1975 ވަނަ އަހަރު ވެގެންދިޔައީ ސައުތު ޕެސިފިކް ގޭމްސްގައި އެ ގައުމުން ބައިވެރިވި ފުރަތަމަ ފަހަރަށެވެ. އޭގެ ފަހުން ގުއާމުން ވަނީ 1979 އަދި 1991 ވަނަ އަހަރުގެ ގޭމްސްގައި ވާދަކޮށްފަ އެވެ. އެކަމަކު ފީފާގެ މެމްބަރަކަށް 1996 ވަނަ އަހަރު ވުމަށް ފަހު އެ ގައުމުން ވަނީ އެ އަހަރު ފުރަތަމަ ފަހަރަށް އޭޝިއަން ކަޕް ކޮލިފިކޭޝަނުގައި ވާދަކޮށްފަ އެވެ. އެކަމަކު ކޮލިފައިންގެ މެޗުން އެޓީމު ވަނީ އެފަހަރު ޗައިނީސް ޓައިޕޭ އަތުން 9-2 އިން ބަލިވެފަ އެވެ. އޭގެފަހުން 2002 ވަނަ އަހަރުގެ ވޯލްޑް ކަޕް ކޮލިފައިންގެ ދަށް ނަތީޖާއާ އެކު އެޓީމުން ވަނީ 2006 ވަނަ އަހަރު ބަންގްލަދޭޝްގައި އޮތް އޭއެފްސީ ޗެލެންޖް ކަޕްގެ ފުރަތަމަ މުބާރާތުގައި ވާދަކޮށްފަ އެވެ. ކޮލިފިކޭޝަނެއް ނެތި މުބާރާތުގައި ވާދަކުރުމުގެ ފުރުސަތު ލިބުނު ގުއާމް ވަނީ އެފަހަރުގެ ޗެލެންޖް ކަޕްގެ ގްރޫޕް ސްޓޭޖުގައި މުބާރާތް ބޭއްވި ބަންގްލަދޭޝް އާއި ފަލަސްތީން އަދި ކެމްބޯޑިއާ އަތުން ބަލިވެފަ އެވެ. ޗެލެންޖް ކަޕަށް ފަހު އެޓީމުން ވަނީ 2013 ވަނަ އަހަރާއި 2015 ވަނަ އަހަރުގެ އީސްޓް އޭޝިއަން ކަޕްގައި ކުޅެފަ އެވެ. އަދި، 2014 ވަނަ އަހަރު ރާއްޖޭގައި އޮތް އޭއެފްސީ ޗެލެންޖް ކަޕްގެ ކޮލިފައިންގައި ވާދަކޮށް އެޓީމަށް ވަނީ ނާކާމިޔާބުވެފަ އެވެ.\nމިފަހަރުގެ ކޮލިފިކޭޝަންގައި މާދަމާ ރާއްޖެއާ ދެކޮޅަށް ނުކުންނައިރު އެޓީމު ގްރޫޕް ސްޓޭޖަށް ކޮލިފައިވީ ކޮލިފައިންގެ ފުރަތަމަ ބުރުގައި 5-1 ގެ އެގްރިގޭޓް ނަތީޖާއިން ބޫޓާން ބަލިކޮށްގެންނެވެ. ރަށުން ބޭރުގައި 1-0 އިން ބޫޓާން އަތުން ބަލިވި ނަމަވެސް މިދިޔަ ޖޫން މަހު ކުޅުނު ދެ ވަނަ ލެގްގައި އަމިއްލަ ދަނޑުގައި އެޓީމުން ވަނީ 5-0 އިން ބޫޓާން ބަލިކޮށްފަ އެވެ. މި މެޗުގައި އެޓީމުގެ ފޯވާޑް ކުންލިފޭ ހެޓްރިކެއް ހެދިއިރު އަނެއް ދެ ގޯލު ކާމިޔާބުކޮށްދިނީ ލަގޫޓަން އާއި މަލްކޯލްމް އެވެ.\nPredict the score of Guam vs Maldives match in the FIFA World Cup & AFC Asian Cup joint qualifiers and winajersey by…\nPosted by Fahuminet on Monday, September 2, 2019\nގުއާމް-ރާއްޖެ މެޗުގެ ނަތީޖާ ދިމާކޮށްގެން ޖާޒީއެއް ލިބުމުގެ ފުރުސަތު. މި ޖާޒީ ސްޕޮންސާ ކޮށްފައިވަނީ މަޅި އެމްވީން\nފީފާ ވޯލްޑް ކަޕް ކޮލިފައިންގައި އެންމެ ފަހުން އަމިއްލަ ދަނޑުގައި ކުޅުނު މެޗުން އެޓީމު ވަނީ ބަލިވެފަ އެވެ. 2015 ވަނަ އަހަރުގެ ނޮވެމްބަރު މަހު އިރާން އަތުން އެޓީމު ބަލިވީ 6-0 އިންނެވެ. އޭގެފަހުން ކޮލިފައިންގެ ފަހު މެޗުގައި އެޓީމު ވަނީ 2016 ވަނަ އަހަރުން ރަށުން ބޭރުގައި 1-0 އިން އޮމާން އަތުން ބަލިވެފަ އެވެ. ގުއާމުން މި އަހަރު މިހާތަނަށް ކުޅުނު ހަމައެކަނި ދެ މެޗަކީ ބޫޓާނާ ދެކޮޅަށް ކުޅުނު ކޮލިފައިންގެ ފުރަތަމަ ބުރުގެ ދެ މެޗެވެ. ބޫޓާން މެޗުގެ ކުރިން މިދިޔަ އަހަރުގެ ސެޕްޓެމްބަރު މަހު އީސްޓް އޭޝިއަން ކަޕް ޗެމްޕިއަންޝިޕްގެ ޕްރިލިމިނަރީ ބުރުގައި ގުއާމް ވަނީ ތިން މެޗު ކުޅެފަ އެވެ. މި ތިން މެޗުގެ ތެރެއިން އަމިއްލަ ދަނޑުގައި ނޮދާން މަރިއާނާ އައިލެންޑްސް 4-0 އިން ބަލިކުރިއިރު ރަށުން ބޭރުގައި މަކާއޫ އަތުން 2-0 އިން ބަލިވެ މޮންގޯލިއާއާ 1-1 އިން ވަނީ އެއްވަރުވެފަ އެވެ.\nކޮލިފައިންގައި ރާއްޖެއާ ދެކޮޅަށް ނުކުންނައިރު އެޓީމު އޮތީ އެންމެ ފަހުން ފީފާއިން އާއްމުކުރި ދުނިޔޭގެ ރޭންކިންގެ 190 ވަނައިގަ އެވެ. ރޭންކިންގައި ގުއާމަށް އެންމެ ބޮޑު ކުރިއެރުމެއް ލިބުނީ ވޯލްޑް ކަޕް ކޮލިފައިންގައި ތުރުކެމެނިސްތާނާއި އިންޑިއާ ބަލިކުރި 2015 ވަނަ އަހަރުގެ ސެޕްޓެމްބަރު މަހު އެވެ. އެ ފަހަރުގެ ރޭންކިންގައި އެޓީމު ވަނީ ދުނިޔޭގެ 146 ވަނަ އަށް ކުރިއަށް ޖެހިލާފަ އެވެ.\nރާއްޖެއާ އަޅާބަލާއިރު އާބާދީ މަދަސް ފުޓްބޯޅައިގައި އެގައުމުން އަންނަނީ ފަހަކަށް އައިސް އުއްމީދީ ނަތީޖާތަކެއް ނެރެމުންނެވެ. މީގެ ހަތަރު އަހަރުން ކުރިން ވޯލްޑް ކަޕް ކޮލިފައިންގައި އަމިއްލަ ދަނޑުގައި ތުރުކެމެނިސްތާނާއި އިންޑިއާ ބަލިކުރި ގޮތަށް އެގައުމުން އަމާޒުހިފާފައިވަނީ އެ ލިސްޓަށް ރާއްޖޭގެ ނަން އިތުރުކޮށް ކޮލިފައިންގެ ބާކީހުރި މެޗުތަކަށް އިތުބާރު ހޯދުމަށެވެ.\nގުއާމްގެ ދަނޑުގައި ރާއްޖެއާ ދެކޮޅަށް ކުޅޭ މެޗު ފަށާނީ މާދަމާ ހެނދުނު ރާއްޖެ ގަޑިން 10:30 ގަ އެވެ.\nފުޓްބޯޅައިން ރަން ހޯދި 2018 ގެ އަނދިރި ފަރާތް ވޯލްޑް ކަޕް ކޮލިފައިންގައި މިފަހަރުވެސް ރާއްޖެ އާއި ޗައިނާ އެއް ގްރޫޕެއްގައި ދިވެހި ފުޓްބޯޅަ ޓީމަށް އައިއޯއައިޖީން ހާސިލްވީ ކޮންކަމެއް؟


Sarukaaraa gulhivadaigennevi sababu Dunya haama kuravaifi\nސަރުކާރާ ގުޅިވަަޑައިގެންނެވި ސަބަބު ދުންޔާ ހާމަކުރައްވައިފި\nދުންޔާ: ސަރުކާރާ ގުޅިވަޑައިގަތީ ރައްޔިތުންނަށް ހިދުމަތް ކޮށްދެއްވުމަށް --\nސަރުކާރުގެ މަގާމެއް އަލުން ގަބޫލުފުޅު ކުރެއްވީ ރައްޔިތުންނަށް ހިދުމަތްކޮށް ދެއްވަން ތައްޔާރަށް ހުންނެވުމުން ކަމަށް ދުންޔާ މައުމޫން ވިދާޅުވެއްޖެ އެވެ. ދުންޔާ ވަނީ ހެލްތް މިނިސްޓްރީގެ ސްޓޭޓްގެ މަގާމަށް މިއަދު އައްޔަންކުރައްވާފަ އެވެ.\nފޮރިން މިނިސްޓަރުކަމުން އަމިއްލައަށް އިސްތިއުފާ ދެއްވުމަށްފަހު މިއަދު އަލުން ސަރުކާރާ ގުޅިވަޑައިގަތުމަށްފަހު ދުންޔާ ކުރެއްވި ޓްވީޓްގައި ވިދާޅުވީ، ސަރުކާރުގެ މަގާމު ގަބޫލުފުޅު ކުރައްވާފައިވާ ކަމަށާއި ރައްޔިތުންނަށް ހިދުމަތްކޮށްދޭން ތައްޔާރަށް ހުންނެވި ކަމަށެވެ.\nދުންޔާ ސަރުކާރާ ގުޅިވަޑައިގަތުމުން އެކަމަނާގެ ބައްޕާފުޅު އަދި ކުރީގެ ރައީސް މައުމޫން އަބްދުލް ގައްޔޫމް ވަނީ އެއީ ތާއީދުކުރައްވާ ކަމެއް ނޫން ކަމަށް ވިދާޅުވެފަ އެވެ. އަދި ދުންޔާގެ އެއްމާނބަނޑު ޔުމްނާ މައުމޫން ވެސް މިއަދު ވިދާޅުވީ ދުންޔާ ނިންމެވީ އަމިއްލަ ނިންމެވުމެއް ކަމަށް ވިދާޅުވެފަ އެވެ.\nދުންޔާއެކު ކެބިނެޓުން އިސްތިއުފާ ދެއްވި ކުރީގެ ހޯމް މިނިސްޓަރު އުމަރު ނަސީރު ވިދާޅުވީ، ދުންޔާ ސަރުކާރާ ގުޅިވަޑައިގަތުމުން ލިބި ވަޑައިގަތީ ކުއްލި ޝޮކެއް ކަމަށެވެ. ދުންޔާ އަލުން ސަރުކާރާ ގުޅިވަޑައިގަތަސް ފަހަތް ބެލުމެއް ނެތި ކުރިއަށް ވަޑައިގަންނަވާނެ ކަމަށެވެ.\nދުންޔާއަށް ސްޓޭޓް މިނިސްޓަރުކަން ދެއްވި އިރު އެކަމަނާގެ ކޮއްކޯފުޅު ޣައްސާނު މައުމޫން މިވަގުތު ވެސް ހުންނެވީ ސަރުކާރުގަ އެވެ. އެހެނަސް ދުންޔާގެ ބޭބެފުޅު ފާރިސް މައުމޫން އާއި ސަރުކާރާ ދެމެދު ވަނީ ވަރަށް ބޮޑަށް ހިޔާލު ތަފާތުވެފަ އެވެ.


Mulhi Dhuniyeinves Depression Ge Mahsala Thah Enme Bodee India Gai - Vaguthu\nމުޅި ދުނިޔެއިން ވެސް ޑިޕްރެޝަންގެ މައްސަލަތަށް އެންމެ ބޮޑީ އިންޑިއާގައި\nޑިޕްރެޝަން ނުވަތަ ނަފްސާނީ މައްސަލަތަކަކީ ވަރަށް ގިނަ މީހުންނަށް ކުރިމަތިވެފައިވާ ނުރައްކާތެރި ކަމެކެވެ. ހަޔާތުގައި ކުރިމަތިވާ އެކި އެކި ކަންކަމުގެ ސަބަބުން މީހާ ޑިޕްރެޝަން އަށް ވަށްޓާލާއިރު ޑިޕްރެޝަންގެ ސަބަބުން މީހާގެ ޖިސްމަށާއި ނަފްސަށް ނޭދެވޭ އެތަކެއް އަސަރެއް ކުރެއެވެ.\nދުނިޔޭގެ ސިއްހަތު ޖަމިއްޔާ ( ޑަބްލިޔުއެޗްއޯ) ގެ ތަފާސް ހިސާބުތަކުން ދައްކާގޮތުގައި ދުނިޔޭގައި ޑިޕްރެޝަންގެ މައްސަލަތަށް އެންމެ ގިނައިން ފެންމަތިވާ އެއްގައުމަކީ އިންޑިއާއެވެ. ދުނިޔޭގެ ދެވަނައަށް އެންމެ ބޮޑު އާބާދީއެއް އޮންނަ އިންޑިއާގެ ކޮންމެ ދިހަ މީހަކުން 6.5 މީހުންނަކީ ޑިޕްރެޝަންގެ ކޮންމެވެސް ބާވަތަރެއްގެ ޝިކާރައަކަށްވެފައިވާ މީހުންނެވެ.\nއަދި ޑިޕްރެޝަންގެ ސަބަބުން އަމިއްލައަށް މަރުވާ މީހުންގެ އަދަދުވެސް އިންޑިއާގައި އިތުރުވަމުން އަންނަ ކަމުގައި ސިއްހަތު ޖަމިއްޔާގެ ތަފާސް ހިސާބުތަކުން ދައްކައެވެ. ތަފާސް ހިސާބުތަކުގައިވާ ގޮތުން އެންމެ ގިނައިން ޑިޕްރެޝަންއާއި ވިދިގެން ކުރެވޭ ކަންކަމުގެ ސަބަބުން މަރުވަނީ އުމުރުން 15 އަހަރާއި 24 އަހަރާއި ދެމެދުގެ މީހުން ކަމަށެވެ.\nޑަބްލިޔުއެޗްއޯ އިން 2017 ވަނަ އަހަރު ޝާއިރުކޮށް ނެރެފައިވާ ރިޕޯޓެއްގައިވާ ގޮތުން އިންޑިއާ ފިޔަވައި ދުނިޔޭގައި ޑިޕްރެޝަންގެ މައްސަލަތަށް އެންމެ ގިނައިން ފެންމަތިވަނީ ދުނިޔޭގެ ގަދަ ދެބާރު ކަމުގައިވާ ޗައިނާއާއި އެމެރިކާއިންނެވެ.\nއަދި ޑިޕްރެޝަންގެ ޝިކާރައަކަށްވެފައިވާ 300 މިލިއަން މީހުން ދުނިޔޭގައި އެބައުޅޭ ކަމުގައި ސިއްހަތު ޖަމިއްޔާއިން ވަނީ ބުނެފައެވެ. ޑިޕްރެޝަންގެ ޝިކާރައަކަށް މިހާ ގިނަ މީހުންވެފައިވާއިރު ޑިޕްރެޝަންއަކީ މުސްތަގުބަލުގައި ދުނިޔެއިން އެންމެ ގިނައިން މީހުން މަރުވާނެ ސަބަބު ކަމުގައި މަޝްރަހު ދިރާސާކުރައްވާ ފަރާތްތަށް އަންނަނީ ބުނަމުންނެވެ. އަދި އެކަމުގެ އިންޒާރު ޑޮކްޓަރުންނާއި ނަން މަޝްހޫރު ސައިންސްވެރިންވެސް ވަނީ ދީފައެވެ.\nއޮކްޓޯބަރ 22, 2018 12:16\nރާއްޖޭގެ ހަގީގަތް ވެސް އެނގޭނީ ސާވޭ ކޮށްލީމައެވެ. ގިނައީ ލިބޭ އެއްޗަކުން ދެކޮޅު ނުޖެހޭ މީހުންނެވެ.\nދެކޮޅު ނުޖެހެނީކީނޫން، ލިބޭ އެއްޗަކަށްވުރެ ތިމާގެ ހިތް މޮޅީ، ތިމާގެ ފެންވަރުން ޝުކުރުކޮށްގެން އުޅެން ދަސްކުރަންވީ\nއޮކްޓޯބަރ 22, 2018 15:46\nހުރިހާވެސް މައްސަލައަކީ ހިތްތަކަށް ދިރުންދެއްވާ ﷲ އަށް އީމާންނުވެ، އެކަލާންގެ ދުނިޔޭގައި ލެއްވި ދިރުންތަކާ އެމީހުން އަމިއްލަ އަތުން ހަދާ ބުދުތަކަށް އަޅުކަންކުރުން.\nމިންވަރަށް އީމާން ވުމާއި ގުޅފައިވާ ކަމެއް. ޢަދި މަނޒިލަކަށް ވާޞިލު ވުން އޮތްކަން ހިތުގައި ނުވާތީ ވާކަމެއް.


4,800 rufiya ah Hulhumale saafu kuraane dhivehin hodhanee\n4،800 ރުފިޔާގެ މުސާރައަށް ހުޅުމާލެ ސާފު ކުރާނެ ދިވެހިން ހޯދަނީ\nހުޅުމާލެ: ސާފު ކުރުމުގެ ޕްރޮގްރާމުގައި އާއްމުން ބައިވެރި ކުރޭ\nހުޅުމާލޭގެ "ވެށި ސާފު ޕްރޮގްރާމް" އަށް މީހުން ހޯދަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން އިއުލާނެއް ކޮށްފި އެވެ.\nއެޗްޑީސީން ބުނީ، މި ޕްރޮގްރާމަކީ ދިވެހިންގެ ތެރޭގައި އޮތް ދިރިއުޅޭ ގޭގެ ވަށައިގެންވާ ސަރަހައްދު ކުނިކަހާ ބެލެހެއްޓުމުގެ ސަގާފަތް ދެމެހެއްޓުމަށް މަސައްކަތް ކުރުމުގެ ޕްރޮގްރާމެއް ކަމަށެވެ.\nމި ޕްރޮގްރާމުގައި ސާފުކުރުމުގެ މަސައްކަތަށް 34 މީހަކު ހޯދަން ވަނީ އިއުލާން ކޮށްފަ އެވެ. މިއީ އެއް އަހަރު ދުވަހުގެ ކޮންޓްރެކްޓް މަސައްކަތެކެވެ. ޝަރުތަކީ، 18 އަހަރު ފުރިފައި ހުރި ދިވެއްސަކަށް ވުމާއި، ހުޅުމާލޭގައި ދިރިއުޅޭ ފަރާތަކަށް ވުން އަދި މަސައްކަތް ކުރެވޭ ސިއްހަތެއްގައި ހުރުމެވެ.\nސާފު ކުރުމުގެ ޕްރޮގްރާމްގެ ބައިވެރިން، އެމީހަކާ ހަވާލު ކުރާ ސަރަހައްދު ކޮންމެ ދުވަހެއްގެ ހަވީރު 3:30 ގެ ކުރިން ކުނިކަހާ ސާފު ކުރަން ޖެހެ އެވެ. ހަވާލު ކުރާ ސަރަހައްދުގެ ފްލެޓްތަކުގެ "ކޮމަން އޭރިއާ" ސާފުކޮށް ބެލެހެއްޓުމާއި އެ ސަރަހައްދުން ނަގާ ކުނި ވަކި ތަނަކަށް ޖަމާ ކޮށް ސުޕަވައިޒަރަށް އަންގަން ޖެހެ އެވެ. އަދި، ހަވާލުކުރާ ސަރަހައްދުގެ މަގުތަކާއި، ޕޭމަންޓާއި، މަގުތަކުގެ ދެފަރާތް ސާފުކުރަން ޖެހެ އެވެ.\nމި މަސައްކަތް ކުރާ ފަރާތަކަށް، މުސާރައިގެ ގޮތުގައި 4800 ރުފިޔާ ދޭ އިރު މަސައްކަތް ކުރަން ވަކި ގަޑި އެއް ހަމަޖެހިފަ އެއް ނޯވެ އެވެ. އަދި އޮފީހަށް ހާޒިރުވެ ސޮއެ ކުރާކަށް ވެސް ނުޖެހެ އެވެ.\n"... މި މަސައްކަތަށް ނަގާ ފަރާތްތަކަކީ މުވައްޒަފުންކަމުގައި ނުބެލެވޭނެ. ކޮންމެ ދުވަހަކުވެސް، މި ކޯޕަރޭޝަނުގެ ސުޕަވައިޒަރުން އެމީހަކާ ހަވާލު ކޮށްފައިވާ ސަރަހައްދު ސާފުކޮށްފައިވޭތޯ ބަލާ ޗެކްކުރާނެ." އެޗްޑީސީގެ އިއުލާނުގައި ވެ އެވެ.\nހުޅުމާލެ އެޗްޑީސީ ޒުވާނުން + ވެމްކޯ ކުނި މެނޭޖް ކުރުން\nހުޅުމާލޭގައި ކުނި އުކަން އާ ސަރަހައްދެއް ކަނޑައަޅައިފި\nގާޑިޔަލުގައި ކުނިއުކުން ވިލިމާލެއާއި ހުޅުމާލޭގައި މަނާކޮށްފި


Faisaa chaapu kuran dhin huddhaige muddhathu ithurukoddheyn hushahelhi massala maaliyyathu committee ah - One Online\n31 އޮކްޓޫބަރު 2021: ފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހުގެ ޖަލަސާއަށް މިއަހަރުގެ ބަޖެޓު ހުށަހަޅުއްވަނީ --- ފޮޓޯ: މަޖިލިސް އިދާރާ\nފައިސާ ޗާޕު ކުރަން ދިން ހުއްދައިގެ މުއްދަތު އިތުރުކޮށްދޭން ހުށަހެޅި މައްސަލަ މާލިއްޔަތު ކޮމިޓީއަށް\nޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަ ޑުރޯ ކުރަން، (ރުފިޔާ ޗާޕު ކުރެވޭ ގޮތަށް) ރައްޔިތުންގެ މަޖިލީހުން ފިނޭންސް މިނިސްޓްރީ އަށް ދީފައިވާ ހުއްދައިގެ މުއްދަތު އިތުރު ކޮށްދިނުމަށް އެދި މިއަދު ރައްޔިތުންގެ މަޖިލީހަށް ހުށަހެޅި މައްސަލަ އިތުރަށް ބެލުމަށް ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ފޮނުވަން ދެންމެ ފާސް ކޮށްފިއެވެ.\nއެ ހުއްދައިގެ މުއްދަތު އެއް އަހަރު ދުވަހަށް އިތުރު ކޮށްދެއްވުމަށް ފިނޭންސް މިނިސްޓަރު ރައްޔިތުންގެ މަޖިލީހުގެ މިއަދުގެ ޖަލްސާއަށް ހުށަހެޅުއްވީ ސިޓީއަކުންނެވެ. މިއީ އެ ހުއްދައިގެ މުއްދަތު އިތުރު ކޮށްދިނުމަށް ފިނޭންސް މިނިސްޓަރު މަޖިލީހަށް ހުށަހެޅުއްވި ތިންވަނަ ފަހަރެވެ.\nއެންމެ ފުރަތަމަ އެކަމަށް އެއް އަހަރު ދުވަހުގެ ހުއްދަ ދޭން މަޖިލީހުން ފާސްކުރީ ކޮވިޑާ ގުޅިގެން ރާއްޖޭގެ އިގްތިސޯދަށް ދިމާވި މައްސަލަތަކާ ގުޅިގެން 2020 ވަނަ އަހަރުގަ އެވެ. އެ މުއްދަތު އިތުރު އެއްއަހަރު ދުވަހަށް މަޖިލީހުން އިތުރު ކޮށްދީފައި ވަނީ މިއަހަރުގެ އޭޕްރީލް މަހުން ފެށިގެންނެވެ.\nއަންނަ އަހަރުގެ އޭޕްރީލް މަހުގެ 26 ދުވަހުން ފެށިގެން އެ މުއްދަތު އިތުރު އެއް އަހަރު ދުވަހަށް އިތުރު ކޮށްދެއްވުމަށް ހުށަހެޅި މައްސަލައިގެ ބަހުސްގައި ވާހަކަ ދައްކަވަމުން ހުޅުދޫ ދާއިރާގެ މެންބަރު އަދި އެސްއޯއީ ކޮމިޓީގެ މުގައްރިރު އިލިޔާސް ލަބީބު ވިދާޅުވީ، އެ މުއްދަތު އެއް އަހަރު ދުވަހަށް އިތުރު ކޮށްދިނުމަކީ، މިިހާރުވެސް ހުއްދަ ދީފައިވާ 4.4 ބިލިޔަން ރުފިޔާ އަނބުރާ ދެއްކުމަށް ފިނޭންސް މިނިސްޓްރީއަށް އުނދަގޫ ވާނެ ކަމެއް ކަމަށެވެ.\nއެެހެންކަމުން އެކަމަށް ހުއްދަ ދޭއިރު ބައިބަޔަށް ބަހާލައިގެން އެ ދަރަނި ދެއްކޭނެ ޕްލޭނެއް އޮންނަން ޖެހޭނެ ކަަމަށްވެސް ވިދާޅުވިއެވެ.\nއެ ހުށަހެޅުމުގައި ކަންބޮޑުވުންތަކެއް ހުރިކަން ފާހަގަ ކުރައްވައި އިލިޔާސް ލަބީބު ވިދާޅުވީ، އެ ކަންބޮޑުވުންތަކާއެކު ފިނޭންސް މިނިސްޓަރު ހިމެނޭ ގޮތުން ހުރިހާ ފަރާތްތަކާ ވާހަކަ ދައްކައިގެން އެންމެ ރަނގަޅު ގޮތެއް ހޯދަން ޖެހޭ ކަމަށެވެ. އެހެން ކަމުން އެ މައްސަލަ މަޖިލީހުގެ މާލިއްޔަތު ކޮމިޓީއަށް ފޮނުވައިގެން އޮޑިޓާޖެނެރަލް އާއި އެމްއެމްއޭގެ ގަވަރުނަރާ މަޝްވަރާކޮށް އެކަމަށް ކޮމިޓީން ގޮތެއް ނިންމުމަށް އިލިޔާސް ހުށަހެޅުއްވިއެވެ.\nމެންބަރު އިލިޔާސްގެ ހުށަހެޅުއްވުމަށް ތާއީދު ކުރެއްވީ ހަނިމާދޫ ދާއިރާގެ މެންބަރު އަބްދުލްޣަފޫރު މޫސާއެވެ. އެ ހުށަހެޅުމާ އެެއްގޮތަށް އެ މައްސަަލަ މާލިއްޔަތު ކޮމިޓީއަށް ފޮނުވަން ފާސްކުރީ މަޖިލިސް ޖަލްސާގައި ތިއްބެވި 53 މެންބަރުންގެ ތެރެއިން 50 މެންބަރުން ވޯޓު ދެއްވައިގެންނެވެ.\nގުޅޭ ޓެގު ރައްޔިތުންގެ މަޖިލިސް މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު އެމްއެމްއޭ ދައުލަތުގެ ބަޖެޓު\nފައިސާ ޗާޕު ކުރެވޭ އަދަދު 2.5 ބިލިއަނަށް ކުޑަކޮށް، މުއްދަތު އިތުރުކުރަން ފާސްކޮށްފި\nރޮހިންޔާއަށް އެހީވާން ކުޅުނު މެޗުތަކުން އެފްއޭއެމަށް ލިބުނު 377،000 ރުފިޔާ ހަރަދުކުރި ގޮތް ނޭނގޭ މައްސަލައެއް!\nފައިސާ ޗާޕު ކުރަން ދިން ހުއްދައިގެ މުއްދަތު އަނެއްކާވެސް އިތުރުކޮށްދޭން ހުށަހަޅައިފި\nވަން ފޮޓޯ: ރައްޔިތުންގެ މަޖިލީހުގެ ބަޖެޓް ކޮމެޓީ ބައްދަލުވުން\nއެންއައިސީ މެންބަރުންގެ މުސާރަ ބޮޑު ކުރުމުގެ މައްސަލަ ޕޭ ކޮމިޝަންގެ ލަފައަކަށް ފޮނުވައިފި


އަތޮޅާއި ރަށްރަށުގެ ތަޢާރަފް | Secretariat of the Felidhuatholhu Atoll Council\nވ. އަތޮޅަކީ ޖިއޮގްރަފީ ގެ ގޮތުން ދެ އަތޮޅުގެ މައްޗަށް އެކުލެވިފައިވާ އަތޮޅެކެވެ. އެއީ ވ. އަތޮޅުގެ މައި އަތޮޅާއި ވައްޓަރު އަތޮޅެވެ. މިއަތޮޅުގައި އޮންނަކަމަށް ލިޔުންތަކުގައި ހުންނަނީ 19 ރަށެވެ. ވ. އަތޮޅުގެ ރަށްތަކުތެރެއިން ކުދިބޮޅި ކިޔާ ރަށެއް މިހާރުވަނީ ނެތި ގޮސްފައެވެ. އެހެން ނަމަވެސް ހުރަހު ފިނޮޅު ކިޔާރަށެއް އެކަށީގެންވާވަރަށް ބޮޑު ވުމުން ފަޅުރަށްރަށުގެ ލިސްޓްގައި ހިމެނިފައި ވެއެވެ. އެހެން ކަމާއެކު ޖުމުލަ 19 ރަށް އަދިވެސް އެބަ އޮތެވެ. އޭގެ ތެރެއިން މީހުން ދިރިއުޅެނީ5ރަށުގައެވެ. އަދި2ރިސޯޓާއި ޕިކްނިކް އައިލެންޑްގެ ގޮތުގައި ތަރައްޤީކުރެވޭ2ރަށްވެއެވެ. ކުރިން މެރިން ރިސާޗްގެ މަސައްކަތްކުރި ބޮޑުމޮހޮރާގައި އެމަސައްކަތްކުރެއްވުން މިހާރުވަނީ ހުއްޓާލާފައެވެ. މި އަތޮޅަކީ، ރާއްޖޭގެ އިދާރީ އަތޮޅުތަކުގެ ތެރެއިން 10 ވަނަ އަތޮޅެވެ. މިއަތޮޅު އޮންނަނީ ރާއްޖޭގެ އިރުމަތީ ބިތުގައެވެ. މި ވ. އަތޮޅު ބެލެވިފައިވަނީ ޤުދުރަތީ ރީތިކަމާއި ފަރުތަކުގެ މުއްސަނދިކަމުގެ ގޮތުން ވަރަށް ފާހަގަކޮށްލެވޭ އަތޮޅެއްކަމުގައެވެ. ޚާއްޞަކޮށް އަޑިއަށް ފީނާމީހުންގެ މެދުގައި ވަރަށް މަޤްބޫލް ތަންތަން ވ. އަތޮޅުގައި އެބަހުއްޓެވެ. ފަރުމަސްވެރިކަމަށްމޮޅު އެތައްބައިވަރު ސަރަޙައްދުތަކެއް އެބަހުއްޓެވެ. ވ. އަތޮޅަކީ ތަރައްޤީއާއި ކުރިއެރުމުގެ ރޮނގުން މިއަދު ހަލުވި ފިޔަވަޅުތަކެއް އަޅަމުން އަންނަ އަތޮޅެކެވެ. މިއަތޮޅުގެ އާބާދީއަކީ، ގާތްގަނޑަކަށް 2500އެވެ.\nއަތޮޅު ރައްޔިތުންގެ ދިރިއުޅުމުގެ ފެންވަރު މަތިކުރުމަށްއަތޮޅު ކައުންސިލްގެ ފަރާތުން މިހާރުވަނީ މަސައްކަތްތަކެއް ފައްޓަވާފައެވެ. މި ގޮތުން އެންމެ ފާހަގަކޮށްލެވޭ އެއްކަމަކީ މާލެއާއި އަތޮޅުގެ ރަށްރަށާއި ދެމެދުގައި ދެމުންގެންދާ ފެރީގެ ޚިދުމަތެވެ. މީގެ އިތުރުން އަތޮޅު ރައްޔިތުންގެ ތަރައްޤީގެ ފަންޑާއި ފާމަސީގެ ޚިދުމަތް ޚާއްޞަގޮތެއްގައި ފާހަގަކޮށްލެވެއެވެ.\nފުލިދުއަކީ މިއަތޮޅުގެ ޖިއޮގްރަފީގެ ގޮތުން ފުރަތަމަ ރަށެވެ. ރަށް އޮންނަނީ އަތޮޅުގެ އެންމެ އުތުރުގައެވެ. މާލެއިން ދެކުނަށް ވ. އަތޮޅު ތެރެއިން ދަތުރުކުރާނަމަ މާލެ އަތޮޅު ނިމި ފުރަތަމަ ބައްދަލުވާނީ ފުލިދުއާއެވެ. މިއީ ޤުދުރަތީ ގޮތުން ވަރަށް ރީތި އަތިރިމައްޗެއް ލިބިފައިވާ ރީތި ރަށެކެވެ. ފުލިދުއަކީ ޞިއްޙީގޮތުން ބަލާއިރު ދުޅަހެޔޮ ރައްޔިތެއް ދިރިއުޅޭ ރަށެކެވެ.\nފުލިދޫގެ ތަރައްޤީއަށް ފުލިދޫގެ ރައްޔިތު އަންހެނުންނާއި ފިރިހެނުން ކުރަމުންގެންދާ އަދި ކޮށްފައިވާ މަސައްކަތްތަކުގެ ލިސްޓަކީ ދިގު ލިސްޓެކެވެ. އަންހެނުންގެ އާމްދަނީ އިތުރުކުރުމަށް ކުރަމުންގެންދާ މަސައްކަތްތައްވެސް ފާހަގަކުރެވެއެވެ. މީގެ އިތުރުން ފިރިހެނުންކުރާ ކޮންމެ މަސައްކަތެއްގައި އަންހެނުން ބައިވެރިވަނީ ފިސާރި އިޖްތިމާޢީ ރޫޙުގައެވެ. ފުލިދުއަކީ ވަރަށް ގިނަ މަސައްކަތްތަކެއް ހިނގާ ރަށެކެވެ. މިގޮތުން މިއަތޮޅުގައި އެންމެ ރަނގަޅަށް ވިޔަފާރިކުރާ ރަށެއްކަމަށް ބެލެވެނީ ފުލިދުއެވެ. އަދި ޒުވާނުން ވިޔަފާރީ ދާއިރާގައި ޙަރަކާތްތެރިވަމުން ގެންދެއެވެ.ބޮޑަތި އުޅަނދުފަހަރު “ސަފާރީ އުޅަނދުފަހަރު” ބަނުމަކީ ފުލިދޫގައި ކުރާ ވަރަށް ބޮޑު މަސައްކަތެކެވެ.\nވަޑާންކުރުމާއި ގެދޮރު ޢިމާރާތްކުރުމުގައި ފަންނުވެރި ޒުވާނުން ފުލިދޫގައި ވަރަށް ގިނައެވެ. މުނިފޫހި ފިލުވުމުގެ ދާއިރާގައި ފުލިދުއަކީ ފާހަގަކޮށްލެވޭ ރަށެކެވެ. ބަނޑިޔާ ޖެހުމާއި، ފަތިގަނޑު ޖެހުމާއި، ލަނގިރި ބޮޑުބެރު ފަދަ ކުޅިވަރުތަކުގައި ފުލިދޫ ވަރަށް ފާހަގަކޮށްލެވެއެވެ. ސަޤާފީކުޅިވަރު ކުޅުމާއި ދަސްކޮށްދިނުމުގައި ފުލިދޫގެ ތަޖުރިބާކާރު ފަންނާނުން ވަރަށް މުހިއްމު ރޯލެއް އަދާކުރަމުން ގެންދެއެވެ.\nފެލިދުއަކީ ވ. އަތޮޅުގެ މެދުގައި އޮންނަ ރަށެވެ. ބިމުގެގޮތުން ބަލާއިރު މި އަތޮޅުގެ އެންމެ ބޮޑު ރަށަކީ މިރަށެވެ. އެއީ 11.8 ހެކްޓަރ އެވެ. ވ. އަތޮޅުގެ ވެރިކަން ކުރަނީ ފެލިދޫގައެވެ. މީގެ އިތުރުން އަތޮޅު ހޮސްޕިޓަލާއި އަތޮޅު ތަޢުލީމީ މަޒުކަޒާއި އަތޮޅު ޕޮލިސް ސްޓޭޝަނާއި ބޭންކް އޮފ ްމޯލްޑިވްސްގެ ބްރާންޗް ޤާއިމުކުރެވިފައިވަނީ މިރަށުގަ އެވެ. މިރަށުގެ ރައްޔިތުންނަށް އާމްދަނީގެ މައިގަނޑު ވަޞީލަތްތަކަށް ބަލާއިރު ރަށުގައި ހުރި ވަޒީފާގެ ފުރުޞަތުތައް ފާހަގަކޮށްލަން ޖެހެއެވެ. އަދި މީގެ އިތުރުން ޓްވަރިސްޓް ވިޔަފާރިއާއި މަސްވެރިކަމުގެ ޙިއްޞާވެސް އެބައޮތެވެ. އަދި ރަށުގައި ދެ ހޮޓާ ވެސްހުރެއެވެ. ފެލިދޫގައި ވިޔަފާރި ކުރާ 40 ފިހާރަ ހުރެއެވެ. މީގެތެރޭގައި ގިނައީ ފަތުރުވެރިންނަށް ތަކެތި ވިއްކާ ފިހާރަތަކެވެ. އާމްދަނީ ހޯދުމަށްއަންހެނުން ކުރާ މަސައްކަތްތަކަށް ބަލާއިރު ފަންވިނުމާއި ރޯނުވެށުމަކީ ވަރަށް ފާހަގަކޮށްލެވޭ ކަމެކެވެ. ތަޢުލީމީ ގޮތުންނާއި ޞިއްޙީގޮތުން އެކަށީގެންވާ ރަނގަޅު ޚިދުމަތްތަކެއް މިރަށުން ލިބެން ހުރިކަން ފާހަގަކުރެވެއެވެ. އަދި ފެލިދޫގެ ރައްޔިތުންގެ އިތުރުން އަތޮޅުގެ އެހެނިހެން ރައްޔިތުން މި ޚިދުމަތްތަކުގެ ބޭނުން ހިފަމުން އަންނަކަން ފާހަގަކުރެވެއެވެ.\nފެލިދޫގައި 24 ގަޑިއިރު ކަރަންޓްގެ ޚިދުމަތް ލިބެން ހުރެއެވެ.ފެލިދޫގައި ބަނދަރު ހެދިފައިވަނީ 2006 ވަނަ އަހަރު އެވެ. އަދި މި ބަނދަރުގެ ސަބަބުން ރަށުގެ އިޤްތިޞާދަށްވެސް ހެޔޮ އަސަރުތަކެއް ކުރަމުން އަންނަކަން ފާހަގަކުރެވެއެވެ. ފެލިދޫއަކީ ބިންގަނޑު ރަނގަޅު ފަސޭހައިން ގަސްގަހާގެހި ހެދޭ ރަށެކެވެ. ފެލިދޫގެ ގިނަގޭގޭގައި ގޯތިތެރޭގައި އެކިބާވަތްބާވަތުގެ ގަސް ހައްދައި އުޅެއެވެ. އަދި މިކަމުން އެކަށީގެންވާ އާމްދަނީ ހޯދާ މީހުންވެސް މަދެއްނޫނެވެ.\nސަޤާފީކުޅިވަރުގެ ރޮނގުގައި މިރަށަކީ މުޅި ރާއްޖެއަށް މަޝްހޫރު ރަށެކެވެ. މިރަށް މަޝްހޫރުވެފައިވަނީ ހަމައެކަނި ބޮޑުބެރަކަށް ނޫނެވެ. ގާއޮޑި ލަވައާއި މަގުމަތީ ލަނގިރިއާއި ތާރަ ފަދަ ފިރިހެނުންގެ ސަޤާފީހުރިހާކުޅިވަރެއްގައިވެސް މެއެވެ. މިރަށުގެ ސަޤާފީކުޅިވަރު ޓީމްވަނީ ޤައުމީ މުހިއްމު މުނާސަބަތުތަކުގެ އިތުރުން ބަންގްލާދޭޝް އިންޑިއާއި ސިރީލަންކާގައި ރާއްޖޭގެ ސަޤާފީކުޅިވަރު ތަމްސީލްކޮށްދީފައެވެ.މިރަށަށް ޒިޔާރަތްކުރައްވާ މަތީފެންވަރުގެ ޢިއްޒަތްތެރިންނަށާއި ފަތުރުވެރިންނަށް މަރުހަބާކިޔުމުގައިވެސް ސަގާފީކުޅިވަރު ތަމުސީލްކޮށްދިނުމަކީ މިރަށުގެ ފަންނާނުން ފަޚުރުވެރިކަމާއެކު ކުރަމުން އަންނަ ކަމެކެވެ. ފަތުރުވެރިންނަށް މިކަން ވެފައިވަނީ ވަރަށް ޚާއްޞަ ކަމަކަށެވެ. އާދެ! އެމީހުންގެ ޑައިރީތަކުގައި ލިޔެގެންނާއި ކެމެރާތަކަށް ރެކޯޑުކޮށްގެން ރާއްޖެއިން ގެންދެވޭ ފޮނި ހަނދާންތަކަކަށެވެ.\nމަސައްކަތްތެރިކަމުގެ ދާއިރާއަށް ބަލާއިރު ހަނދާނީ ހަދިޔާ ތައްޔާރުކުރުމުގެ މަސައްކަތަކީވެސް މިރަށުން ފާހަގަކޮށްލެވޭ މަސައްކަތެކެވެ. ކެރަފަތުންވިޔެގެންނާއި ލަކުޑިންނާއި ނާށިންނާއި ބޮނބިން ތަފާތު ތަކެތި އުފައްދައި ފަތުރުވެރިންނަށް ވިއްކައި އެކަށީގެންވާ އާމްދަނީ އެއް ހޯދައެވެ. މިކަމުގައި ހަރަކާތްތެރިވާ މީހުންނަކީ ފެލިދޫގެ މަސައްކަތްތެރިންގެ ލިސްޓްގައި ފާހަގަކޮށްލަންޖެހޭ ބައެކެވެ.\nރަކީދުއަކީ މިއަތޮޅުގައި5ވަނައަށް މީހުން ދިރިއުޅޭ ރަށެވެ. އެންމެ ދެކުނުގައި އޮންނަ މީހުން ދިރިއުޅޭ ރަށެވެ. މިރަށަކީ ރަތްމަހުގެ މަސްވެރިކަމަށް މަޝްހޫރު މާގުޅީ ކަނޑާ އެންމެ ކައިރީގައި އޮންނަ ރަށެވެ.ރަކީދުއަކީ މަސްވެރި ރަށެކެވެ. މަސްވެރިކަމުގައި ވަރަށް ހީވާގިކަމާއެކު ޙަރަކާތްތެރިވާ ބަޔަކު ދިރިއުޅޭ ރަށެކެވެ. މީގެ އިތުރުން އާމްދަނީ ހޯދުމަށް ތަފާތު އެހެން ދާއިރާތަކުގައިވެސް ޙަރަކާތްތެރިވަމުން ގެންދެއެވެ. މަސައްކަތްތެރި ފަންނުވެރި ރައްޔިތެއް ދިރިއުޅޭ ރަށެކެވެ.\nމުނިފޫހި ފިލުވުމުގެ ދާއިރާއަށް ބަލާލާއިރު ރަކީދުއަކީ ވަރަށް ފުންނާބު އުސް ފަންނާނުންތަކެއް އުޅޭ ރަށެއްކަން ފާހަގަކުރެވެއެވެ. މިގޮތުން ރަކީދޫ ޒުވާނުންނަކީ ސަގާފީ ކުޅިވަރަށް ވަރަށް ޝައްޤުވެރިކަން ބަހައްޓާބައެކެވެ. ރަކީދޫގެ ކާބަފައިން ކުޅެފައިވާ ރީތިކުޅިވަރުތައް މިއަދާހަމައަށް އެރަށުގައި އުވިގެންނުގޮސް ހުރިކަމީ މިކަމުގެ ދަލީލެކެވެ. މިގޮތުން ރަކީދޫއަކީ ލަނގިރި ޖެހުމުގައި މިއަތޮޅުގައި ވަރަށް ފާހަގަކޮށްލެވޭ ރަށެކެވެ.\nރަކީދުއަކީ ރާއްޖޭގައި މީހުން ދިރިއުޅޭ އެންމެ ކުޑަ އެއް ރަށް ކަމުގައިވިއަސް މިރަށުގެ ރައްޔިތުންނަކީ ދިރިއުޅުމުގެ ކުރިމަގާމެދު ވަރަށް ފުންކޮށް ވިސްނާ ވަރަށް ފޮނި އުއްމީދުތަކެއް ކުރަމުން ގެންދާ ރައްޔިތެއް ދިރިއުޅޭ ރަށެކެވެ. އަދި ހަމައެއާއެކު ވަރަށް އެކުވެރި، އަނެކުންނަށް އަޅާލާ އަދި ޚާއްޞަކޮށް މެހެމާނުންނަށް ކަމޭހިތާ ބަޔަކު ދިރިއުޅޭ ރަށެއް މެއެވެ. ރަކީދުއަށް ޒިޔާރަތްކޮށްފި ކޮންމެ މީހަކަށްވެސް ރަކީދޫން ފެންނާނީ އަލި މޫނުތަކެކެވެ. ލިބޭނީ ހިތްހަމަޖެހުމާއި އުފާވެރިކަމެވެ. އިޙްސާސްކުރެވޭނީ އެއްބަނޑު އެއްބަފާ ކަމެވެ.\nޤުރްއާން މުބާރާތް 2019އިންތިޒާމްކުރުމާބެހޭގޮތުން އަތޮޅު ކައުންސިލުން ފުލިދޫގެ ކައުންސިލާއި އަތޮޅު މަދަރުސާއާއި މަޝްވަރާ ކޮށްފި


ބޮލީވުޑްގެ، ހަގީގަތް ނޭނގޭ ބައެއް މަރުތައް | Jazeera\tބޮލީވުޑްގެ، ހަގީގަތް ނޭނގޭ ބައެއް މަރުތައް - Jazeera\nބޮލީވުޑްގެ، ހަގީގަތް ނޭނގޭ ބައެއް މަރުތައް\nޙަދީޖާ އަލީ January 4, 2020 49 views0\n24 ފެބްރުއަރީ 2018 އަކީ، އިންޑިޔާގެ މުނިފޫހި ފިލުވުމުގެ ދާއިރާގެ ތާރީޚުގައި ކަޅު އަކުރުން ލިޔެވޭނެ ދުވަހެކެވެ. އެއީ ބޮލީވުޑްގެ އެންމެ ފުރަތަމަ އަންހެން ސުޕަރސްޓަރ ގެ ޝަރަފް ހޯދި ސްރީދޭވީ މި ދުނިޔެއާ ވަކިވިކަމުގެ ކުއްލި ޚަބަރު ލިބުން ދުވަހެވެ. ފެބްރުއަރީ 24 ވަނަ ދުވަހުގެ ރޭ، ދުބާއީގައި ސްރީދޭވީ ހުރި ހޮޓަލުގެ ކޮޓަރީގެ ފާޚާނާގެ ބިލިގާ ތެރޭގައި ހަރަކާތް ހުއްޓިފައި ވަނިކޮށް ފެނުނީ އޭނާގެ ފިރިމީހާ އަދި މަޝްހޫރު ފިލްމް ޕްރޮޑިއުސަރ ބޯނީ ކަޕޫރަށެވެ. ޕޯސްޓް-މޯޓަމް އިން ހާމަވި ގޮތުގައި އޭނާ މަރުވެފައި ވަނީ "ގެނބިގެން" ކަމަށެވެ. މިގޮތަށް މި ރިޕޯޓް އައުމާގުޅިގެން މިކަން ގަބޫލު ނުކުރެވޭކަމަށް ގިނަ ފަރާތްތަކަކުން ދިޔައީ ބުނަމުންނެވެ. އެއީ ބިލިގާ އެއްގެ ތެރެއަށް ބޮޑު އަންހެނަކު ގެނބިގެން މަރުވެދާނެ ޙާލަތެއް އައުމަކީ ވަރަށް ދުރު ކަމެއް ކަމަށް ވާތީއެވެ. ދުބާއީގައި ބައެއް ތަޙުޤީޤުތައް ފުރިހަމަ ކުރުމަށް ފަހު އޭނާގެ ހަށިގަނޑު 27 ފެބްރުއަރީ ގައި އިންޑިޔާގެ މުމްބާއީ އަށް ގެންގޮސް 28 ފެބްރުއަރީގައި ވަނީ ދައުލަތުގެ އެންމެ މަތީ ފެންވަރުގައި ޖަނާޒާ ބާއްވާފައެވެ. ސްރީދޭވީ މަރުވިއިރު ފިރިމީހާ ބޯނީ ކަޕޫރު ގެ އިތުރުން ދެ އަންހެން ދަރިން ތިއްބެވެ. އެއީ ޖާންވީ ކަޕޫރު އަދި ޚުޝީ ކަޕޫރެވެ.\n2. ދިވްޔާ ބާރްތީ\n90 ގެ ފުރަތަމަ އަހަރުތަކުގައި ވިދާލި ދިވްޔާ ބާރްތީއަކީ އޭނާގެ މަޢުސޫމް ހިނިތުންވުމުން އެތައް މިލިއަން މީހުންގެ ހިތް ފަތަހަ ކުރި ބަތަލާއެކެވެ. ބައެއް މީހުން އޭނާ އާ ސްރީދޭވީ އާ ވެސް ވައްތަރުކަމަށް ބުނަމުން ދިޔައެވެ. ދިވްޔާ ވަނީ އޭނަގެ ފުރަތަމަ ފިލްމް ދީވާނާއިން " ބެސްޓް ނިއު ކަމަރ ޑެބިއު" އެވޯޑް ހޯދާފައެވެ. އެދުވަސްވަރުގެ އެންމެ އަގުބޮޑު ބަތަލާ ދިވްޔާ މަރުވީ 1993 ވަނަ އަހަރު އޭޕްރިލް5ވަނަ ދުވަހުގެ ރޭ، މުމްބާއީގެ ވަރސޯވާ ސަރަހައްދުގައި ހުންނަ އޭނާގެ އެޕަރޓްމަންޓްގެ5ވަނަ ފަންގިފިލާ އިން ވެއްޓިގެންނެވެ. ހޮސްޕިޓަލް އިން ބުނީ ދިވްޔާ ހޮސްޕިޓަލް އައި ގެނައިރުވެސް އޮތީ މަރުވެފައި ކަމަށާ، މަރުވީ ބޮލަށް ލިބުން ޒަޚަމާއި ހަށިގަނޑުގެ ތެރެއަށް ލޭ އެޅުމުގެ ސަބަބުން ކަމަށެވެ. މީޑިއާއިން ތަފާތު ގޮތް ގޮތަށް މިވާހަކަ ފަތުރާ، އެއްބަޔަކު މިއީ ހާދިސާއެއް ކަމަށް ނޫނީ އަމިއްލައަށް މަރުވީ ކަމަށް ބުނިއިރު އަނެއްބަޔަކު ޝައްކު ކުރަނީ ބަޔަކު ނޫނީ މީހަކު ދިވްޔާ މަރާލީ ކަމަށެވެ. ތަޙުޤީޤު ތަކަށް ފަހު ދިވްޔާގެ ހަށިގަނޑު7އޭޕްރިލްގައި އާއިލާއާ ހަވާލު ކުރުމުން ހަމަ އެ ދުވަހުވަނީ ޖަނާޒާ ބާއްވާފައެވެ. ދިވްޔާ މަރުވިއިރު އުޅެނީ ޕްރޮޑިއުސަރ ސާޖިދް ނަދިއަދްވާލާ އާ ސިއްރުން ކައިވެނި ކޮށްގެންކަމަށް އަޑުފެތުރިފައިވެއެވެ. ފުލުހުންގެ ތަހުގީގް ރިޕޯޓް ނިންމާލިއިރުވެސް ދިވްޔާ ބެލްކަނިން ވެއްޓެން ދިމާވި ސަބަބެއް ނޭގެއެވެ\n3. ސިލްކް ސްމީތާ\nއިންޑީޔާގެ ތަމަޅަ ފިލްމް އިންޑަސްޓްރީގައި ވިދާލި ބަތަލާ ސިލްކް ސްމީތާ (ވިޖެޔަލަކްޝްމީ ވަޑްލަޕަތީ) ފިލްމް އިންޑަސްޓްރީގައި ހޭދަކުރި 17 އަހަރުގެ ތެރޭގައި 450 ފިލްމްގައި ވަނީ މަސައްކަތް ކޮށްފައެވެ. 23 ސެޕްޓެމްބަރ 1996 ވަނަ ދުވަހުގެ ހެނދުނު ސްމީތާ އޭނަގެ ރަޙްމަތްތެރިޔާ އަދި ނެށުންތެރިޔާ އަނޫރާދާ އަށް ގުޅާފައި، ހިތްނުތަނަވަސްވާ ކަންތައްތަކެއް އެބަހުރިކަމަށާ އެކަންތަކާ މަޝްވަރާކޮށްލަން ބޭނުން ވާހަކަ ބުނުމުން، އަނޫރަދާގެ ދަރިފުޅު ސްކޫލަށް ލާފައި ސްމީތާއާއި ބައްދަލު ކުރާނެ ކަމަށް ބުނެފައި ވެއެވެ. ނަމަވެސް އޭގެ ދެތިން ގަޑިރުފަހުން ސްމީތާ ފެނުނީ ސާޅިއެއް ބޭނުންކޮށްގެން، ޗެންނާއީގައި އޭނާ ދިރިއުޅޭ އެޕަރޓްމަންޓްގެ ސީލިންގ ފަންކާ ގައި ދަންޖެހިފައި ހުއްޓައެވެ. ފައިސާގެ ދަތި ކަމާ، ޒާތީ ދިރިއުޅުމުގެ ހާސްކަމާ ނަފްސާނީ ބަލީގައި އުޅެމުން ދިޔަ ނަމަވެސް ސްމީތާ އަމިއްލައަށް މަރުވާންވީ ސީދާ ސަބަބެއް މިއަދާ ހަމަށްވެސް އޮތީ ނޭނގިއެވެ. ސްމީތާއަކީ ފަސޭހައިން މީހުނާ ރައްޓެހިކަން ބަދަހި ކުރާމީހެއް ނޫންކަމުން އޭނަގެ މާގިނަ ރައްޓެހިންނެއް ނުތިބެއެވެ. ފިލްމް އިންޑަސްޓްރީ ގައި އޭނާ ފާހަގަ ވެފައި ވަނީ ގަޑިއަށް ފަރުވާ ބަހައްޓާ އަދި މަސައްތަކުގެ އަޚުލާގު ރަގަޅު ފަންނާނެއްގެ ގޮތުގައެވެ. ބޮލީވުޑް އިން 2011 ވަނަ އަހަރު ނެރުން "ދަ ޑަރޓީ ޕިކްޗަރ" އަކީ ސްމީތާގެ ދިރުއުޅުމުގެ މައްޗަށް ހަދާފައިވާ ފިލްމެކެވެ.\n4. ޕަރްވީން ބާބީ\nޕަރވީން ބާބީ އަކީ އިންޑިޔާގެ ފިލްމީ ފަންނާނުންގެ ހެދުން އެޅުމުގެ ވައްޓާފާޅި ހުޅަނގުގެ ފެޝަންތަކަށް ބަދަލުކޮށްލި ރީތި އެހާމެ ހުނަރުވެރި ބަތަލާއެކެވެ. ޕަރްވީން އަކީ މަޝްހޫރު "ޓައިމް" މެގަޒިންގެ ބޭރުގަނޑަށް އެރި ފުރަތަމަ އިންޑިޔާއަށް ނިސްބަތްވާ މީހާއެވެ. ޕަރްވީންގެ ފިލްމީ ކެރިއަރގެ އެންމެ ކާމިޔާބު ދުވަސްވަރު ވެސް ޕަރްވީން އަކީ ވަރަށް އެކަނިވެރި ދިރިއުޅުމެއް އުޅުނު މީހެކެވެ. މިހެން އުޅުމުގެ ތެރޭގައި ޕަރްވީން ވަނީ ނަފްސާނީ ބައްޔެއް ކަމަށްވާ ޝިޒިއޮފޭނިޔާގެ ޝިކާރައަކަށް ވެފައެވެ. ޕަރްވީން މަރުވެފައި އޮއްވާ ފެނުނީ އޭނާ މަރުވިތާ3ދުވަސް ފަހުން22 ޖެނުއަރީ 2005 ގައި، ޕަރްވީންގެ އެޕަރޓްމަންޓް ދޮރުމަތީގައި ނޫހާއި ކިރު ޕެކެޓް ތައް ނުނަގާ ހުންނަކަން ފާހަގަ ކުރެވިގެން ފުލުހުންނަށް އެންގުމުން ފުލުހުން އައިސް އެޕަރޓްމަންޓްގެ ދޮރުހަލާކު ކޮށްލައިގެން ވަނުމުންނެވެ. ޕަރްވީންގެ ހަށިގަނޑު ފެނިފައިވަނީ އޭނާ ނިދާ އެނދުމަތީގައި އޮއްވައެވެ. ޕަރވީން އަކީ ހަކުރުބަލީގެ މީހަކަށް ވުމުން ފައިގައި ހަލާކުވެފައި ހުރި ބޮޑު ތަނެއް ހުރުމުގެ ސަބަބުން ހިނގާ ބިނގާވެ އުޅުމުގައި ދަތި ތަކެއް ހުއްޓެވެ. ޕޯސްޓް-މޯޓަމް ރިޕޯޓްއިން ދެއްކި ގޮތުގައި ޕަރވީންގެ މަރުވުމުގެ3ދުވަސް ކުރިންސުރެ އެއްވެސް އެއްޗެއްކައިފާ ނެތުމުން ބަންޑުގައި އެއްވެސް ކާ އެއްޗެއްނެތެވެ. އެހެން ކަމުން ބޮޑަށް ބެލެވެނީ ޕަރވީން ބަނޑަށްމަރުވީ ކަމަށެވެ. ޕަރްވީން އަކީ މުސްލިމް އާއިލަ އަކަށް އުފަން މީހެއްނަމަވެސް، އޭނާގެ ހަޔާތުގެ ފަހުކޮޅު އޭނާވަނީ ކްރިސްޓިއަން ދީން ގަބޫލުކޮށް، އޭނާ މަރުވީމާ ކްރިސްޓިއަން ސަހަރާއެއްގައި ވަޅުލުމަށް ވަސިއްޔަތް ކޮށްފައި ކަމަށް ވެއެވެ. ނަމަވެސް އޭނާގެ މުޅި އާއިލާ އަކީ މުސްލިމް އާއިލާއެއް ކަމުން ޕަރްވީންގެ ޖަނާޒާ އިސްލާމީ އުސޫލުންގެންގޮސް ވަޅުލާފައިވަނީ ޖޫހު މުސްލިމް ސަހަރާގައެވެ. ޕަރްވީން އަކީ މިހާރުގެ މަޝްހޫރު ބަތަލާ އާލިޔާ ބަޓްގެ ބައްޕަ މަހޭޝް ބަޓް އާ ލޯބީގެ ގޮތުން ގުޅިގެން ވަރަށް ގިނަ ދުވަހު އުޅުން މީހެކެވެ. މަހޭޝް ބަޓް ޕަރްވީން އެކަނިކޮށްލި ކަމާ، ޕަރްވީންގެ މަރުގެ ޒިންމާ އުފުލަން ޖެހޭނެކަމަށް ބައެއް މީޑިޔާ ތަކުން ތުހުމަތު ކުރުމުން، އެއީ އަސްލެއް ނެތް ވާހަކަތަކެއް ކަން ހާމަ ކުރުމަށް މި ދެމީހުންގެ ލޯބީގެ ހަޔާތުގެ މައްޗަށް ހެދި ފިލްމް "ވޯ ލަމްހޭ" ނެރުނީ 2006 ގައެވެ.


ސާޖަންޓް އައިޝަތު ލިއުޝާ\nބުރާސްފަތި ،8 އޭޕްރިލް 2021 / 15:33\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަންތަކެއްގައި މަސްތުވާތަކެއްޗާއެކު ތިން މީހަކު ހައްޔަރުކޮށްފިއެވެ.\nމި ތިން މީހުން ހައްޔަރުކޮށްފައި ވަނީ ލ. މާމެންދޫގެ އިތުރުން އައްޑޫ ސިޓީ މަރަދޫގައެވެ.\nއެގޮތުން މަރަދޫގައި ހިންގި އޮޕަރޭޝަނަކީ އެރަށުގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ގަން ޕޮލިސްގައި މަސައްކަތްކުރާ ފުލުހުންނާއި އިންޓެލިޖެންސް ގުޅިގެން ހިންގި އޮޕަރޭޝަނެކެވެ. އެ އޮޕަރޭޝަނުގައި އެރަށު ގެސްޓް ހައުސްއަކުން 28 އަހަރުގެ މީހަކާ 25 އަހަރުގެ މީހަކު ހައްޔަރުކޮށްފައިވެއެވެ. މިދެމީހުންނަކީވެސް ދިވެހި ފިރިހެނުންނެވެ. މި އެޕްރީލް މަހުގެ 8 ވަނަ ދުވަހު ހިންގި އޮޕަރޭޝަނުގައި އެ މީހުން ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 222 ރަބަރު ޕެކެޓު ފެނިފައިވެއެވެ.\nލ. މާމެންދޫގައި ހިންގި އޮޕަރޭޝަނަކީ އެރަށުގައި މަސްތުވާތަކެތި ގެންގުޅޭކަމަށް އާންމު ފަރާތަކުން ފުލުހުންނަށްދިން މައުލޫމާތަކާ ގުޅިގެން ހިންގި އޮޕަރޭޝަނެކެވެ. މާމެންދޫގައި މަސައްކަތްކުރާ ފުލުހުން ހިންގި އެ އޮޕަރޭޝަނުގައި އެރަށުން 33 އަހަރުގެ ދިވެހި ފިރިހެނަކު ހައްޔަރުކޮށްފައިވެއެވެ. މި އެޕްރީލް މަހުގެ6ވަނަ ދުވަހު އެރަށު ބަނދަރުމަތިން އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ހަތަރު ރަބަރު ހޮޅިކޮޅު ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް މާމެންދޫ މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nމި މައްސަލަތައް ފުލުހުނ ދަނީ ތަހުގީގު ކުރަމުންނެވެ.\nމަސްތުވާތަކެތީގެ އޮޕަރޭޝަންތަކެއްގައި ތިން މީހަކު ހައްޔަރުކޮށްފި އަންގާރަ ،11 މެއި 2021\nބަނގުރާއާއެކު ހަތަރު މީހުން އަދި މަސްތުވާތަކެއްޗާއެކު ތިން މީހަކު ހައްޔަރުކޮށްފި އާދިއްތަ ،9 މެއި 2021\nފެބުރުވަރީ 13 ގައި ދީފައިވާ، ޑެލިވަރީ ފާސްތައް ފިޔަވައި އެހެން ހުރިހާ ފާސްތަކެއް މިހާރުވަނީ ބާތިލުކޮށްފައި: ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް އާދިއްތަ ،9 މެއި 2021\nތިން ކިލޯއަށްވުރެ ގިނަ މަސްތުވާތަކެތި ރާއްޖެ އެތެރެކުރި ދެ މީހަކު ހައްޔަރު ކޮށްފި ބުރާސްފަތި ،6 މެއި 2021\nފުލުހުންގެ ބެލުމުގެ ދަށުގައިހުރި ބައެއް ތަކެތީގެ ވެރިފަރާތް ހޯދަނީ ބުދަ ،5 މެއި 2021\nދެ ރަށަކުން މަސްތުވާތަކެތި ހޯދައި މީހަކު ހައްޔަރު ކޮށްފި ބުދަ ،5 މެއި 2021\nއެމްޓީސީސީގެ މުވައްޒަފުން އެއްގަމު ދަތުރުފަތުރުގެ ގާނޫނަށް އަހުލުވެރިކުރުމުގެ ޕްރޮގްރާމެއް ހިންގައިފި އަންގާރަ ،4 މެއި 2021\nކުށުގެ ވެށިން ގެނެވޭ ބިދޭސީން އަނބުރާ ގައުމަށް ފޮނުވާލުމުގައި ދިމާވާ ދަތިތައް ހައްލުކުރުމަށް މަޝްވަރާކޮށްފި އަންގާރަ ،4 މެއި 2021


Munifoohi filuvumaai Film ufehdhumuge masakkaiy tharahgeekurumah sarukaarun lui Loan dhookuranee Munifoohi filuvumaai Film ufehdhumuge masakkaiy tharahgeekurumah sarukaarun lui Loan dhookuranee\nމުނިފޫހި ފިލުވުމާއި ފިލްމު އުފެއްދުމުގެ މަސައްކަތް ތަރައްޤީކުރުމަށް ސަރުކާރުން ލުއި ލޯނު ދޫކުރަނީ\nފިލްމީ ދާއިރާގައި މަސައްކަތްކުރާ ފަރާތްތަކާއި އެކު ޕީއެސްއެމްއިން ބޭއްވި ބައްދަލުވުމުގެ ތެރެއިން - ފޮޓޯ މުހައްމަދު ވަޙީދު / ޕީއެސްއެމް\nމުނިފޫހިފިލުވުމާއި ދިވެހި ފިލްމު އުފެއްދުމުގައި ޙަރަކާތްތެރިވާ ފަރާތްތަކުގެ މަސައްކަތް ތަރައްޤީކުރުމަށް ސަރުކާރުން ލުއި ލޯނު ދޫކުރާނެކަމުގެ ޔަޤީންކަން، މިނިސްޓްރީ އޮފް އެކޮނޮމިކް ޑިވެލޮޕްމަންޓުން ދީފިއެވެ. މިކަމުގެ ޔަޤީންކަން އެކޮނޮމިކް މިނިސްޓްރީން ދިނީ، އެ މިނިސްޓްރީއާއި ޕަބްލިކް ސަރވިސް މީޑިއާ އާ ދެމެދު މިއަދު ބޭއްވި ބައްދަލުވުމެއްގައި ކުރެވުނު މަޝްވަރާތަކުގައެވެ.\nމި މަޝްވަރާތަކުގައި ވަނީ، ރާއްޖެއާއި ރާއްޖެއިން ބޭރުންވެސް ބަލައިގަންނަ ފެންވަރަށް ދިވެހި ފިލްމާއި، ރާއްޖޭގެ ފަތުރުވެރިކަން ދައްކައިދޭ ޑޮކިއުމެންޓްރީއާއި، ޤައުމަށް މުހިންމު ކޮންޓެންޓް އުފެއްދުމަށް ދިވެހި ފަންނާނުންނަށް ފުރުޞަތު ފަހިކޮށްދީ، އެކަމަށް ހިއްވަރުދިނުމުގެ މަސައްކަތް، ޕީއެސްއެމްއާއި އިކޮނޮމިކް މިނިސްޓްރީ ގުޅިގެން ކުރުމަށް ނިންމާފައެވެ.\nމީގެ އިތުރުން މިދާއިރާއިން ވިޔަފާރިކުރާ ފަރާތްތަކަށާއި އަލަށް މިވިޔަފާރީގެ ތެރެއަށް ވަންނަން ބޭނުންވާ ޒުވާނުންނަށް އެކަމަށް މަގުފަހިކޮށްދިނުމަކީވެސް މިފަދަ ލުއި ލޯނުތައް ހޯދައިދިނުމުގެ އެއް ބޭނުންކަމަށް ޕީ.އެސްއެމުން ބުނެއެވެ. އަދި މި މަސައްކަތްތައް ކުރިޔަށް ގެންދެވުމަށްޓަކައި އެކޮނޮމިކް މިނިސްޓްރީއާއި ޕީއެސްއެމްއާ ދެމެދު އެއްބަސްވުމެއް އެކަށައެޅުމަށްވެސް ދެފަރާތުން ވަނީ އެއްބަސްވެފައެވެ. މި ކަމާއިގުޅޭ އެއްބަސްވުމެއްގައި ސޮއިކުރެވުމާއެކު، ފިލްމު އިންޑަސްޓްރީއަށް ލުއިލޯނު ދޫކުރުމާއި ފަންނީ އެހީތެރިކަން ދިނުމުގެ މަސައްކަތް ފުޅާދާއިރާއެއްގައި ފެށުމަށް ކަނޑައެޅައި، މިކަމުގެ ތަފްޞީލުތައް ވަރަށް އަވަހަށް އިޢުލާންކުރުމަށްވެސް ޕީ.އެސް.އެމުން ބުނެއެވެ.\nދިވެހިން ފަންނާނުންނަށާއި ފިމްލު ޕްރޮޑިއުސަރުންނަށާއި ޒުވާނުންނަށް އެންމެ ރަނގަޅުގޮތުގައި ބޭނުންކުރުމުގެ މަގު ފަހިކޮށްދެއްވުމަށްޓަކައި އޮލިމްޕަސް ސިނަމާ ހިންގުން ޕީއެސްއެމްއާ މިމަހު ޙަވާލުކުރެއްވުމާ ގުޅިގެން ޕީއެސްއެމުން އަންނަނީ އެ ސިނަމާ ރަނގަޅު ފެންވަރަކަށް ގެނައުމާއި އެތާނގެ ބޭނުން އެންމެ އެދެވޭގޮތުގައި ހިފުމަށް ތައްޔާރުވަމުންނެވެ. މިކަމަށްޓަކައި ފަށައިފައިވާ މަސައްކަތުގެ ދަށުން ޕީއެސްއެމްގެ މެނޭޖިންގ ޑިރެކްޓަރ އިބްރާހީމް ޚަލީލާއި ކުންފުނީގެ ވެރިން، ވަނީ ރާއްޖޭގެ ފިލްމު އިންޑަސްޓްރީގެ ފަރާތްތަކާ ބައްދަލުކޮށް މަޝްވަރާކޮށްފައެވެ. މި މަޝްވަރާތަކުގައި ފިލްމު އިންޑަސްޓްރީގެ ފަރާތްތަކުން އެންމެބޮޑަށް ބާރުއެޅި އެއް ކަމަކީވެސް ފިލްމު އުފެއްދުމަށާއި އެ މަސައްކަތް ތަރައްޤީކުރުމަށް މާލީ ފަހިކަން ލިބޭނެގޮތެއް ތަނަވަސްކުރުންކަން ޕީ.އެސް.އެމުން ފާހަގަކުރެއެވެ.\nޕީއެސްއެމްއާ އޮލިމްޕަސް ހިންގުން ޙަވާލުކުރެއްވުމާ ގުޅިގެން އެ ސިނަމާގައި ފިލްމުދެއްވުމާއި ޝޯވްތައް ބޭއްވުމުގެ އަގު ވަނީ %50 އަށް އަގުހެޔޮކޮށްފައެވެ.


Bidheyseen ge visa fee bodukoh koataa fee eh negumah nimmaifi - vNews.mv\nއަލީ ސުލައިމާން 18 September 2019, 16:12\nރާއްޖޭގައި މަސައްކަތް ކުރާ ބިދޭސީންގެ މަސައްކަތު މީހުން ވިސާ ފީ ބޮޑުކޮށް ކޯޓާފީއެއް ނެގުމަށް ނިންމާފައިވާ ކަމުގައި މިނިސްޓަރ އޮފް އިކޮނޮމިކް ޑިވެލޮޕްމެންޓް ފައްޔާޒު އިސްމާއީލް ވިދާޅުވެއްޖެއެވެ.\nބިދޭސީންގެ މައްސަލަތައް ހައްލު ކުރުމަށް މިހާރު އަމަލު ކުރަމުންދާ ސިޔާސަތާއި ގުޅޭ ގޮތުން މައުލޫމާތު ދެއްވަމުން މިނިސްޓަރ ފައްޔާޒު ވިދާޅުވީ، ފީއަށް ގެންނަ ބަދަލުތަކަށް އަމަލުކުރަން ފަށާނީ އަންނަ އަހަރުގެ ޖެނުއަރީ މަހުން ފެށިގެން ކަމަށެވެ،\nމިގޮތުން ބިދޭސީންގެ ވިސާފީގެ ގޮތުގައި މިހާރު މަހަކު ނަގަމުން އަންނަ 250 ރުފިޔާ 350 ރުފިޔާ ބޮޑުކޮށް، ކޯޓާ ފީގެ ގޮތުގައި އަހަރަކަށް 2000 ރުފިޔާ ނަގާ ގޮތަށް ނިންމާފައިވާ ކަމުގައި މިނިސްޓަރ ފައްޔާޒު އިސްމާއީލް ވިދާޅުވިއެވެ.\nމިނިސްޓަރ ފައްޔާޒު ވިދާޅުވީ، ކޯޓާފީއަކީ ސީދާ ދައުލަތަށް ވަންނާނެ އެއްޗެއް ކަމަށެވެ.\n" ކޮންމެ ކޯޓާއަކަށް 2000 ރުފިޔާ އަޅުގަނޑުމެން ނަގާނަން. ކޮންމެ އަހަރަކު މިހާރު ތިބި ބިދޭސީ މަސައްކަތްތެރިންވެސް 2020 ވަނަ އަހަރުގެ ޖެނުއަރީ މަހުން ފެށިގެން ކޯޓާފީ ދައްކަވަން ޖެހޭނެ" މިނިސްޓަރ ފައްޔާޒު ވިދާޅުވިއެވެ.\nބިދޭސީންގެ އަތުން ނަގާ ފީތަކަށް ބަދަލު ގެންނަ އިރު މިނިސްޓަރ ފައްޔާޒު ވިދާޅުވީ، މިހާރު ބިދޭސީން ރާއްޖެއިން ބޭރަށް ފޮނުވާ ފައިސާއިން ނަގާ ރެމިޓެންސް ޓެކްސް ނެގުމަށް އެމަނިކުފާނު ތާއީދު ނުކުރައްވާ ކަމަށެވެ.\nބިދޭސީންގެ މައްސަލަތައް ހައްލު ކުރުމަށް، ސަރުކާރުން ޚާއްސަ ފިޔަވަޅުތަކެއް އަޅަން ފަށާފައި ވާއިރު އެކަމަށްޓަކައި ޚާއްސަަ ޓާސްކްފޯހެއް ވަނީ އެކުލަވާލާފައެވެ. މިގޮތުން "ނެޝަނަލް ޓާސްކްފޯސް އޮން އިޝޫސް ރިލޭޓެޑް ޓު މައިގްރެންޓް ވާކާސް" ގެ ނަމުގައި ސަރުކާރުން އުފެއްދެވި ޓާސްކް ފޯހުގެ ޗެއާމަންއަކީ، އިކޮނޮމިކް މިނިސްޓަރ ފައްޔާޒު އިސްމާއިލެވެ. ދެން އެޓާސްކް ފޯހުގައި ތިއްބަވަނީ، ޑިފެންސް މިނިސްޓަރ މާރިޔާ އަހުމަދު ދީދީ އާއި، ފޮރިން މިނިސްޓަރ އަބުދުﷲ ޝާހިދާއި، ހޯމް މިނިސްޓަރ އައްޝައިޚް އިމްރާން އަބުދުއްﷲގެ އިތުރުން ކޮމިޝަނަރ އޮފް ޕޮލިސް މުހައްމަދު ހަމީދާއި، އިމިގްރޭޝަންގެ ކޮންޓްރޯލަ މުހައްމަދު އަހުމަދު (ޙަނަފީ)ގެ އިތުރުން، ލޭބަރ ރިލޭޝަންސް އޮތޯރިޓީގެ ބޭފުޅެކެވެ. މީގެ އިތުރުން މިޓާސްކް ފޯހުގައި މަޓީގެ ބޭފުޅަކު ބައިވެރި ކުރެއްވުމަށް ދައުވަތު ދެއްވާނެ ކަމުގައިވެސް މިނިސްޓަރ ފައްޔާޒު ވަނީ ވިދާޅުވެފައެވެ.\nބިދޭސީންގެ މައްސަލަ ހައްލު ކުރުމަށް މިހާރު ސަރުކާރުން ވަނީ ޚާއްސަ ފިޔަވަޅުތަކެއް އަޅަން ފަށާފައެވެ.\nއިންފޮމޭޝަން ކޮމިޝަނަރަކަށް ފިޔާޒު\n"ވާނުވާ" ގެ އަމުރުތައް މަހަކު އެއްފަހަރު މުރާޖައާކުރަނީ\nބޭރުމީހުންގެ އަތްމައްޗަށް ހުރިހާކަމެއް ދޫކޮށްނުލަން ގޮވާލެއްވުން\nލޭބާ ޕާޓީގެ ގައުމީ ބައްދަލުވުން ނޮވެމްބަރު2ގައި


Raajje Ah Ekasheegenvaa Varah Oxygen Nei, Ufehdheyne Gothehvves Nei - Mavota - Vaguthu\nރާއްޖެއަށް އެކަށީގެންވާ ވަރަށް އޮކްސިޖަންނެތް، އުފެއްދޭނެ ގޮތެއްވެސް ނެތް - މަވޯޓާ\n3 މަސް ކުރިން ( މެއި 24, 2021 )\nރައްޔިތުންގެ މަޖިލީހުގެ މަރަދޫ ދާއިރާގެ މެންބަރު އިބްރާހިމް ޝަރީފް -- ފޮޓޯ: މަޖިލިސް\nރާއްޖެއަށް އެކަށީގެންވާ ވަރަށް އޮކްސިޖަން ކޮންސެންޓްރޭޓަރ ނެތް ކަމަށާއި، އޮކްސިޖަން ޖެނެރޭޓް ކުރާނެ ޕްލާންޓެއްވެސް ރާއްޖޭގައި ނެތް ކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް (މަވޯޓާ ޝަރީފް) ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަދައްކަވަމުން މެމްބަރު ޝަރީފް ވިދާޅުވީ، ރާއްޖޭގެ އިިގްތިސާދަށް ކޮވިޑާއި، ގުޅިގެން އަސަރުތަކެއް ކޮށްފައިވާ ކަމަށާއި، އެކަމުން އަރައިގަތުށް ސަރުކާރުން ކުރަމުންގެންދާ މަސައްކަތްތައް ފާހަގަކުރާ ކަމަށެވެ.\nޝަރީފް ވިދާޅުވީ، ކޮވިޑުން ސަލާމަތްވުމަށް އޮތް ހަމައެކަނި މަގަކީ ވެކްސިން ދިނުން ކަމަށާއި، ރާއްޖެެއަކީ ވެކްސިން އުފައްދާ ގައުމެއް ނޫން ކަމަށެވެ. އެހެން ނަމަވެސް މިވަގުތު އެސްޓްރާ ޒެނެކާ އާއި ފާއިޒާ ވެކްސިން އެމެރިކާގައި އެބަހުރި ކަމަށާއި، އެ ވެކްސިން ރާއްޖެއަށް ލިބޭތޯ މަސައްކަތް ކުރުމަށް ސަރުކާރަށް ޝަރީފް ވަނީ ގޮވާލާފައެވެ.\nޝަރީފް ވިދާޅުވީ، ރާއްޖޭގައި އެކަށީގެންވާ ވަރަށް އޮކްސިޖަން ކޮންސެންޓްރޭޓަރ ނެތް ކަން އެނގޭ ކަމަށާއި، އޮކްސިޖަން ޖެނެރޭޓް ކުރާ ޕްލޭންޓްތަކެއް ރާއްޖޭައި ނެތް ކަމަށެވެ.\n"އެވެެސް ގަބޫލުކުރަން ޖެހޭ ހަގީގަތެއް، އެކަން އެހެން އޮތަސް، ރާއްޖެއަށް މި ކުރިމަތިވި ކަންކަމާއި، އަޅުގަނޑުމެންގެ އަވައްޓެރި ގައުމުތަކުގައި ހުރި ވަސީލަތްތަކާއި، އެ ގައުމުތަކަށް ދިމާވެފައި ހުރި ކަންތައްތަކަށް ބަލާއިރު، ލައްކަ ތަނުން ރާއްޖެ ރަނގަޅު". ޝަރީފް ވިދާޅުވިއެވެ.\nޝަރީފް ވިދާޅުވީ، ރާއްޖޭ ފުރަބަންދަކަށް ދިއުމަކީ އޮޕްޝަނެއް ނޫން ކަމަށެވެ. ރާއްޖޭގެ ރައްޔިތުން ބަނޑަށް ޖައްސަން ފުރުސަތު ނުދެވޭނެ ކަމަށެވެ. އަދި ރާއްޖެއަށް އޮތް ހަމައެކަނި މަގަކީ މި ބަލިން ފަރުވާ ހޯދުމަށްޓަކައި، މިވަގުތު އެމާޖެންސީ ގޮތުން ފުރުސަތުތައް ދީފައި ހުރި ބޭސްތައް އެތެެރެ ކުރުމާއި، ވީހާވެސް އަވަހަށް ރާއްޖޭގެ ހުރިހާ ރައްޔިތުންނަށް ވެކްސިން ޖެހޭނެ ފަހި ފުރުސަތެއް ހޯދުން ކަމަށް ޝަރީފް ވިދާޅުވިއެވެ.\nޝަރީފް ވިދާޅުވީ، ސަރުކާރުން ކުރަމުންދާ ކަންކަމަށް މަލާމަތް ކުރެވިދާނެ ކަމަށާއި، ޖޯކުވެސް ޖެހިދާނެ ކަމަށެވެ. އަދި އެއީ އިދިކޮޅު މީހުން އެކަން ކުރާނެ ގޮތްކަމަށް ޝަރީފް ވިދާޅުވިއެވެ.\nމެއި 24, 2021 20:06\nއެކަން އެންގި ހުރެ ބޭބެ މެންތިބީނުން ޖީބުފުރާ ލައިގެން ބޮޑު މުސާރަ ނަގައިގެން،،،،ކޮވިޑް އަރާ ހަމަކުރަން ދެން،،،،،ކޮވިޑު ބައެއްދުވަހު ފެނިފަ ބައެއް ދުވަހު ނުފެނުނީ މަ ބޭބެ ހީކުރީ ކޮވިޑު އަންނަ އިރުފެންނާނެ ކަމަށް މަތިން ހެލިކަޕުޓަރެއް ހެން ނޫނީ ކަންޑުން މަނަވަރެއް ހެން...ވަގުތުފާއިތުވީ،،،،ބޭބެ ވެސް ~~~~\nމެއި 24, 2021 20:09\nމިވަގުތު ވެސް ގިނަޢަދަދެއްގެ ބަލިމީހުން އޮކްސިޖަން ބޭނުން ކުރަމުންދާ އިރު އެފަރާތް ތަކާ އެފަރާތްތަކުގެ ޢާއިލާ ތަކަށް ނަފުސާނީ ގޮތުން ލިބޭނެ ގެއްލުން ތައް އިހްސާސް ކުރެވޭތޯ. އަދި މިގެއްލުމުގެ ޒިއްމާ އުފުލާނީ ކާކުބާ.\nމެއި 25, 2021 06:58\nކަލޭމެން މައިތިރިނުވެ އެތަންމިތަނަށް ދުވެދުވެފަ ބަލިގެނެސް މުސްކުޅި މަންމައަށް ބަލިޖަެްސާފަ ތިއަހަނީ ޒިންމާވާނީ ކާކުހޭ، ކަލޭ ބަފާތަ ނޫނީ ކަލޭތަ އެކަމާ ޒިންމާވާނީ\nމެއި 24, 2021 20:10\nސާބަސް މަވޯޓަރ އަދި ކިރިޔާތަށް ތިއެގުނީ މާކުރިންވެސް މިތަނުގައި މިވާހަކަ ދައްކައިފި ކިތައްމެ ބަޔަކަށް އެގޭ އެކަން ހާދަލަހޭ މަވޯޓަރ އަޕްޑޭޑްވާވަރު ހުސްވެއްޖެ އޮކްސީޖަންވެސް ގައުމުގައި ހުރި ހުރިހާ ފައިސާއެއްވެސް މަދު ވިޔަފާރި ވެރިޔަކު ނޫނީ ހުރިހާ ވިޔަފާރިވެސް ބަގުރޫޓުވެއްޖެ ވިޔަފާރިތަށް ބަގުރޫޓުވީމައި މިސަރުކާރުގެ ބޮޑުން ގަންނަނީ އެފުރުސަތު މިހާރު މިސަރުކާރުން ހޯދަދެނީ އެމީހުންގެ މީހުންނަށް ރައްޔިތުން އޯކޭ ނޫނަ ނުކުންނަށްވީނޫތަ މަރުވާ މީހުންގެ އާއިލާތަކާއި އެހެނިހެން ފަރުދުންވެގެން ހުރިހާމެއްވެސް އޯކޭ\nމެއި 24, 2021 20:17\nރޭ ނިދަން އޮއްވަ ހުވަފެނަކުން ފެނުނު އެއްޗެއްތަ މީނަ މިކިޔަނީ...ނޫނީ ކުއްލިއަކަށްތަ ހުސްވީ...ނަޝީދުއަށްދިން ހަމލާ ގެ ތަހްގީގަށް ބޭރުން މީހުން ގެނެވުނު ވަގުތުން...ރައްޔިތުންގެ ކަންކަމަށް އެގޮތަށް ވަގުތުން އެޓެންޑް ނުވެވޭތަން ފެންނަނީ...އަދި އެވާހަކަ ދައްކާނީވެސް އަމިއްލައަށް ތިބެގެން...މައްސަލަތަކާއި ލިބެންހުރި ގެއްލުންތައް ކިޔާދޭން ރައްޔިތުން މާ ފަރިތަވާނެ....މިވަގުތު އަހަރެމެން ބޭނުންވަނީ އެހެންހުރިހާ ކަމެއް ބަހައްޓާފަ ނަޝީދުގެ ތަހުގީގުވެސް ބަހައްޓާފަ މި ބަލިމަޑުކަމުން އަރާގަނެވޭނެ ގޮތެއް ފެނޭތޯ އެންމެންވެގެން ބަލަން...މިކުޑަކުޑަ ގައުމުގެ މީސްކޮޅުގެތެރޭގައި ކަންކަން ބޮއްސުންލައިގެން ދިޔައީ ސިޔާސީ މީހުން އެމީހުންގެ އަމިއްލަ އެދުންތައް އިސްކުރާތީ... އެމީހުންނަށް ފައިދާ ހުރިމަގުން ކަންކަން ގެންދިއުމަށްޓަކައި ނާގާބިލު މީހުންނާ ބޮޑެތި މުހިންމު ޒިންމާތަކާއި މަސްއޫލިއްޔަތުތައް ހަވާލުކޮށް އަކުން ބަކުން ކުޅޭތީ...\nމެއި 24, 2021 20:22\nމިހާލުގަ އެމްޑީޕީ އިދިކޮޅުގަ އޮތް ނަމަ އިގޭނީ ކިހާވަރެށް އަރުވާލާނޭ ކަމެއް\nމެއި 24, 2021 20:49\nއެމްޑީޕީ މަޖިލިސް މެމްބަރުން ގޮވަމުންދިޔައީ ސަރުކާރުން މިކަމައް ތައްޔާރުވެފަ އޮތީ ސަޕްރައިސްވާ ފެންވަރަށޭ.....ދެން އަހަރެމެން ބުނާނީ ކީކޭ ދޯ.....\nޔާﷲ މި އެމްޑީޕީ ވަބާއިންނާ ވައިރަހުގެ ބަލިމަޑު ކަމުން މިގައުމު ސަލާމަތް ކުރައްވާށި، އާމީން.\nމެއި 24, 2021 21:51\nޔާﷲ މި އެމްޑީޕީ ވަބާއިންނާ ވައިރަހުގެ ބަލިމަޑު ކަމުން މިގައުމު ސަލާމަތް ކުރައްވާށި، އާމީން ދިވެހިންގެ ހަލާކު ބަދުނަސީބު އަދިވެސް އޮޅުވާލުމާއި ދޮގު ފުރަބަންދުނުކަރެމޭ އެކަމަކު އެއްވެސްތަނަކައްނުދެވެޔޭ އެކިދިމަދިމާލުނ އެހީދޭހާ ދުވަހަކު މިކަމަކުން ސަލާމެއްވިޔަކަ މިވެރިންނުދޭނެ ގިނަމީހުންފެސެލިޓީތަކުގަމަރުވަނީ އަޅާލާނެ މީހަކުނެތި ހިްދަތިވެ ގެން\nމެއި 24, 2021 23:46\nއެމްއެމްޕީއާރުސީ އިން ނެގި 88 މިލިއަން ދޭންވީނު. ރައީސް ޔާމީން އައިޖީއެމްއެޗް ގަ ގާއިމްކޮށް ހިދުމަތްދޭންފެށި އޮކްސިޖެން ޕްލާންޓް ކޮބާ؟\nމެއި 24, 2021 23:58\nމިތާ ހުރޭތޯ ދައްކޮއްޓާ އިލޮށިކޮޅެއް ހެދޭވަރުގެ ތަނެއްވެސް ލަދުންބޯހަލާކް މިވެރިންގެ ވާހަކަ އެއްކިޔާލިޔަސް\nމެއި 25, 2021 01:50\nސަ ރީފޫ ތިޔައީ މަޖްލިސްގައި ނުކިޔަވާ ތާކުންތާކުނުޖެހޭ އަބަދު ފައިސާ އާ ރަލާ ނުލިބިގެން އުޅޭ މީހުން ގިނަވީމަ ވާގޮތް ދެއްތޯ...\nމެއި 25, 2021 03:16\nލަދެއް ހަޔާތެއް ނެތެއްނު އަނގަ ހުޅުވަން . އެތައް ރައްޔިތުން ގެ ހައްގަށް އަރާ އެތައް މިލިޔަން ޑޮލަރެއް ބަނޑުގަ އަޅައިގެން ހުރެ ކޮން އޮކްސިޖަން އެކޭ ކޮން ސަރުކާރެކޭ ކިޔާކަށް ؟ އަނެއްކާ އޮކްސިޖަން އޭ ކިޔާފަ ހޭރެނީ ކާލި ލާރިގަނޑު ހުސްވީތަ؟ ހަމަ ހުވާ ލަދެއްގެ އެއްވެސް ކަންފުޅެއް ނެތީއޭ! ހައިރާން!\nމެއި 25, 2021 09:49\nމައުލަުމާތައް ޓަކާ ދަންނަވާލަން. ޒިއްމާވާނީ ކާކުހޭ އެލިޔަނީ މުސްކުޅި އަމާ ބަފާ ޔަށް ބަލިޖެހިފަ ނޫނީ މުޅި ރަށުގަ އެތަން މިތަނަށް ދުވެ ނަގާ މީހުން ނެއް ނޫން. އެއީ ފެސިލިޓީގަ މިވަގުތު އޮކްސިޖަންގެ އެހީއާ އެކު ނޭވާ ލަމުންދާ އަދި އެހުސްވެދާނެ ކަމުގެ ބިރުގަނެ ބަލި ހާލުގަ ތިބި ބައެއް މީހުން. ޢެހެންނޫނަސް މީހަކު އެއެްޗެކޭ ލިޔެލާ އިރަށް މަރުވެފައިވާ މައިން ބަފައިންނާ ބެހޭކަށް ނުޖެހޭނެ. އިންސާނިއްޔަތުކަމުގެ ކަންފުޅެއް ވެސް ނެތް ކަމުގެ ރަގަޅުމިސާލެއް\nމެއި 26, 2021 01:24\nމީނަ މީ ހެލްތު މިނިސްޓަރ ތަ އެގެން


3 mas therey3lakka aa gaaiykuraa adhadhakah fathuruverin! - vNews.mv\nތިން މަސްތެރޭ ތިން ލައްކައާ ގާތްކުރާ އަދަކަކަށް ފަތުރުވެރިން!\nޠާހިރާ އަޒްހާރު 02 April 2021, 14:28\nމިދިޔަ މާޗް މަހު ރާއްޖެ ޒިޔާރަތްކުރި ފަތުރުވެރިންގެ އަދަދު 109،585 އަށް އަރައިފިއެވެ.\nމޯލްޑިވްސް އިމިގްރޭޝަނުން އާންމުކޮށްފައިވާ ތަފާސްހިސާބުތައް ދައްކާގޮތުން މިދިޔަ މަހު ރާއްޖެއަށް 109،585 ފަތުރުވެރިން ޒިޔާރަތްކޮށްފައިވާއިރު، މިދިޔަ މަހު ދުވާލެއްގެ މައްޗަށް 3،535 ފަތުރުވެރިން ޒިޔަރަތްކުރި ކަމަށް ވަނީ ރެކޯޑުކޮށްފައެވެ. އޭގެ ކުރީ ފެބްރުއަރީ މަހު 3،460 ފަތުރުވެރިން ޒިޔާރަތްކޮށްފައިވާއިރު، މިދިޔަ މަހު މި އަދަދު ވަނީ 2.16 އިންސައްތައިން އިތުރުވެގެން ގޮސްފައެވެ.\nއަދި މިދިޔަ މަހު އެންމެ ގިނަ ފަތުރުވެރިން އެއް ދުވަހަކު ރާއްޖެ ޒިޔާރަތްކުރި ދުވަހު 5،516 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ. އަދި އެންމެ މަދުން ފަތުރުވެރިން ޒިޔާރަތްކުރި ދުވަހު ވެސް 2،368 ފަތުރުވެރިން ރާއްޖެ ޒިޔާރަތްކުރި ކަމަށް އިމިގްރޭޝަނުން ހާމަކޮށްފައިވެއެވެ.\nމީގެ އިތުރުން މިދިޔަ މަހު އެންމެ ގިނަ އަދަދެއްގެ ފަތުރުވެރިން ރާއްޖެ ޒިޔާރަތްކޮށްފައިވަނީ އިންޑިއާއިންނެވެ. އިންޑިއާއިން 25،690 ފަތުރުވެރިން މިދިޔަ މަހު ޒިޔާރަތްކޮށްފައިވާކަމަށާއި، ދެވަނައަށް ރަޝިއާއިން 22،826 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ. ތިންވަނައަށް އެންމެ ގިނަ އަދަދެއްގެ ފަތުރުވެރިން ޖާމަނީއިން ޒިޔާރަތްކޮށްފައިވާއިރު، ޖާމަނީން 7،278 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ.\nމިދިޔަ މާޗް މަހުގެ 31 ގެ ނިޔަލަށް މިއަހަރު ރާއްޖެ ޒިޔާރަތްކުރި ފަތުރުވެރިންގެ އަދަދު ވަނީ 298،570 އަށް އަރާފައެވެ. މިއީ ޓުއަރިޒަމް މިނިސްޓްރީން 1.5 މިލިއަން ފަތުރުވެރިން މިއަހަރު ގެނައުމަށް ކަނޑައަޅާފައިވާ އަމާޒަށް ވާސިލްވުމަށް މަގުފަހިކުރުވާނެ ކަމެކެވެ.\nމި އަމާޒަށް ވާސިލްވުމަށް އެކި މާކެޓްތަކުގައި ރާއްޖެ އިޝްތިހާރުކުރުމުގެ ގިނަ މަސައްކަތްތަކެއް ޓުއަރިޒަމް މިނިސްޓްރީއާއި ވިޒިޓް މޯލްޑިވްސްއިން ގުޅިގެން ގެންދަނީ ކުރަމުންނެވެ.\nވިޔަފާރި ރާއްޖެ މޯލްޑިވްސް އިމިގްރޭޝަން ޓޫރިޒަމް


އިންޑިއާ އިން ރާއްޖެއަށް ހަދިޔާކުރި ބޭސް ބޭނުން ކުރުމުން ކޮވިޑު-19 ބަލި މީހުން މަރުވުމުގެ ފުރުސަތު ބޮޑު: ދިރާސާ\nމަރިޔަމް ލީނާ 22 މޭ 2020 19:45\nހެލްތު މިނިސްޓަރު އަމީން އަދި އިންޑިއާ އިން ރާއްޖެއަށް ކަނޑައަޅާފައި ހުންނަ ސަފީރު\nކޮވިޑް ބަޔަށް ފަރުވާ ކުރަން އެންމެ ރަނގަޅުކަމަށް އިންޑިއާއިން ބުނާ އެ ގައުމުގެ އުފެއްދުމެއް ކަމަށްވާ ހައިޑްރޮކްސީކްލޮރޯކްއީން (އެޗްސީކިއު) ބޭނުން ކުރުމުން ކޮވިޑު-19 ބަލި މީހުން މަރުވުމުގެ ފުރުސަތު ބޮޑު ކަމުގައި ދިރާސާއަކުން ދައްކައިފިއެވެ.\nމިގޮތުން މެޑިކަލް ޖާނަލްއެއް ކަމަށްވާ "ދަ ލާންސްލެޓް" ގައި ބުނެފައިވާ ގޮތުން އެޗްސީކިއު ބޭނުން ކުރުމުން، ކޮވިޑު-19 ބަލި މީހުން މަރުވާ ނިސްބަތާއި ހިތުގެ މައްސަލަތައް ޖެހޭ މިންވަރު އިތުރުވާކަމަށެވެ. އަދި ކޮވިޑު-19 ބަލި މީހުން އެ ބޭސް އެއްގޮތަކަށް ވެސް ބޭނުން ނުކުރުމަށް އެ ދިރާސާ ހެދި ފަރާތްތަކުން ވަނީ ލަފާދީފައެވެ.\nމިބޭހަކީ ކޮވިޑު-19 އަށް ފަރުވާ ކުރެވޭ ބޭހެއް ކަމަށް އެންމެ ފުރަތަމަ ބުނެފައިވަނީ އެމެރިކާގެ ރައީސް ޑޮނަލްޑް ޓްރަމްޕްއެވެ. ތަކުރާރުކޮށް އެމެރިކާގެ ސިއްހީ މާހިރުން އެ ބޭސް ބޭނުން ކުރުން ރައްކާތެރި ނޫން ކަމަށް ބުނަމުން ދިޔަ ނަމަވެސް ޓްރަމްޕް ވަނީ އެ ބޭސް ޕްރޮމޯޓުކޮށްފައެވެ. އަދި މިދިޔަ ހަފްތާގައި ބޭއްވި ނޫސްވެރިންގެ ބައްދަލުވުމެއްގައި ޓްރަމްޕްވަނީ ކޮންމެ ދުވަހަކުވެސް އެ ބޭސް ބޭނުން ކުރާ ކަމަށާއި އެއްވެސް ގެއްލުމެއް ނުވާކަމަށް ބުނެފައެވެ.\nލާންސްލެޓް ޖާނަލްގައި ޝާއިރު ކޮށްފައިވާ ދިރާސާއަކީ، މި ބޭސް ބޭނުންކޮށްގެން މިހާތަނަށް ހެދުނު އެންމެ ބޮޑު ދިރާސާއެވެ. ކޮވިޑު-19 އަށް އެ ބޭހުގެ ސަބަބުން އެއްވެސް ފަރުވާ އެއް ނުލިބޭ ކަމަށް ދިރާސާއިން ހޯދިފައިވާއިރު، އެ ބޭހުން ގެއްލުން ލިބޭކަންވެސް ދިރާސާއިން ވަނީ ހޯދިފައެވެ.\nދިވެހިރާއްޖެއިން ވަނީ އިންޑިއާ މެދުވެރިކޮށް މިބޭހުގެ 50،000 ގުޅަ މިދިޔަ މަހުގެ ފަހުކޮޅު ހޯދާފައެވެ. ނަމަވެސް މި ބޭސް މިހާތަނަށް ކޮވިޑު ބަލީގެ އެއްވެސް މީހަކަށް ރާއްޖޭގައި ދިންް ކަން އެނގިފައި ނެތެވެ. ސަރުކާރުން ވިދާޅުވެފައި ވަނީ އެބޭސް ބޭނުން ކުރާނީ ސިއްޙީ މާހިރުންގެ ލަފައާއި އެއްގޮތަށް ކަމަށެވެ.\n22 % ދެރަވި\nހައިޑްރޮކްސީކްލޮރޯކްއީން އިންޑިއާ ދިރާސާ ކޮވިޑު-19\nMay 12, 2020 18:03:38\nއިންޑިއާ އިން ރާއްޖެއަށް ހަދިޔާކުރި ބޭސް ކޮރޯނާ އާއި ދެކޮޅަށް މަސައްކަތެއް ނުކުރޭ\nMarch 22, 2020 13:24:54\nއިންޑިއާ އިން ކޮވިޑު-19 ޖެހުނު މީހުންގެ އަދަދު 300 އިން މައްޗަށް\nApril 23, 2020 18:30:18\nދެކުނު އޭޝިއާގައި ކޮވިޑު-19 ޖެހުނު މީހުންގެ އަދަދު 37،000 އަށް އަރައިފި\nދިރާސާ ހެދީކޮންފަރާތަކުންތޯޔަގީންކުރޭ އަވަހަށް


DDLJ Ah 25 Aharu Furun Faahaga Kurumah Twitter In Thaaraf Kuree “Cowbell” Ge Icon Eh - Vaguthu\nޑީޑީއެލްޖޭއަށް 25 އަހަރު ފުރުން ފާހަގަކުރުމަށް ޓުވިޓާއިން ތަޢާރަފުކުރީ ''ކައުބެލް''ގެ އައިކޮންއެއް\n1995 ވަނަ އަހަރުގެ އޮކްޓޫބަރު މަހުގެ 20 ވަނަ ދުވަހު ރިލީޒުކުރި ބޮލީވުޑުގެ ކާމިޔާބު ފިލުމު ''ދިލްވާލޭ ދުލްހަނިޔާ ލޭ ޖާއެންގޭ''އަށް މިއަދު 25 އަހަރު ފުރުނީއެެވެ. މި ފިލުމަކީ އިންޑިޔާގައި ވަރަށް މަގުބޫލު އަދި އެހާމެ ގިނަ ބަޔަކަށް އެންމެ ކަމުދާ ފިލުމުކަމުން މިއަދު، އިންޑިޔާގެ އެކި ކަންކޮޅިތަކުގައި ދަނީ މި ފިލުމަށް 25 އަހަރު ފުރުން ފާހަގަ ކުރަމުންނެވެ.\nއެގޮތުން އިންޑިޔާ ޓުވިޓާއިން ވަނީ މި ފިލުމުގައި ބޭނުންކުރާ ''ކައުބެލް''ގެ އިމޯޖީއެއް ތަޢާރަފު ކޮށްފައެވެ. މި ފިލުމު އެޅުވުމަށް ފަހު ''ކައުބެލް''އަކީ ވެސް ގިނަ ބަޔަކަށް ކަމުދާ އެއްޗެއް ކަމުގައިވިއެވެ.\nފިލުމު ކުރިޓިކް އެންޑް މޫވީ ޓްރޭޑުގެ އެނާލިސިސްޓް ތަރަން އަދާސް މި އިމޯޖީ ތަޢާރަފު ކުރަމުން ޓުވިޓާގައި ބުނެފައިވަނީ ޝާހުރުކް ޚާނާއި ކާޖޮލް އެކްޓްކޮށްފައިވާ، އަދި އާދިތުޔަ ޗޯޕްރާ ޑައިރެކްޓް ކޮށްފައިވާ ބުލޮކްބަސްޓަރ ފިލުމު ޑީޑީއެލްޖޭއަށް 25 އަހަރު ފުރުމުގެ މުނާސަބަތުގައި އިމޯޖީއެއް ތަޢާރަފު ކުރާ ކަމަށެވެ.\nމި ފިލުމަކީ އިންޑިޔާގެ ސިނަމާތަކުގައި އެންމެ ގިނައިން ދައްކާފައިވާ ފިލުމުކަން ވެސް ވަނީ ފާހަގަކޮށްފައެެވެ.\nރާޖުއާއި ސިމްރަންގެ ލޯބީގެ ވާހަކަތައް ކިޔައިދޭ މި ފިލުމަކީ މަޝްހޫރު ޑައިރެކްޓަރ އާދިތުޔަ ޗޯޕްރާގެ ފުރަތަމަ ޑައިރެކްޝަނެވެ. މި ފިލުމުގެ ވާހަކަ ލިޔެ އަދި ފިލުމު ޑައިރެކްޓު ކޮށްފައިވަނީ ވެސް ހަމަ އޭނާއެވެ.\nޑީޑީއެލްޖޭއަކީ އެންމެ ގިނަ އެވާޑު ލިބުނު ފިލުމުތަކުގެ ތެރެއިން އެއް ފިލުމެވެ. ކާޖޮލްއާއި ޝާހުގެ ކެރިއަށް އައު މަގެއް ދައްކައިދިނީ ވެސް މި ފިލުމުންނެވެ.\nމި ފިލުމަށް 25 އަހަރު ފުރުން ފިލުމުގެ ޓީމުން ދަނީ ފާހަގަކުރަމުންނެވެ.\nއޮކްޓޯބަރ 25, 2020 16:57\nއޮކްޓޯބަރ 27, 2020 08:29\nއަޗި ތިޔައްވުރެއް ދިވެހި ފިމްތަ މާ ސަޅިވެފެ ހީލަން ރަނގަޅު


Keun Haasa Vanee Raamaamakunah, Haaziru Vanee Fathuruverin - Vaguthu\nކެއުން ހާއްސަ ވަނީ ރާމާމަކުނަށް، ހާޒިރުވަނީ ފަތުރުވެރިން!\nތައިލޭންޑަކީ ދުނިޔޭގައި އެންމެ އާދަޔާޙިލާފް އެއް ސަގާފަތް އޮންނަ އެއް ގައުމެވެ. އެ ގައުމަކީ ފަތުރުވެރިންގެ މެދުގައި އެ ގައުމުގެ ރީތި ގޮނޑުދޮށްތަކާއި ކަނޑުގެ ގުދުރަތީ ރީތިކަމަށްވެސް ވަރަށް މަގުބޫލު މަންޒިލެކެވެ. އެކަންކަމުގެ އިތުރުންވެސް ތައިލޭންޑްގައި ކޮންމެ އަހަރަކުހެން އޮންނަ ރާމާމަކުނަށް ހާއްސަ ޖާފަތަކީވެސް ފާހަގަކޮށްލެވޭ ކަމެކެވެ. އެ ޖާފަތަކީ އެގައުމަށް ޒިޔާރަތްކުރާ ފަތުރުވެރިންގެ މެދުގައިވެސް ވަރަށް މަގުބޫލު ޖާފަތެކެވެ.\nމަޖާ ކުރުމަށްޓަކައި ތައިލޭންޑްގެ ލޮޕްބުރި ޕްރޮވިންސްގައި ކޮންމެ އަހަރަކުވެސް އެތައް ބަޔަކު ދަނީ މޭޒުތަކެއް އަތުރައި އެ މޭޒުތައް މަތީގައި މޭވާ، މާ، ކޭކް އަދި އެހެނިހެންވެސް ރަމާމަކުނު ކާ ހިތްވާކަހަލަ ފޮނި އެއްޗިހި އަތުރައި އެ އެއްޗިހި ރާމާމަކުނުތަކަށް ހަދިޔާކުރަމުންނެވެ. އެތަން ބަލަން އަންނަ ފަތުރުވެރިންނަށް ރާމާމަކުނުތައް އެއް މޭޒުން އަނެއް މޭޒަށް ފުންމައި އެ އެއްޗިއްސަށްޓަކައި ތައްޔާރުކުރެވިފައިވާ ޖާފަތް ފެނި އުފާކުރާ މަންޒަރަކީ ވަރަށް މަޖާ އަދި އުފާކުރުވާ މަންޒަރެކެވެ.\nއެ ޖާފަތަށް މަންކީ ބުފޭ ފެސްޓިވަލްގެ ނަން ދެވިފައި އޮންނައިރު އެއީ އާންމުކޮށް ތައިލޭންޑްގައި ނޮވެމްބަރު މަހު އޮންނަ ޖާފަތެކެވެ. އެ ޖާފަތް އެންމެ ފުރަތަމަ ފެށީ ޔޮންގްޔުތް ކިޓްވަޓަނަނުސޮންޓް ނަމަކަށްކިޔާ މީހެކެވެ. އޭނާގެ އެ މަސައްކަތަށް ފަތުރުވެރިންގެ ފަރާތުން ލިބުނު ތަރުހީބުގެ ސަބަބުން އެގައުމުގެ ސަރުކާރުންވެސް ވަނީ އޭނާއަށް އެކަމުގައި އެހީތެރިވާން ފަށައިފައެވެ.\nއާންމުކޮށް އެހެން ގައުމުތަކުގައި ރާމާމަކުނަކީ އިންސާނުންނަށް އުނދަގޫކުރުމަށް ނަން މަޝްހޫރުވެފައިވާ ޖަނަވާރެކެވެ. ތައިލޭންޑްގައި އެކަން ވަނީ ދިމާ އިދިކޮޅަށެވެ. ރާމާމަކުނުތަކުގެ ސަބަބުން އުނދަގޫވުމުގެ ބަދަލުގައި އެ ގައުމަކީ ރާމާމަކުނުތަކަށް ހާއްސަކޮށްގެން ޖާފަތެއް ބާއްވާ ގައުމެކެވެ.


SunOnline: Rey In'gireysi League Cup gai Manchester City Burton ladhu gannavaalaifi\nރޭ އިނގިރޭސި ލީގު ކަޕުގައި މެންޗެސްޓާ ސިޓީ ބާރޓޮން ލަދުގަންނަވާލައިފި\nޢަބްދުﷲ އައިމަން 10 Jan 2019, 13:17\nރޭ އިނގިރޭސި ލީގު ކަޕުގައި މެންޗެސްޓާ ސިޓީ އަދި ބަރޓޮން އަލްބިއަން ބައްދަލު ކުރި މެޗު ބޮޑު ތަފާތަކުން މެންޗެސްޓާ ސިޓީ ކާމިޔާބުކޮށްފި އެވެ. އަވަސް އަދި މޮޅު ކުޅުމަކަށް ފަހު މެޗު ނިންމާލި އިރު ސިޓީ އިން ވަނީ ނުވަ ގޯލު ބާރޓޮން ކޮޅަށް ޖަހައިފަ އެވެ.\nރޭ މެންޗެސްޓާ އަދި ބާރޓޮން ބައްދަލު ކުރި މެޗުގެ ތެރެއިން..\nމެޗު ފެށިގެން މާގިނަ އިރުތަކެއް ނުވަނީސް މެޗުގެ ތިން ވަނަ މިނެޓް ތެރޭގައި ގޯލު ހުޅުވާލަދިނީ ބުރެޒިލްގެ ފޯވާޑް ގެބްރިއަލް ޖީސަސް އެވެ. ޖީސުސް ވަނީ އިތުރު ތިން ގޯލު ޖަހައި މެޗުގެ މޮޅު ކުޅުންތެރިޔާގެ މަގާމު ވެސް ހޯދައިފައެވެ. ދެން މި މެޗުގައި އިތުރު ގޯލުތައް ޖަހާފައި ވަނީ ކެވިން ޑި ބްރޭނާ އާއި އޮލެސްކަންޑާ ޒިންޗެންކޯ އާއި ފިލް ފޮޑެން އަދި ކައިލް ވޯކަރ އޭގެ އިތުރުން ރިޔާދް މަހްރޭޒް އެވެ.\nމި ނަތީޖާ އާ އެކު ވޭތުވެ ދިޔަ ހަތަރު ދުވަސް ތެރޭގައި ދެ މެޗު ކުޅެ ސިޓީ އިން ވަނީ 16 ގޯލު ޖަހައިފަ އެވެ. އަދި މި މޮޅަކީ ވޭތުވެ ދިޔަ 31 އަހަރު ތެރޭގައި ވެސް ސިޓީ އިން 8 ގޯލްގެ ލީޑަކަށް ވުރެން ބޮޑުކޮށް މެޗެއް ކާމިޔާބު ކުރި ފުރަތަމަ ފަހަރުވެސްމެ އެވެ.\nރޭ ކުޅުނު މެޗުގެ ތެރެއިން..\nވޭތުވެ ދިޔަ އަހަރުގެ ޕްރިމިއާ ލީގު އަދި ލީގު ކަޕް ގެ ޗެމްޕިއަން މެންޗެސްޓަރ ސިޓީގެ ކޯޗު ޕެޕް ގާޑިއޯލާ މެޗު ނިންމާފައި، މީޑިޔާއާ ވާހަކަ ދައްކަމުން ބުނެފައި ވަނީ ދެން އަންނަ މެޗެއް ވެސް ފަސޭހަކޮށް ނުލާނެ ކަމަށެވެ. އަދި ބާރޓޮން މި މުބާރާތުގެ މިހާ ހަމަ އަށް ދެއްކި މޮޅު ކުޅުމާ ދޭތެރޭ ފަހުރު ވެރިވާން ޖެހޭ ކަމަށެވެ. އަދި އެއާ އެކު ގެބްރިއަލް ޖީސަސް ދެއްކި މޮޅު ކުޅުމަށް ވަނީ ތައުރީފުކޮށްފައެވެ.\nބާކީ އެއް ލެގު ކުޅެން އޮތް ނަމަ ވެސް ސިޓީ އިން މިވަނީ ގާތްގަނޑަކަށް ފައިނަލް ގެ ފުރަތަމަ ޖާގަ ކަށަވަރު ކޮށްފައެވެ. މި ޓީމުގެ އިތުރުން ދެން ފައިނަލަށް ދާނެ ޓީމެއް އިނގޭނީ ޗެލްސީ އާއި ޓޮޓެންހަމް ބައްދަލު ކުރާ މެޗުގެ ދެވަނަ ލެގު ކުޅެ ނިމުމުން އެވެ.\nޕްރިމިއާ ލީގު ފިކްސްޗާ 2019-2020: ޗެލްސީގެ މެޗު ޝެޑިއުލް\nޕްރިމިއާ ލީގު ފިކްސްޗާ 2019-2020: ލިވަޕޫލްގެ މެޗު ޝެޑިއުލް\nޕްރިމިއާ ލީގު ފިކްސްޗާ 2020-2019: ޔުނައިޓެޑުގެ މެޗުތައް